ލޯބީގެ ރާސްތާއަކީ ކަރުނައޭ2– Esfiya\nއެހިނިތުންވުން ފެނި އަކްޝަމަށްވެސް ހީލެވުނެވެ. އެވަގުތު އަނގައިން ބޭރުވީ ހަމައެންމެ ނަމެކެެވެ. “ތިޝާ” މި ނަން ކިޔާލެވުމާއެކު އަކްޝަމަށް ދެލޯ މަރާލެވުނެވެ. އަދި އެ ފޮޓޯގައި ތިޝާ އަށް އެހާ ބޮޑަށް ހެވިފައިން ސަބަބު ހިޔާލު ކޮށްލެވުނެވެ.\nރާޅުގަނޑު ސަރަހައްދުން ތިޝާ އާއި އަކްޝަމް ހިނގާފައި ދިޔައިރު އެކި އެކި ވާހަކަ ދައްކަމުން ގެންދިޔަ އެވެ. އަކްޝަމް އަތުގައި އޮތް ކެމެރާއިން ތަފާތު އެކި ފޮޓޯތައް ނަގަމުން ގެންދިޔައިރު ތިޝާ ކަނޑުން ނަގަމުންދާ ރާޅުތަކުގެ ރީތި ވާހަކަ ދައްކަނީ އެވެ. އާޓިފިޝަލް ބީޗަށް ވަދެވުނު ތަނުން ތިޝާ ވަރުބަލިވެގެން އެތާ ހުރި ހިލަ ގޮނޑިއެއްގެ މަތީގައި އިށީނެވެ. ތިޝާ ވަރުބަލިވީކަން އެނގުމުން އަކްޝަމް ފެންފުޅިއެއް ގަނެގެން އައިސް ތިޝާ އަށް ދިއްކޮށްލި އެވެ. އަދި ތިޝާ ކައިރީގައި އިށީނދެލި އެވެ. ތިޝާ ފެންބޮމުން ދިޔައިރު އަކްޝަމް އިނިީ އެހެން ދިމާއަކަށް ކަޅި ހުއްޓާލައިގެންނެވެ.\n“ކޮންތާކަށް މާވަރަކަށް ތި ބަލަނީ އަކްމަލް” ތިޝާ ފުޅީގެ މަތިޖަހާލަމުން ބުންޏެވެ.\n“މި ބަލަނީ އެހެރަ އަންހެން ކުއްޖާއަށް. ރީތިކަމެއް ލިބިފައި އެބަހުރި” ތިޝާމެންނާ ތަންކޮޅެއް ދުރުގައި ވާހަކަ ދައްކަން ތިބި ކުދިންތަކުގެ ތެރެއިން އެންމެ ދޮންކޮށް ހުރި ކުއްޖާ ދައްކާލަމުން އަކްޝަމް ބުންޏެވެ.\n“ތިހެން އަދި ރީއްޗޭ ބުންޔަސް ކަމަކު ނުދާނެ. އަކްމަލްއަކީ ގަޓު ހުރި މީހެއް ވިއްޔާ ކައިރިއަށް ގޮއްސަ ބުނެބާ” ތިޝާ ބުނެލި އެެވެ.\n“ތިޝާ އަށް ހީވަނީތަ އަހަންނަށް ނުކެރޭނެޔޭ.. ހިނގާ އަހަންނާ އެކު” އަކްޝަމް ތިޝާގެ އަތުގައި ހިފައިގެން އެމީހުންނާ ދިމާއަށް ހިނގައިގަތެވެ.\nދައްކާ ވާހަކަ އަޑުއިވޭފަށުގައި ތިޝާ ބެހެއްޓުމަށްފަހު އަކްޝަމް އެކުދިންނާ ކައިރިވެލި އެވެ. އަދި ދޮންކޮށް ހުރި ކުއްޖާއަށް ފުންކޮށް ބަލާލި އެވެ.\nއެ އަންހެން ކުއްޖާ އަކްޝަމަށް ބަލާލީ ސުވާލުގެ ނަޒަރަކުންނެވެ.\n“މަންޖެ ހާދަ ރީއްޗޭ.. ތިހާ ރީތި ކުއްޖެއް ދުވަހަކުވެސް ނުދެކެން” އަކްޝަމް ބުނެލި އެވެ.\nއަކްޝަމްގެ ޖެހިލުން ކުޑަ ކަމުން ތިޝާ ހުރީ ހައިރާންވެގެން އަންތަރީސް ވާވަރު ވެފައެވެ.\nއެ އަންހެން ކުއްޖާ އަކްޝަމް އަށް ބަލާލީ ރުޅިވެރި ނަޒަރަކުންނެވެ. އަކްޝަމް ސިއްސައިގެން ދިޔައީ އަކްޝަމްގެ މޫނަށް އެރި ހޫނު އެތިފަހަރަކުންނެވެ.\n“ކަލޭ ލަދެއް ނުގަނޭތަ އަހަރެން ދަރިން ކުރިމަތީ ތިކަހަލަ ވަހަކަ ދައްކަން. ގޮސް ކަލޭ އުމުރުގެ މީހުންނާ ތިގޮތަށް ވާހަކަ ދައްކަބަލަ.” އަންހެން މީހާ އަކްޝަމާ ދިމާއަށް މިހެން ބުނުމަށްފަހު އޭނާގެ ދަރިން ގޮވައިގެން އެހެން ދިމާއަކަށް ހިނގައިގަތެވެ.\nތިޝާ އަނގަމަތީ އަތް އަޅައިގެން ހުރެ އަކްޝަމް ކައިރިއަށް ޖެހިލި އެވެ. އޭރު އަކްޝަމް ވީތަދުން ކޮލުގައި ހިފަހައްޓާލައިގެން ހުއްޓެވެ. ނުހޭން މަސައްކަތް ކުރަމުން ތިޝާ ތުންފަތުގައި ދަތް އަޅާލި އެވެ.\n“އެހާ ހޮޓް މަންމަމެންވެސް ތިބޭތަ” އަކްޝަމްގެ މި ޖުމްލައިން ތިޝާ ހިފަހައްޓައިގެން ހުރި ހިިނިގަނޑު ފަޅައިގެން ދިޔަ އެވެ.\nއެވަގުތު އަކްޝަމް ތިޝާ އަށް ބަލާލި އެވެ. ކަޅިޖަހާވެސް ނުލާ ތިޝާ އަށް ބަލަމުން ގެންދިޔައިރު ހިތާހިތުން ތިޝާގެ ރީތިކަމަށް ތައުރީފްކުރި އެވެ. ކެމެރާގައި އެހިނިތުންވުން ރައްކާކޮށްލީ ތިޝާ އަށް ވެސް އެނގުމަކާއި ނުލަ އެވެ.\nއަކްޝަމް ދެލޯ ހުޅުވާލުމަށްފަހު އަދިވެސް އެއްފަހަރު އެފޮޓޯގައިވާ ތިޝާގެ ހިނިތުންވުމަށް ބަލާލި އެވެ. އަދި އެފޮޓޯގައި ތުންފަތް ޖައްސާލުމަށްފަހު ކޮޓރިން ނިކުމެވެން ހުންނަ ބަގީޗާއަށް ނިކުމެލީ ލިބިފައިވާ ހާސްކަން ފިލުވާލުމަށްޓަކަ އެވެ\nޑިއުޓީ ނިންމާފައި ތިޝާ ގެއަށް ދާން ނިކުތީ ހެނދުނު 8:30 ވާން ކައިރިވެފައި ވަނިކޮށެވެ. މަގުމަތިން ހިނގާފައި އައިރުވެސް ތިޝާ ވިސްނަމުން ދިޔައީ ރޭގައި ހިނގި ކަންތަކާއި މެދުގަ އެވެ. އަކްމަލް މިރަށުގައި އުޅެންޏާ ގައިމުންވެސް ފެންނާނެއޭ ތިޝާގެ ހިތަށް އަރަމުން ދިޔަ އެވެ. އަދި އެގޮތަށް ވިސްނި ވަރަކަށް ތިޝާގެ ހިތް ނުތަނަވަސްވަމުން ދިޔަ އެވެ. ގެއާ އަރާހަމަވުމުން ތިޝާ ދޮރުދައި ޓަކިޖަހާލީ ބައްރާ ހޭލާ އުޅޭނެކަން ޔަގީންވާތީ އެވެ. ލަހެއްނުވެ ދޮރު ހުޅުވާލި ބައްރާގެ ތުންފަތްމަތީގައި ހުރި ހިނިތުންވުން ފެނިފައި ތިޝާ ކުޑަކޮށް ހައިރާންވި އެވެ.\n” ދައްތަ ކޮންކަމަކާ މާހެވިފައި” އެތެރެއަށް ވަންނަމުން ތިޝާ ސުވާލު ކޮށްލި އެވެ.\n“ފަހުން ބުނާނަން. ތިޝާ ދޭބާ ފެންވަރައިގެން ސައިބޯން އަންނަން. އެބައޮތް ސަޕްރައިޒެއް” ބައްރާ މިހެން ބުނެ މަޑު ނުކޮށް ބަދިގެއާ ދިމާއަށް ދިޔަ އެވެ.\nތިޝާ ތެމިފައި އޮތް އިސްތަށިގަނޑުގައި އަތް ފުނާ އަޅަމުން ބަދިގެއާ ދިމާއަށް ދިޔަ އެވެ. ތިޝާގެ ފިޔަވަޅުތަކަށް ހުއްޓުމެއް އައީ ކާމޭޒު ކައިރީގައި ފުރަގަސްދީގެން އިން ފިިރިހެނަކު ފެނިފަ އެވެ. ކުރިއަށް ދާން ނުކެރިފަ ހުރީ ކާކުކަން ނޭނގޭތީ އެވެ. އެވަގުތު ރިހަ ބޯތަށި ހިފައިގެން ބަދިގެއިން ނިކުތް ބައްރާއަށް މިމަންޒަރު ފެނުނެވެ.\n“ތިޝާ ކިހިނެއްވެފަ ތިހުރީ” ބައްރާ މިހެން ބުނެލި އަޑަށް މޭޒު ކައިރީ ފޯނާ ކުޅެންއިން އަކްޝަމް ސިއްސައިގެން ގޮސް ބައްރާއަށް ބަލާލި އެވެ. އަދި އަވަސް އަވަހަށް ބައްރާގެ ނަޒަރު ހުއްޓިފައިވާ ދިމާއަށް ބަލާލި އެވެ. ފެނުނު މަންޒަރުން އަކްޝަމް ދެލޯ ބޮޑުވި އެވެ. އިންތަނުން ތެދުވެވުނީ ބޭއިހްތިޔާރުގަ އެވެ. ތިޝާ އަށްވެސް ވީ ހަމަ އެވަރެވެ.\n“ތިޝާ ދައްތަ ބުނީމެއްނު ސަޕްރައިޒެއްގެ ވާހަކަ. މީ ސަޕްރައިޒަކީ. ދައްތަގެ އަކްޝަމް މިހުރީ އައިސް” ބައްރާގެ މި ޖުމްލައިން ތިޝާ އިތުރަށް ހާސް ކުރިވި އެެވެ. އަކްޝަމް ހެއްޔެވެ. ނޫނީ އަކްމަލް ހެއްޔެވެ. އެހެންނޫނީ ބައްރާއަށް ލިބިފައިވަނީ އެއްމާބަނޑު ދެކުދިން ހެއްޔެވެ. އެކަަމަކު އެކަހަލަ އެއްވެސް ވާހަކައެއް ބައްރާ ތިޝާ ކައިރިއަކު ބުނެފައެއް ނުވެއެވެ.\nއަކްޝަމް ވެސް ހުރީ ވާނުވާ ނޭނގިފަ އެވެ. އެހެންނަމަވެސް ތިޝާއާ ދިމާއަށް ބަލަމުން ދިޔައީ ލޯބިން ފުރިގެންވާ ބެލުމަކުންނެވެ.\nނިދާ ހެދުމާ އެއްކޮށް ބަދިގެއާ ދިމާއަށް އައި ލޯރެން އަށް އަކްޝަމް ހުރިގޮތްފެނި އަށް ނުބައި ގޮތެއްވި އެވެ. މަޑުމަޑުން ކުރިއަށްޖެހި ތިޝާއަށް ބަލާލީ ފޫހި ގޮތަކަށެވެ. އަދި އަކްޝަމް ގައިގައި ބައްދާލަމުން ‘ގުޑް މޯނިން’އޭ ބުނެލި އެވެ. މިމަަންޒަރު ފެނި ބައްރާ ލަދުން އިސްޖަހާލި އެވެ.\nފިޔަވަޅަކަށް ފަހު ފިޔަވަޅެއް ފަހަތަށް އަޅަމުން ފަހަތަށް އެނބުރި ދުވަމުންގޮސް ތިޝާ ކޮޓަރިއަށް ވަދެ ދޮރު ލައްޕާލި އެވެ. މިކަންވީ ބައްރާ ވަރަށް ހައިރާން ކުރުވަނިވި ކަމަކަށެވެ. އަކްޝަމަށް ހޭވެރިކަމެއްވީ ދެނެވެ. ލޯރެން ގަޔާ ދުރުކޮށްލެވުނީ ކުއްލިއަކަށެވެ. ލޯރެން ހައިރާންވެފައި އަކްޝަމަށް ބަލާލި އެވެ. ނަމަވެސް އަކްޝަމް އެކަމަށް މާބޮޑު ފަރުވާލެއް ނުބަހައްޓާ ކުރިން އިން ގޮތަށް ގޮނޑީގައި އިށީނެވެ. ލޯރެންވެސް ތުން އަނބުރާލަމުން އަކްޝަމްގެ ގޮނޑިއާ ޖެހިގެން އިން ގޮނޑީގައި އިށީނެވެ.\n“ތިޝާ ކީއްވެބާ އެގޮތަށް އެ ދިޔައީ. އަނެއްކާ ދަރިފުޅު ތިޝާ ދަންނަންތަ” ޝައްކުވެގެން އަހާލާ ފަދަ ގޮތަކަށް ބައްރާ އަހާލި އެވެ. ބައްރާގެ ސުވާލުން އަކްޝަމް އިތުރަށް ކަންބޮޑުވި އެވެ.\n“ނޫން.. ނުދަންނަން. ވެދާނެ ލަދުގަތީ ކަމަށްވެސް” ހާސްކަން ފޮރުވާލަމުން އަކްޝަމް ވާހަކަދެއްކި އެވެ.\n“މަންމާ އެއީތަ ކޮޓަރި ކުއްޔައް ހިފައިގެން އުޅޭ ކުއްޖަކީ” އަކްޝަމް އިތުރަށް އޮޅުން ފިލުވަން ބޭނުންވި އެވެ.\n“އާނ! އޭރު ދަރިފުޅު ކައިރީ ބުނީމެއްނު މަންމަ. މަންމައަކަށްވެސް އެކުއްޖާއާ ބެހޭގޮތުން މާބޮޑު މައުލޫމާތެއް ނޭނގޭ. ތިޝާ ކައިރީ އޭނަގެ ދިރިއުޅުމާ ބެހޭގޮތުން ސުވާލެއް ކުރިއަސް އޭނަ ހިޔާރުކުރަނީ ހަމަހިމޭންކަން. ﷲ ދެނެވޮޑިގެންވާނީ އެކުއްޖާގެ ހަޔާތުގައި ދިމާވެފައިވާ ކަމެއް” ބައްރާ ބުނި އެއްޗަކާ މެދު އަކްޝަމް ވިސްނާލަން ޖެހުނެވެ.\nއަކްޝަމް ދެކޭގޮތުންނަމަ މިއަދު ތިޝާ އުޅެން ޖެހޭނީ ވަރަށް އުފަލުގަ އެވެ. ތިޝާގެ ހަޔާތުގައި ދިމާވެފައިވާ ކަމެއް އޮޅުންފިލުވަން އަކްޝަމް ބޭނުންވި އެވެ.މިއަދު ތިޝާ މިރަށުގައި އުޅެން ޖެހުމުގެ އަސްލު ސަބަބު ހޯދަން އަކްޝަމް ޝައުގުވެރިވިއެވެ. އަދި ތިޝާއާ ބައްދަލުކޮށް ވާހަކަ ދައްކަން ނިންމި އެވެ.\nކޮޓަރި ތެރޭގައި ދެކޮޅަށް ހިނގަ ހިނގާހުރި ތިޝާ ވަނީ ބޯހާސް ވެފަ އެވެ. ތަގުދީރު މިކުޅެނީ ކޮން ކުޅިގަނޑެއް ބާއޭ ތިޝާގެ ހިތަށް އަރަމުން ދިޔަ އެވެ. ލޮލުން އަންނަމުންދާ ކަރުނައަކަށް ނިމުމެއް ނާދެ އެވެ. ކުރިމަތިން ފެންނަމުން ދިޔަ މަންޒަރުތައް އެބުރޭހެން ހީވާން ފެށުމުން ތިޝާ އެނދުގައި އުއްޑުން އޮށޯވެލި އެވެ. ނަމަވެސް އެގޮތުންވެސް ތިޝާއަކަށް ހަމަޖެހުމެއް ނުލިބުނެވެ. އަނެއްކާވެސް ތެދުވެ ދެކޮޅުދެކޮޅަށް ހިންގެން ފެށުނެވެ. ހިނގަމުން ދިޔަ ވަގުތު ލޯގަނޑުން އަމިއްލަ ސޫރަ ފެނުމުން ލޯގަނޑު ކުރިމަތީގައި ހުއްޓެވުނެވެ. އެއަށްފަު އަމިއްލަ މީހާއާއި ސުވާލުކޮށްލެވުވުނެވެ. ހަމަޖެހުމެއް ނުލިބިގެން އުޅެނީ ކީއްވެ ހެއްޔެވެ. ތިޝާއަށް އުޅެވުނީ އެންމެ ރަނގަޅަށް ހެއްޔެވެ. ތިޝާއަށް އުޅެމުން ދިޔައީ މާތްވެގެންވާ އިސްލާމް ދީނުގައި އަންގަވާފައިވާ ގޮތަށް ހެއެްޔެވެ. އަދި މިހާރުވެސް އުޅެވެމުން މިއަންނަނީ ރަނގަޅަށް ހެއްޔެވެ. ނަމާދުކުރީމައި ނިމުނީކީ ނޫނެވެ. އަންހެނުންނަކީ ވަރަށް އިއްފަތްތެރިކޮށް އުޅެންޖެހޭ ބައެކެވެ. ތިޝާއަށް އުޅެވެމުން އައީ އެހެނެއް ނޫނެވެ. އިސްލާމްދީނުގައި އަންގަވާފައިވާ ގޮތަށް ހެދުން ނޭޅުނު ތާނގައި ހަޔާތުގެ ބޮޑުބައެއް ހޭދަކުރެވުނީ ހިލޭ ފިރިހެނަކާ އެކީގައެވެ.\nހަޔާތުގައި ދިމާވި އެތަކެއް މުސީބާތަކަށްފަހުވެސް ތިޝާއަށް ނުވިސްނުނީ ކީއްވެ ހެއްޔެވެ. މިހާރު ދެން ވަގުތު އައިސް ޖެހުނީއެވެ. ލަސް ކުރާކަށްވެސް ބޭނުމެއް ނޫނެވެ. ހެޔޮކަމެއް ކުރަން ލަސްކުރަންވީ ކީއްވެ ހެއްޔެވެ. ތިޝާއަށް ހަމަޖެހުމެއް ލިބި އުފާވެރި ދިރިއުޅުމެއް ލިބެން އޮތީ މާތްﷲ ހަނދުމަކޮށްގެންނެވެ. އިންޝާﷲ މީގެ ފަހުން ދެން ފެނިގެން ދާނީ މުޅިން އެހެން ތިޝާއެކެވެ. ފޯނު ނަގާ ހެޔޮލަފާ އެކުވެރިޔާ ޖަނާއަށް ގުޅާލުމަށްފަހު ކަންތައްކުރަންވީ ގޮތް ކިޔާދިނެވެ.\nމެންދުރު ފަހުގެ ވަގުތެކެވެ. ކައްކާ ނިންމާލުމަށްފަހު ކާންހަދާފައި ނަމާދުކޮށްގެން އައިސް ބައްރާ ސޯފާގަައި ހަތިމު ހިފައިގެން ގުރުއާން ކިޔަވަންއިނެވެ. އިރުކޮޅަކުން ގޭގެ ދޮރު މީހަކު ހުޅުވިހެން ހީވެގެން އާޔަތް ކިޔާ ނިންމާލުމަށްފަހު ބަލާލިއެވެ. ފެނުނު މަންޒަރު ބައްރާގެ ލޮލަކަށް ޔަގީނެއް ނުކުރެވުނެވެ. ކަޅުބޮޑު ހެދުމުގެ ފަހަތުގައި ފޮރިވިގެން އެހެރީ ހަމަ ތިޝާ ހެއްޔެވެ. ކަޅު ރަތް ކުލައިގެ ޝޯލްގެ ތެރެއިން އެފެންނަނީ ހަމަ ތިޝާގެ ހަނދެއް ދަފަ މޫނު ހެއްޔެވެ.\n” މާޝާﷲ… މަގޭ ދަރިފުޅު ހާދަ ރީއްޗޭ.. ” ހަތިމު މޭޒުމަތީގައި ރީތިކޮށް ބާއްވާލުމަށްފަހު ބައްރާއައިސް ތިޝާ ގައިގާ ބައްދާލިއެވެ.\n“މީ އަހަރެންގެ ހަޔާތުގައި އެޅުނު އަހަރެން އެންމެ އުފާވި އެއްފިޔަވަޅު… އިރާދަކުރެއްވިއްޔާ މިއަދުގެ ފަހުން އުޅެވޭތީޯ ބަލާނީ ދީނުގައި އަންގަވާފައިވާ ގޮތަށް.. ” ތިޝާ މިހެން ބުނެލިއިރު އެލޮލުން ވަނީ އުފާވެރިކަމެގެ ކަރުނަ އައިސްފައެވެ. އެވަގުތު ކޮޓަރިން ނިކުތް އަކްޝަމަށްވެސް ތިޝާ ފެނުމާއެކު ހުއްޓުން އެރިއެވެ. މިކަހަލަ ހެދުން ލުމުން ތިޝާގެ ރީތިކަން އެތައް ގުނައަކަށްވަނީ އިތުރުވެފައެވެ. ތިޝާ އަކްޝަމަށް ދިމާއަށް ބަލާލުމުން އަކްޝަމް ހިނިތުންވުމެއް ހަދިޔާކޮށްލިއެވެ. ބަދަލުގައި ތިޝާ އަނެއްފަރާތަށް މޫނު އަނބުރާލުމުން އަކްޝަމް ހިތުގައި ޖެހުނެވެ. އަދި ބައްރާ ކައިރީގައި ރަހުމަތްތެރިއަކާ ބައްދަލުކޮށްލަން ދަނީ ކަމަށްބުނެ ތިޝާއަށް ބަލާވެސް ނުލާ ގެއިން ނިކުތެވެ.\nއާމިލްގެ އަތްމަތީގައި އޮތް ތިޝާއަށް ބެލެމުންދަނީ ސީދާ އާމިލްގެ މޫނަށެވެ. އާމިލްގެ މިސްރާބު ހުރީ ސަލްޓަން ޕާކް ތެރޭގައި ހުރި ހިލަގޮނޑި އަށެވެ.\n“އާމިލް އަސްލުވެސް އަހަރެންދެކެ ވަރަށް ލޯބިވޭތަ؟” ތިޝާ އާމިލްގެ މޫނުގައި ފިރުމާލަމުން ލޯބި ގޮތަކަށް ސުވާލުކޮށްލި އެވެ.\nނަމަވެސް ތިޝާގެ މިސުވާލުން އާމިލްގެ ތުންފަތްމަތީގައިވާ ހިނިތުންވުން ފިލައިގެން ދިޔަ އެވެ. އެހުރި ހިސާބުން ހުއްޓި ތިޝާގެ ގައިން އަތް ދޫކޮށްލީ އެއްވެސް ވަރަކަށް ވިސްްނާލުމެއް ނެތި އެވެ. ތިޝާ ބިންމަތީގައި ޖެހުމާއެކު މަންމާއޭ ކިޔާ ބާރަށް ހަޅޭއްލަވާ ގަނެވުނެވެ. އާމިލް ތިޝާގެ ހަޅޭކަށް ފަރުވާލެއް ނުބަހައްޓާ ތިޝާގެ އަތުކުރީ ހިފާފައި ނެގި އެވެ.\n“ދުވަހަކުވެސް އަހަރެންގެ ލޯތްބަށް ޝައްކު ނުކުރައްޗެ” ދަތްކުނޑި ވިކާލާފައި އާމިލް ބުންޏެވެ.\n“އާމިލް އަހަރެން އެހެން އަހާލީ ޝައްކު ކުރާތީކީ ނޫނޭ. އެހެންނޫނަސް ކޮން ލޯތްބެއް. ލޯބިވާނަމަ މިވަރުގެ ބޮޑު އަނިޔާއެއް ނުދޭނެ” ތިޝާއަށް ބާރަށް ވާހަކަދެއްކުނީ ވެފައިހުރި ތަދުންނާއި އައިސްފައިހުރި ރުޅިއެއްގެ ބޮޑުކަމުންނެވެ. އެވަގުތު ތިޝާގެ ކޯމައްޗަށް އެރި ހޫނު އެތިފަހަރުން ތިޝާގެ ބޮލަށް އެނބުރުން އަރާ ލޯމައްޗައް އަނދިރިވާ ގޮތްވި އެވެ.\nނިދިފައި ތިޝާއަށް ފުންމައިގެން ތެދުވެވުނެވެ. އޭސީ ފުލްކޮށްލާފައި ހުރިއިރުވެސް ތިޝާވަނީ ދާހިއްލާ ފޯވެފަ އެވެ. އަވަސް އަވަހަށް ސައިޑް ކަބަޑްމަތީގައި ހުރި ފެންފުޅިނަގާ ކޯވަރެއް ބޯލި އެވެ. ގަޑި ބަލާލިއިރު އިރުއޮއްސެން ކައިރިވަނީ އެވެ. ބަނޑުހައިވެފައި ހުރިވަރު އިހްސާސް ވުމާއެކު ބަނޑުގައި އަތްހާކާލެވުނެވެ. މަޑުމަޑުން ކޮޓަރި ދޮރު ހުޅުވާލާފައި ބޭރުގައި މީހަކު ހުރިތޯ ބަލާލި އެވެ. މީހަކު ނެތްކަން ޔަގީންވުމުން މަޑު މަޑުން ފިޔަވަޅު އަޅަމުންގޮސް ބަދިގެއަށް ވަނެވެ.\nއެދުވަހުގެ ފަހުން ތިޝާ ކޮންމެހެން ނިކުންނަން ޖެހިގެން ނޫނީ ކޮޓަރި އަކުން ނުނިކުމެ އެވެ. ކާންވެސް ނިކުންނަނީ އެންމެން ކައިގެންދާ ފަހުންނެވެ.\nތިޝާގެ މިއުޅުމާއި މެދު ބައްރާ ހުންނަނީ ވަރަށް ކަންތައް ބޮޑުވެފަ އެވެ. ކިތަންމެ ފަހަރަކު ތިޝާ ކައިރީ ސުވާލުވެސް ކުރި އެވެ. ނަމަވެސް ތިޝާގެ ފަރާތުން އެދެވޭ ޖަވާބެއެ ނުލިބެ އެވެ.\nއަކްޝަމް ހުންނަނީ ތިޝާއާ ވާހަކަ ދައްކާލެވޭނެ ފުރުސަތަކަށް ބަލަބަލަ އެވެ. ނަމަވެސް ތިޝާއަށް އެކަން އެނގިގެން އަކްޝަމްއަށް އެފުރުސަތު ނުދޭން އުޅޭ ކަހަލަ އެވެ. އަކްޝަމްއާ ދިމާއަަށް ބަލައި ނުލާތާންގައި އަކްޝަމް ހުރި ހިސާބަކަށްވެސް ނާދެ އެވެ.\nލޯރެން އަބަދު ފަހަތުން ނުނެއްޓި އުޅޭތީ އަކްޝަމް ހުންނަނީ އެކަމާވެސް ފޫހިވެފަ އެވެ. ދެތިން ފަހަރަކު އަކްޝަމް ލޯރެން އަށް ވިސްނައިވެސް ދިނެވެ. މަންމަ ކުރިމަތީ އަބަދު އެގޮތަށް އުޅުމަކީ ރަނގަޅު ކަމެއް ނޫން ކަމުގައި ބުނަމުންނެވެ. ނަމަވެސް ލޯރެން އެކަމަށް މާބޮޑު ސަމާލުކަމެއް ނުދެ އެވެ. ލޯރެންގެ ކަމަކީ އަކްޝަމް ކައިރީ އަބަދު ޝަކުވާކުރުމެވެ. ބައްރާގެ ކޮޓަރީ ނިދަން ޖެހޭތީ އެކަމާ އެވެ. އެހެންނޫނީ އަކްޝަމްގެ ކޮޓަރިއަށް ނުވައްދާތީ އެކަމާ އެވެ. އެހެންނޫނީ ބޭނުންވާ ގޮތަށް ހެދުން ނޭޅޭތީ އެވެ. މިކަންތައްތަކާއި ހެދި އަކްޝަމް ބަލަނީ ލޯރެންއާ ވީހާވެސް ދުރުން އުޅެވޭތޯ އެވެ. މިކަން ލޯރެން އަށް ފާހަގަ ކުރެވުނީ ކަންނޭނގެ އެވެ.\nއެދުވަހު އަކްޝަމް އިނީ ބޭރު ޖޯލީގައި ފޯނުން ގޭމް ކުޅޭށެވެ. ލޯރެން އައިސް ކައިރީ އިށީނދެ އަކްޝަމް އަތުން ފޯނު އަތުލިި އެވެ. އަކްޝަމް ލޯރެން އާ ދިމާއަށް ބަލައިލަމުން ނިތަށް ރޫ އަރުވާލި އެވެ.\n“އަކޫ މިހާރު ލޯރެންދެކެ ފޫހިވަނީދޯ؟” ވަރަށް ކޮށިކޮށް ދިވެހި ބަހުން ލޯރެން އަހާލި އެވެ. ލޯރެންގެ މިސުވާލަށް އަކްޝަމަށް ދޭނެ ޖަވާބެއް ނޭނގުނެވެ. ބަަދަލުގައި އަކްޝަމް އިސްޖަހާލައި ނޫނެކޭ ބުނުމުގެ ގޮތުން ދެފަރާތަށް މޫނު އަނބުރާލި އެވެ.\n“ދެން ކީއްވެ ލޯރެންއާ ދުރުވަނީ” އަނެއްކާވެސް ލޯރެން ސުވާލު ކޮށްލި އެވެ. އަކްޝަމް ލޯރެން އަށް ބަލާލި އެވެ. ލޯރެން މާޔޫސްވެފައިވާ ތަން ފެނުމުން އަކްޝަމް ދެރަވި އެވެ. އަކްޝަމްއަށް ލޯރެންއާ ދޭތެރޭ ކަންތައް ކުރެވެނީ ރަނގަޅަށް ނޫން ކަމުގައި އިހްސާސް ކުރެވުނެވެ.\n“ސޮރީ ލޯރެން” އަކްޝަމްއަށް ބުނެވުނީ އެވަރަށެވެ. އަދި ލޯރެންގެ ކޮނޑުގައި ހިފާ ގަޔާ ކައިރިކޮށްލި އެވެ. ކޮންމެ ގޮތެއް ވިޔަސް ލޯރެން މިރަށައް އައީ އަކްޝަމްގެ އެދުމުގެ މަތިންނެވެ. އަކްޝަމް ކައިރީ އެންމެ ފުރަތަމަ ރައްޓެހިވާން އެހީ ލޯރެން ކަމުގައިވިޔަސް އެކަމަށް އަކްޝަމްވެސް އެއްބަސްވީ ނޫންހެއްޔެވެ. ވީއިރު ލޯރެން އާއި ދޭތެރޭގައި އެގޮތަށް ކަންތައް ކުރުމުގެ އެއްވެސް ހައްގެއް އަކްޝަމަކަށް ލިބިފައެއް ނުވެއެވެ.\nނިދަން ތައްޔާރުވަމުން ދިޔަ ތިޝާއަށް ފުޅީގައި ފެން ނެތްކަން އެނގުނީ ފެން ބޯންވެގެން ފުޅި ބަލާލުމުންނެވެ. ފެންފުޅިއެއް ބަލައި ފްރިޖް ކައިރިއަށް ދިޔައިރު ފްރިޖްގައި ފެނެއް ނެތެވެ. އެހެންކަމުން ތިޝާ ދިޔައީ ގޯތި ތެރޭގައި ހުރި ތާންގީ ކައިރި އަށެވެ. ގޯތި ތެރެއަށް ހުންނަ ހޮޅިބުރި އަނދާފައި ހުރުމުން ބޭރުތެރެ ފެންނަނީ ފުދޭ ވަރަކަށް އަނދިރިކޮށެވެެ. އިސްކުރުން ފެން އަޅާން އިންއިރުވެސް ތިޝާ އިނީ ބިރުގަނެފަ އެވެ. ފެންއަޅާ ނިމިގެން ދާން އެނބުރުނު ވަގުތު މީހެއްގެ ފިޔަވަޅުގެ އަޑުއިވުމުން ތިޝާ އެދިމާއަށް އެނބުރުނެވެ. ރަނގަޅަށް މޫނު ނުފެނުނަސް ކާކުކަން ތިޝާއަށް ރަނގަޅަށް އެނގުނެވެ. މަޑުނުކޮށް ދާން އެނބުރުނުތަނާހެން އެމީހަކު އައިސް ތިޝާގެ އަތުގައި ހިފާ ކައިރިއަށް ގެނަ އެވެ.\n“ކިހާ ދުވަހަކުތަ ތިގޮތަށް ފިލައިގެން އުޅޭނީ” އަކްޝަމްގެ ސުވާލުން ތިޝާ ސިހިފައި އަކްޝަމަށް ބަލާލި އެވެ. ތިޝާ އަކްޝަމްގެ އަތްފޮޅުވާލީ ބިރެއްފެނިގެން ފޮޅުވާލާގޮތަށެވެ. ހިނދުކޮޅެއްގެ ތެރޭގައި ތިޝާގެ މޫނު މައްޗަށް ވެރިވެގެން ދިޔައީ ރުޅިވެރިކަމެވެ.\n“އަހަރެންގެ ސުވާލުތަކަށް ޖަވާބު ނުލިބެނީސް މިތަނުން ދިޔަކަ ނުދޭނަން” އަކްޝަމް ހީވަނީ ވަރުގަދަ އަޒުމެއްގައި ހުރިހެންނެވެ.\n“އަކްމަލްއަށް… އޯވހް… ސޮރީ… އަކްޝަމަށް ކޮން ހައްގެއް އޮތީ އަހަންނާ ސުވާލު ކުރުމުގެ..” މަލާމާތުގެ ރާގަކަށް ތިޝާ އަހާލިއެވެ.\n“ސުވާލުކުރުމުގެ ހައްގު އޮތީ އަހަންނަށް.. އޮޅުވާލެވުނީ އަހަންނަށް… ފުރަތަމަ ސުވާލަކީ އަކްމަލްތޯ ނޫނީ އަކްޝަމްތޯ ކިޔަންވީ..” މަލާމާތުގެ ރާގަކަށް އަނެއްކާވެސް ތިޝާ ބުންޏެވެ.\n“އަހަރެން ތިޝާއަށް…..” އަކްޝަމް ބުނަން އުޅުނު ބަސް ތިޝާ އަތުގެ އިޝާރާތުން ހުއްޓުމަށް ބުންޏެވެ.\n“ދެވަނަ ސުވާލަކީ އަހަންނަށް އެހާ ބޮޑު އޮޅުވާލުމެއް އޮޅުވާލީ ކީއްވެތޯ…؟ ޖަވާބު ދީބަލަ ކީއްވެގެންހޭ އަހަންނަށް އެހާ ބޮޑަށް އޮޅުވާލީ..؟” ތިޝާއަށް އަހާލެވުނީ ފުދޭވަރަކަށް ބާރަށެވެ.\nތިޝާގެ ކުޑަ ކުޑަ ދެލޮލުން ލޮލުން ކަރުނަ އަންނަމުން ދިޔައިރު ބަލަހައްޓައިގެން ހުރީ ސީދާ އަކްޝަމްގެ ލޮލަށެވެ. އަކްޝަމްގެ އަތް މަޑުމަޑުން ހަރަކާތް ކުރީ ތިޝާ ލޮލުން އައިސްފައިހުރި ކަރުނަތައް ފޮހެލަ ދިނުމަށެވެ. ނަމަވެސް ތިޝާއަށް އެކަން އެނގިގެން އަކްޝަމްގެ އަތް ފޮޅުވާލި އެވެ.\nއަކްޝަމް އިރުކޮޅަކު ބަހެއް ނުކިޔާ ހުރުމަށްފަހު ތިޝާގެ އަތުގައި ހިފައިގެން ޖޯލިތަކާއި ދިމާއަށް ހިނގައިގަތެވެ. ތިޝާ ނުދާން ގަދަހެދި ނަމަވެސް އަކްޝަމް އެކަމަކަށް މާބޮޑު ސަމާލުކަމެއް ނުދެ އެވެ. އަކްޝަމް ތިޝާ ގަދަކަމުން ޖޯލީގައި ބޭންދި އެވެ. ތިޝާ ތެދުވަން އުޅުމުންވެސް އަނެއްކާވެސް ގަދަކަމުން ބޭންދި އެވެ. އަދި ތިޝާ ދިޔަ ނުދިނުމަށްޓަކައި ތިޝާގެ އެއް އަތުގައި ހިފަހައްޓައިގެން ޖެހިގެން އިން ޖޯލީގައި އިށީނެވެ.\n“އަކްޝަމް ޕްލީޒް.. އަހަންނަކީ އަކްޝަމަށް ހިލޭ އަންހެނެއް… އަހަރެން އަތުން ދޫކޮށްލާ.. ”\n“އަހަރެން މިކިޔާ އެއްޗެއް އަޑުއަހާފައި ނޫނީ ތިޝާއަކަށް ނުދެވޭނެ” އަކްޝަމް ދަތްކުޑިވިކާލާފައި ބުނުމުން ތިޝާއާ ޖެހުނީ އަކްޝަމްގެ ކުރިމަތީ ހަތިޔާރު ބަހައްޓާށެވެ. އަކްޝަމް ތިޝާ އަތުން ދޫކޮށްލީ އަކްޝަމް ދައްކާ ވާހަކަ އަޑުއަހަން އެއްބަސްވީމައެވެ.\n“އަހަންނަށް ތިޝާއަށް ހަގީގަތް އޮޅުވާލަން މަޖުބޫރުވީ. އަހަންނާ ތިޝާއާ ދިމާވިއިރު އަހަންނަކީ ޕޮލިސް ސާވިސްގައި މަސައްކަތް ކުރަމުންދިޔަ އިންޓެލިޖެންސް އޮފިސަރެއް. އެހެންވެ އަހަރެން ތިޝާއަށް ހަގީގަތް އޮޅުވާލީ. އޭރު އަހަންނަށް މުހިއްމުވީ އަހަރެންގެ ވަޒީފާ. ފަހުން އަހަރެން ތިޝާއަށް ހުރިހާ އެއްޗެއް ކިޔައިދޭން ބޭނުންވި. އެކަމަކު އޭރު ވަގުތު ފާއިތުވެއްޖެ” އަކްޝަމް މަޑުމައިތިރި ކަމާއެކު ކިޔައިދެމުން ގެންދިޔަ އެވެ.\n“މިހާރުދެން ތިވާހަކަތައް ދެއްކުމުގެ މާނައެއްް ނެތް. ދެން ރަނގަޅު ވާނީ މިއުޅޭހެން ނުދަންނަ ދެ މީހުންގެ ގޮތުގައި އުޅުނިއްޔާ” މިހެން ބުނެ ތިޝާ ތެދުވެގެން ދާން އުޅުނު ވަގުތު އަކްޝަމް ތިޝާގެ ކުރިމައްޗަށް އެރިއެވެ.\n“ތިޝާ ހެޔޮނުވާނެ. އަހަރެންގެ ސުވާލުތަކަށް ޖަވާބުދީ އަހަރެންގެ ސިކުނޑިއަށް ލުއި ކޮށްދީފާނަންތަ؟” އަކްޝަމް އާދޭހުގެ ރާގަކަށް ބުންޏެވެ.\n“ނުދަންނަ މީހުންނާ އަހަރެންގެ ލައިފްސްޓޯރީ ހިއްސާއެއް ނުކުރަން” ތިޝާގެ މި ޖާވާބުން އަކްޝަމް މުޅިން މާޔޫސްވި އެވެ.\nތިޝާ ދާން މަގުދައްކަމުން އެއްކައިރިއަށް ޖެހިލެވުނީ ހަދާނެ ގޮތް ހުސްވެ ހުރެއެވެ.ފުރުސަތެއް ލިބުމާއި އެކު ތިޝާ ދުވެފައި ގޮސް ގޭތެރެއަށް ވަނެެވެ.\nWow nice ingey ???????\nV reethi ???… Waiting for next part ???… Keep up the good work azzo\nvvvvvvvvvvvvv reethi n ehaame interesting\nNice.. wen is the next part… waitin\nތީއޭ މިހިތް އެދޭ މަންޒިލަކީ…ޓްރެއިލަރ\nސީދާ މަގައް ނުދިޔާމަ… ޓުރެއިލަރ….\nހިތާމަ އެހެނިހެން ދީނީ ލޯބި February 20, 2019


Faisaa aai thakethi dhenyaa 'terroristun'ves okay?\nރިޕޯޓު - ސަރުކާރުގެ ޚާރިޖީ ސިޔާސަތު\nފައިސާއާއި އެއްޗެހި ދެންޏާ 'ޓެރަރިސްޓުން'ވެސް އޯކޭ؟\nއުރީދޫއިން ވަނީ ސީ އެމްބިއުލާންސެއް ހަދިޔާކޮށް، އެއަރ އެމްބިއުލާންސެއް ދޭނެކަމަށް ބުނެފައި\nޤަތަރުން ޓެރަރިޒަމަށް ވާގިވެރިވާން ކުރިކަމެއް ރާއްޖެއަށް ބުނެދެވިފައެއް ނުވޭ\nކ. މާލެ 20 ޖުލައި 2018 | ހުކުރު 19:45 6,595\nރާއްޖެއިން ޤަތަރާއިއެކު އޮންނަ ސިޔާސީ ގުޅުން ކަނޑާލީ އެޤައުމުން ޓެރަރިޒަމަށް ވާގިވެރިވާކަމަށް ބުނެ - ގޫގުލް\nމިދިޔަ އަހަރުގެ ޖޫން މަހުގެ5ވަނަ ދުވަހު ހެނދުނު މުޅި ދުނިޔެއަށް ސިހުން ގެނައީ ސަޢޫދީ ޢަރަބިއްޔާ އިސްވެ އޮވެ، ގަލްފުގެ ޤައުމުތަކުން އެސަރަހައްދުގެ އެހެން ޤައުމެއްކަމަށްވާ ޤަތަރާއިއެކު ގުޅުން ކަނޑާލި ވާހަކައެވެ. އަދި އެޤައުމުތަކުގައި ތިބި ޤަތަރުގެ ރައްޔިތުން އެޤައުމުތަކުން ފައިބާ، ޤަތަރުގައި ތިބި އެޤައުމުތަކުގެ ރައްޔިތުން އަވަހަށް ޤައުމަށް އެނބުރި އައުމަށް އެންގިއެވެ.\nޤަތަރާއިއެކު ގުޅުން ކަނޑާލީ ސަޢޫދީއާއި، ޔުނައިޓެޑް އަރަބް އެމިރޭޓްސްގެ އިތުރުން ބަޙްރައިންއާއި މިސްރުންނެވެ. މީގެ އިތުރުން ސައޫދީއިން މަދަދުވެރިވާ ޔަމަނުގެ ސަރުކާރުންވެސް ގުޅުން ކަނޑާލިއެވެ. އެހެންނަމަވެސް ދިވެހިންނަށް ހައިރާންކަން ގެނުވީ ކުއްލިއަކަށް މާދުރުގައި އޮތް ދިވެހިރާއްޖެއިންވެސް ޤަތަރާއިއެކު ގުޅުން ކަނޑާލި ވާހަކައިންނެވެ. މެދުއިރުމަތީގެ ޤައުމުތަކުން އެކި ބަހަނާ ދައްކާފައި ޤަތަރާއިއެކު ގުޅުން ކަނޑާލީ އެސަރަހައްދުގައި އުފެދިފައިވާ ސިޔާސީ އަދި އިޤްތިޞާދީ ހަލަބޮލިކަމެއްގެ ތެރެއިންނެވެ. އެހެންނަމަވެސް ސަޢޫދީއިން ބުނީތީ ރައީސް ޔާމީންގެ ސަރުކާރަށް ޤަތަރު ފެނުނީ ޓެރަރިޒަމަށް ވާގިވެރިވާ ޤައުމެއްގެ ގޮތުގައެވެ.\nސަޢޫދީއިން ޤަތަރަށް ވާގިވެރިވާން ކުރީ ކީއްކަމެއް ދިވެހި ސަރުކާރަށް އެނގިފައި އޮންނާނެކަމާއިމެދު ޝައްކެވެ. ސިޔާސީ ފަރާތްތައް ޖަލަށްލާން މާމޮޅެތި އިންޓެލިޖެންސް ރިޕޯޓް ހެދިޔަސް، ޤަތަރުން ޓެރަރިޒަމަށް ވާގިވެރިވެގެން ކުރި ކަމެއް އެއިން އިންޓެލިޖެންސް ރިޕޯޓަކުން ފެންނަން އޮންނާނެކަމާއިމެދު ޝައްކެވެ. އެހެންނަމަވެސް ސަޢޫދީއިން ބުނީތީ ދިވެހި ސަރުކާރަށް ޤަތަރު ސަރުކާރު ވަރުގެ ނުބައި ނުލަފާ ސަރުކާރެއް ނެތެވެ. ޔަހޫދީ ދައުލަތް އިސްރާއީލަށްވުރެ ޤަތަރުގެ ނުބައިކަން ބޮޑުކަމަށް ރައީސް ޔާމީންގެ ސަރުކާރަށް ފެނިއްޖެއެވެ.\nއެއާއިއެކު ދެން ފެނިގެން ދިޔައީ ޓެރަރިސްޓް ހަރަކާތްތަކަށް ވާގިވެރިވާ ދައުލަތަކާއި ގުޅުން ނުބާއްވަންވެގެން ރައީސް ޔާމީންގެ ސަރުކާރުން ގުޅުން ކަނޑާލި ދެވަނަ އިސްލާމީ ޤައުމާއިއެކު ގުޅުން ކަނޑާލިތަނެވެ. ޤަތަރާއިއެކު އޮންނަ ގުޅުން ކަނޑާލުމަށް ވަޒީރުންގެ މަޖިލީހުގެ ރުހުމާއިއެކު ރައީސް ޔާމީން ނިންމެވިކަން ދިވެހި ސަރުކާރުގެ ގިނަ ބޭފުޅުންނާއި ފޮރިން މިނިސްޓްރީގެ އިސް ބޭފުޅުންނާއި މީޑިއާއަށް އެނގުމުގެ ކުރިން ސަޢޫދީގެ މީޑިއާއަށް އެނގުނެވެ. ކެބިނެޓް ބައްދަލުވުން ނިމިގެން ނިކުމެވަޑައިގެންނެވިއިރު ކެބިނެޓް ވަޒީރުންނަށް މިވީ އަދި ކިހިނެއްކަމެއް ނޭނގުނެވެ.\nއެހެންނަމަވެސް މިފިޔަވަޅަކީ ހަމަހަޤީގަތުގައިވެސް ބައެއްގެ ނުފޫޒުން ކުރި ކަމެއްކަން ވަރަށް ރަނގަޅަށް ސާބިތުވިއެވެ. ޤަތަރާއިއިއެކު އޮންނަ ގުޅުން ކަނޑާލަމުން ޤަތަރުގެ މަތިންދާބޯޓުތައް އެޤައުމުތަކުގެ މަތިން ދަތުރުކުރުންވެސް ގަލްފުގެ ޤައުމުތަކުން މަނާކުރިއެވެ. އެހެންނަމަވެސް ޤަތަރުގެ ސަރުކާރުގެ އެއަރލައިން ޤަތަރު އެއަރވޭސްގެ ފްލައިޓްތައް ރާއްޖެއަށް ކެންސަލް ކުރާކަށް ދިވެހި ސަރުކާރަށް ނުކެރުނެވެ. އެވަރުގެ ބޮޑު ޓެރަރިސްޓް ޤައުމެއްގެ އެއަރލައިނަކުން ރާއްޖެއަށްކުރާ ދަތުރުތައް ކެންސަލްނުކުރީ ކީއްވެބާއޭ އޭރުވެސް ސުވާލު އުފެދުނެވެ. ޤަތަރު އެއަރވޭސްއަކީ ޤަތަރުގެ ޝާހީ އާއިލާގެ ފުރިހަމަ ކޮންޓްރޯލް އޮންނަ، ޤަތަރު ސަރުކާރުގެ ކުންފުންޏެކެވެ.\nޤަތަރުން ރާއްޖޭގައި ކޮށްފައިވާ އެންމެ ބޮޑު އިންވެސްޓްމަންޓަކީ އުރީދޫ ކުންފުންޏެވެ. އުރީދޫ ކުންފުނި ޤަތަރުގެ ޝާހީ އާއިލާގެ ފުރިހަމަ ކޮންޓްރޯލްގެ ދަށަށް ގެންގޮސްފައިވާއިރު، އެކުންފުނިން ވަނީ ރާއްޖޭގެ މުވާޞަލާތީ ދާއިރާގައި ބޮޑެތި އިންވެސްޓްމަންޓްތަކެއްކޮށް، އެދާއިރާގައި އެއް ކުންފުންޏަކުން ގެންގުޅެމުން އައި މޮނޮޕޮލީ ނިމުމަކަށް ގެނެސް، ވާދަވެރި މާހައުލެއް ޤާއިމްކުރިއެވެ. އުރީދޫއަކީ ރާއްޖޭގެ އިޖްތިމާޢީ ދާއިރާއަށްވެސް ގިނަ ޚިދުމަތްތަކެއް ކޮށްފައިވާ، އަދި ކުރަމުން އަންނަ ނަމޫނާ ކުންފުންޏެކެވެ. ދާދި ފަހުން އިވިގެން ދިޔައީ އުރީދޫއިން ރާއްޖެއަށް ސީއެމްބިއުލާންސެއް ހަދިޔާކޮށް، އެއަރ އެމްބިއުލާންސެއް ހަދިޔާކުރަން ނިންމި ވާހަކައެވެ. ބަޔަކު ހެޔޮ ވާނީ އެހާ ވަރަކަށެވެ. އެކަމަކު އެއީ ހަމަ އެއްކަލަ ޓެރަރިސްޓުންނަށް ވެގެން އެބަޔަކާއި ދިވެހި ސަރުކާރުން ގުޅުން ކަނޑާލި ޤަތަރުގެ ޝާހީ އާއިލާގެ ކުންފުންޏެކެވެ.\nދިވެހި ސަރުކާރުގެ އަމާޒު އެހެރީ ލިބޭތާ ލިބިގަނެ، ނުލިބޭތާ ޖަހައިގަންނަ އުޞޫލުންނެވެ. ހަކުރު ދެންޏާ ބޮޑު ބޭބެ އުޞޫލުންނެވެ. ފެންކައްކާ ބޮލީގެ އިއްޒަތް ދިވެހި ރައްޔިތުންނަށާއި ބޭރު ޤައުމުތަކަށްވެސް އެދަނީ އަރުވަމުންނެވެ. މިއިން ކޮންމެ ކަމަކުން ފެނިގެންދަނީ ސަރުކާރުގެ ދޯހަޅިކަމެވެ. ތާކުންކުރެ ތާކުޖެހޭ ސިޔާސަތެއް ނެތްކަމެވެ. އެއްކޮޅުން އިސްލާމް ދީނޭ ޤައުމިއްޔަތޭ ކިޔާއިރު، އަނެއްކޮޅުިން އެދަނީ އިސްލާމީ ޤައުމުތަކާއި ގުޅުން ކަނޑައި، ޤައުމުގެ އިސްތިޤްލާލު ނީލަން ކިޔަމުންނެވެ. އިންތިޚާބެއް ބޯމަތީގައި އޮތް އިރު، މިއީ ރައްޔިތުން ވިސްނާލުން ރަނގަޅު ކަމެކެވެ.


Kureege Raees Yaameen Ah Ihusaantheri Vumah Jameel Govaalaifi - Vaguthu\nރައީސް ޔާމީނަށް އިހުސާންތެރިވުމަށް ޖަމީލް ގޮވާލައިފި\nމަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހަށް ޖަލަށް ލުމަށް ހުކުމް ކޮށްފައިވާ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ފަރާތުން ހައިކޯޓަށް ހުށަހަޅާފައިވާ އިސްތިއުނާފުގެ އަޑުއެހުންތައް މެދުކެނޑިފައިވުމުން އެމަނިކުފާނުގެ ވަކީލުންގެ ޓީމުގައި އެންމެ އިސްކޮށް ހަރަކާތްތެރިވާ ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު ކަންބޮޑުވުންފާޅު ކުރައްވައިފިއެވެ.\nޑރ. ޖަމީލް މިއަދު ކުރެއްވި ޓްވީޓެއްގައި ވިދާޅުވީ މިއީ ހުރިހާ ރައްޔިތުން ގޮވައިގެން، އެކުވެރިކަން އާލާކުރަންވީ ވަގުތު ކަމަށެވެ. ކުރިއަށް އޮތީ ރޯދަމަސްކަން ފާހަގަކުރައްވާ ޖަމީލް ވިދާޅުވީ މި ހާލަތަށް ބަލައި އިދިކޮޅު ލީޑަރަށް އިންސާފު ކަށަވަރުކޮށްދޭންޖެހޭ ކަމަށެވެ. އަދި އެމަނިކުފާނުގެ އަޑުއެހުންތައް މެދުކެނޑި ޖަލުގައި ހުންނަންޖެހުމަކީ އިންސާފެއް ނޫން ކަމަށާއި އިޙްސާންތެރިކަން އިސްކުރަން ގޮވާލާ ކަމަށެވެ.\nމިއީ ހުރިހާ ރައްޔިތުން ގޮވައިގެން، އެކުވެރިކަން އާލާކުރަންވީ ވަގުތު. ކުރިއަށް އޮތީ ރޯދަމަހަށް ވެފައި މި ހާލަތަށް ބަލައި އިދިކޮޅު ލީޑަރަށް އިންސާފު ކަށަވަރުކޮށްދޭންޖެހޭ. އަޑުއެހުންތައް މެދުކެނޑި ޖަލުގައި ހުންނަންޖެހުމަކީ އިންސާފެއް ނޫން. އިޙްސާންތެރިކަން އިސްކުރަން ގޮވާލަން 2/2\n— Mohamed Jameel Ahmed (@MJameelAhmed) April 4, 2020\nމީގެއިތުރުން ޖަމީލް ވިދާޅުވީ ކޮވިޑް-19 ވައިރަސްގެ ވަބާގެ ސަބަބުން މުޅި ޤައުމު ހުއްޓުމަކަށް އައިސް، އިޤްތިސާދީ ގޮތުން ނޭނގޭ ވަރުގެ ފުން ވަޅުގަނޑަކަށް ޤައުމު ވެއްޓުމުގެ ބިރު ބޮޑުވެފައިވާ ކަމަށެވެ. އެތައް ބަޔަކު ބަނގުރޫޓް ނުވާނެ ގޮތަކާއި ކުރިމަތީގައި އޮތް ތަދުމަޑުކަމުން އަރައިގަނެވޭނެ ގޮތް ސަރުކާރުން ރައްޔިތުންނަށް ބުނެދޭންޖެހޭ ކަމަށްވެސް ޖަމީލްގެ ޓްވީޓުގައި އޭނާ ވިދާޅުވިއެވެ.\nކޮރޯނާވައިރަސްގެ ވަބާގެ ސަބަބުން މުޅި ޤައުމް ހުއްޓުމަކަށް އައިސް، އިޤްތިސާދީ ގޮތުން ނޭނގޭ ވަރުގެ ފުން ވަޅުގަނޑަކަށް ޤައުމް ވެއްޓުމުގެ ބިރު ބޮޑު. އެތައް ބަޔަކު ބަނގުރޫޓްނުވާނެ ގޮތަކާއި ކުރިމަތީގައި އޮތް ތަދުމަޑުކަމުން އަރައިގަނެވޭނެ ގޮތް ސަރުކާރުން ރައްޔިތުންނަށް ބުނެދޭންޖެހޭ 1/2\nކުރީގެ ރައީސް އަބްދުﷲ ޔާމީންގެ ޝަރީއަތްތައް މެދުކެނޑިފައިވާތީ އެކަމާއި ޖަމީލް ކަންބޮޑުވުން ފާޅުކުރެއްވިއިރު ރައީސް އިބްރާހީމް މުހައްމަދު ސޯލިހު ނޫސްވެރިންނާއި ދާދިފަހުން ބައްދަލުކުރައްވާ ވިދާޅުވީ މި ދަނޑިވަޅުގައި ޖަލުގައި އޮތް ވަކި މީހަކު ގެއަށް ބަދަލު ކުރުމުގެ ވިސްނުން އެމަނިކުފާނު ނުގެންގުޅުއްވާ ކަމަށެވެ. އަދި ވިދާޅުވީ އެމަނިކުފާނު އަމަލުކުރައްވާނީ ގާނޫނުތަކާއި ގަވާއިދުތަކަށް ކަމަށާއި އެންމެންނަށްވެސް އަމަލު ކުރާނީ ހަމަހަމަ ކަމާއި އެކުގައި ކަމަށެވެ.\nރާއްޖޭގައި ކޮވިޑް-19 ވައިރަސް ފެނިފައިވުމާއި ގުޅިގެން އިދިކޮޅު ފަރާތްތަކުން ވެސް އަންނަނީ ރައީސް ޔާމީން ގެއަށް ބަދަލު ކުރުމަށް ގޮވާލަމުންނެވެ. އަދި މި ދަނޑިވަޅުގައި އެމަނިކުފާނާއި ގުޅިގެން ފުލުހުން ކުރަމުން އަންނަ އިތުރު ތަހުގީގުތައް މެދުކަނޑާލާ އެމަނިކުފާނު މާލެ ގެނެސް ތަހުގީގުގެ ކަންކަން ކުރިޔަށް ނުގެންދއިުމަށް އެފަރާތްތަކުން އަންނަނީ ގޮވާލަމުންނެވެ.\nއޭޕްރީލް 4, 2020 16:30\nއިހްސާންތެރި ވާން ޖެހޭނީ ވެސް އިންސާފުވެރިކޮށް. ހުކުމެއް ސާބިތުވެ ޖަލުގައި ހުރި ކުރީގެ ރައީސަކަށް ނުވަތަ އެހެންވެސް މަތީ ފަންތީގެ ބޭފުޅަކަށް އިހްސާންތެރި ވަނީނަމަ ޖަލުގައި ހުރި އެންމެ އާދައިގެ ނިކަމެތި ރައްޔިތުމީހާ އަށްވެސް އިހްސާންތެރި ވާންޖެހޭނެ.\nއޭޕްރީލް 4, 2020 17:49\nކަލޭމެންގެ އިހުސާންތެރިކަމާ އިންސާފާ އަ ދުލުވެރިކަން އޮންނަނީ މޑޕ ތިލަފަތް އޮންނަގޮތަށް..އެއްކޮޅަށް ބަރުވެފަ...މަޖިލިހުގަ ރައީސަކަށް އެހުރީ 13އަހަރަށް ހުކުމްކޮއްފަހުރި ބޮޑު ޓެރަރިސްޓެ..ސްޕުރީމްކޯޓުން އަމުރުކުރީ އޭނަގެ މައްސަލަ އަލުން ބަލާ ރިވިއުކުރަން..އޭނަ މިނިވަން ނުކުރޭ ކަލޭމެން އޭނަ މިނިވަނަކަށް ހަ ދައި ބޮޑުވަޒީރަކަށް ހަ ދައިގެން ތިއުޅެނީ..އޭނަ ކުއްވެރި ނުވަންޏާ އަބު ދުﷲގާޒީ ނަމަވެސް ކުއްވެރިވާ މީހަކު ހުންނަވާނެތާ މީހަކު ރަހީނުކުރުމުން...ރޔާމީން ކުއްވެރި ނުވާކަން ހެކިވާނެ ކަލޭގެ އަމިއްލަ ނަފްސުވެސް..ނުހައްގުން ހުކުމެކުރީ ކިނބުލެލައްވާ ގެރިއެއްގެ އެ ދިގެން..ޓެރަރިސްޓް ގްރޫޕް ވެރިކަމުގަ ތިބެން ރައްޔިތުންނާ ގައުމަށް ހަރާންކޯރުވެ ގެރިއެއްގެ ނަޖިސްގަޑަށްވެއްޓި ތިބެގެން...އަހަރެމެންގެ ވޯޓުން ވައްކަންކޮށް ދައުލަތުގެ ހަޒާނާ ލޫޓުވައިގެން އަބަ ދަކު ނުތިބެވޭނެ އިންސާފު ލިބޭނެ ދުވަސް ފަހުންވިޔަސް ލަހުންވިޔަސް އަރާހަމަވާނެ...\nއޭޕްރީލް 4, 2020 18:29\nއިބްރާހިމް މުހައްމަދު ޞާލުހުވަރުގެ ނުބައި މީހަކު ނުދަންނާނެ އިހްސާން ތެރިޗުމަކީ ކޮބައިކަމެއްވެސް. އޭނަކައިރީ ބުނެބަ ދޮގުހަދާ ފޮނިކަނޑަށް ވަރަށް ފުރިހަމައަށް އެކަންކަ ް ކުރާނެ. ބޮޑުޖާހިލެއް އެއީ. މޯދީގެ ޕަޕެޓެއް. އިންޑިޔާ މީހުނަށް ރާއްޖޭން ވަޒީފާ ނުދިނީމަ ބަދަލުހިފަން ރ.ޔާމީން ޖަލަށްލައިގެން އެއުޅެނީ. ﷲ ގެ ރޭއްވެވުން މާމޮޅުވާނެ. އިންޝާ ﷲ ގަދަކަމާއެކު ރައީސް ޔާމީން މިގައުމުގެ ރައްޔިތުންނަކީ މިސަރަހައްދުގެ އެންމެ އިލްމީ މުއްސަނދިން ކަމުގައި ހަދާދޭނެ ދުވަހެއް ދާދި އަވަހަށް ދައްކަވާނެ.\nއޭޕްރީލް 4, 2020 18:32\nގައުމެއްގެ ޝަރަފު އެގައުމުގައި ވެރިކަން ކޮށްފަތިބޭ މީހުނަކީ. އިންސާނުންނަކީ އެކި ފެންވަރުގެ މީހުން. އެމީހަކަށް ހައްގުމިންވަރު ކަނޑައަޅަނީ އެމީހެއްގެ ދަރަޖައިން. ޢަލީ ރަޟިއައްﷲ ޢންހުގެ ބަސްފުޅުގެ މާނައަކީވެސް ހައްގަކީ އެމީހަކަށް ހައްގު މިންވަރުކަމަށް. އެއީ އިކްއިޓީ.\nއޭޕްރީލް 4, 2020 16:56\nމިސަރުކާރަކަށް އިހުސާން އެއީކޮންއެއްޗެއްކަންވެސް ނޭނގޭނެ ހަމައެކަނި އެނގެނީ އިހުސާން ކިޔާ ފިހާރައެއް ހުންނަކަން.\nއޭޕްރީލް 4, 2020 17:14\nރ ޔާމީނަކީ ކިތަންމެ ބޮޑު ކުށްވެރިއެއްނަމަވަސް އަދި\nބަދަލުހިފުމުގެ ޖޯސާއި ފޯރިވި ކިތަންމެގަދަވި ނަމަވެސް\nމިފަދަ ނުރައްކާތެރި ބަލިމަޑުކަމެއް ރާއްޖޭއާއި މުޅި ދުނިޔޭގައި ފެތުރެމުންދާއިރު އިންސާނިއްޔަތުކަމުގެ ނަޒަރުން\nބައްލަވައި އެމަނިކުފާނު ދޫކޮށްލުމަކީ ސަރުކާރުން މިވަތު\nކުރަން އެންމެރަނގަޅު އެއްކަންތަކެވެ އެހެންކަމުންސަރުކާރުގެ\nއެއްމެހާ އިދާރާތަކުން މިކަމުގައި އެއްބާރުލުން ދެއްވައި ރ ޔާމީން މިނިވަން ކޮށްދެއްވުމަށް އިލްތިމާސް ކުރަމެވެވެ.\nއޭޕްރީލް 4, 2020 17:32\nރައްޔިތުން ހަތާނާ ހުސްކޮއްލީމަވެސް ކިހާއަރާމުގަ އެހެރީ .ރިހާކުރު ފުޅވަގައްނަޣާމީހާ 1 އަރު ބުރަކޮއް 10000000 ޑޮލަރު ނެގީމަ 5އަހަރު އިންސާފު\nއޭޕްރީލް 4, 2020 17:53\nރޔ. ﷲގެ ވާގިފުޅާއެކު ޢެނބުރި އަންނާނެ، ކުރިއަށްވުރެ މާގިނަ ތަރައްގީ، މާ ދީލަތި ސަރުކާރެއްގެ ވެރިޔާއަކަށް ރޔ. 2025 ވަނަ އަހަރު. ޢިންޝާ ﷲ\nއޭޕްރީލް 4, 2020 17:54\nޝުކުރިއްޔާ ޑރ. ޖަމީލް. ރ.ޔާމީންނަށްޓަކައި، ދިވެހި ޤައުމަށްޓަކައި ތިކޮށްދެއްވާ އިޚްލާޞްތެރި މަސައްކަތަށް ޕުޅަށް.\nތިޔައީ ވަފާދާރެއް. މަދު މީހަކަށް ބަދަލު ހިފުމުގެ ރޫޙް ނެތި ތިގޮތަށް މަސައްކަތް ޕުޅު ކުރައްވަން ހިތްވަރުފުޅު ލިބިވަޑައިގަންނަވާނީ. މާތްﷲ ތިބޭފުޅާގެ މަސައްކަތް ކަތްޕުޅުގައި ބަރަކާތް ލައްވަވާ ދުޅަހެޔޮ ޞިއްޙަތުގައި ލަހައްޓަވާށި އާމީން\nއޭޕްރީލް 4, 2020 18:16\nއަޅު ގަނޑު އުސައިދައް ދަންނަވާލަންއޮތީ ކުއްވެރިއެއްނަމަތާއެވެ ޔަގީނުންވެސް ކުއްވެރިޔެއްނޫން މިހެން މިދަންނަވަނީ ބައިތުލްމާލް ކައްވާނުލާ ވެރިޔެއް ރާއްޖޭގެ ވެރިކަމެއް ނުކުރޭ . އޭގެ ތެރޭންވެސް ދިވެހިންނަށް ކާންދެމުން ނިކަމެތިމީހާ ޔަށްވެސް ބައިއަޅަމުން ގެންދިޔަ ހަމަ އެކަނި ވެރިޔަކީ ރައިސް ޔާމިީން .އޭތި ވަރަށް ސަޅި ދިވެހިންނަށް ދަ ލިޓިލް އިންގްލޭޑް ސައުތު އޭޝިޔާގައި ހައްދަވަން މަސައްކަތް ކުރި ހަމަ އެކަނި ލީޑަރު ޒުވާނުން ޝަރަފްވެރި ކުރަން ކުލަޔަކަށް ބެލުމެއްނެތި އެހީވި ޒުވާންކުދިންގެ މަދަދުގާރުއެއީ އެއީނަމްބާރ1 ޕްރިޒިޑެންޓް ޕާރސަނަލީ އަޅުގަނޑަށް ޔާމީން އެއްވެސް ކަމެއް ކޮށްދީފައެއްނޯންނާނެ އެކަމަކު ދަންނަވަންތޯ ފުރާނަ ދޭން ބުންޏަސް ރައިސް ޔާމީނަށް ޓަކައި އުފަލުން ދޭނަން\nސޮރީ!2ބިލިޔަނަކީ އިހުސާނުން ނިންމާލެވޭނެ ކަމެއް ނޫން\nއޭޕްރީލް 4, 2020 22:16\nﷲ އިރާދަކުރެއްވިއްޔާ ކަލޭގެ ތިނުބައި ބަހުގެ ހިތި ކަލެއަށް ﷲ ތަޢާލާ ދައއކަވާފަމެނުވީ ކަލޭމަރުނުގަންނަވާނެ.\nއޭޕްރީލް 4, 2020 19:24\nރ.ޔާމީން އަށް މިވަގުތަށް ވިޔަސް ލުޔެއް ދެއްވުމަށް ގޮވާލަން.\nއޭޕްރީލް 4, 2020 19:26\nއޭނާއަކީ މީހަކަށް އިހުސާންތެރިވީ މީހެއްތަ؟ ޖަމީލުއަށް ވެސްހެދީ ކިހިނެތްތޯ މިއަދު ހަނދާންނެތުނީތަ؟ މުޅިގައުމު ނުހައްގުން ޖަލަށްލައިގެން5އަހަރު ވެރިކަންކުރީ! އޭރު އިދިކޮޅުމީހުންނަށް މުޒާހަރާގަނޑެވެސް ކޮށްނުލެވޭ ޕޮލިހުންލައްވަ ތަޅާ ހޭނައްތާވަރުން. ނުވިތާކަށް ޖަލްސާއެއް ބާއްވަން ތަނެއްވެސްނުދޭ! ޢެވަރު އެރުވިމީހެއްގެ ވާހަކަ ޖަމީލު ކީމަ ވަރަށް ޖޯކު.\nއޭޕްރީލް 4, 2020 19:28\n5 އަހަރުގެ ޖަލުހު ކުމް ނިމެންދެ ކައް ހުންނަންޖެހެނީ\nއޭޕްރީލް 4, 2020 20:25\nޔާމީނުގެ ހުކުމް އިންސާފުކަމަށް ފެންނާނީ ލޮލަށް މިރުސް އެޅިފަހުރިމީހަކަށް ޔާމީނު ޖަލައްލީ މިސަރުކާރުގެ ވައުދަކަށް ވާތީކަން ދިވެހި ގިނަ ރައްޔިތުންނަށް އެގޭ..... 5އަހަރު އިރާދަކުރެއްވިއްޔާ ގިނަވެގެން ތިބެވޭނީ ނޫނީ އިރާދަކުރެއްވިއްޔާ އެއަށްވުރެ އަވަހައް އިސްތިއުފާދީފަ ފިލާވެސްފާނެ.....\nބަންގުލާގެ ކުރީގެ ބޮޑުވަޒިރުވެސް ހުރީ ކޮވިޑާއި ގުޅިގެން ހަމަހަށް ގެޔަށް ބަދަލުކޮށްފަ އެގޮތަށް ރ. ޔާމީނުވެސް ހަމަހަށް ގެޔަބަދަލުކޮށްލަންފެނޭ


Apple in uffadhaa maskakee ishield | Mihaaru\n07 އެޕްރީލް 2020 - 08:15\nއެ ކުންފުނީގެ ސީއީއޯ ޓިމް ކުކް ކުރެއްވި ޓްވީޓެއްގައި ވިދާޅުވީ އެމެރިކާގެ އިތުރުން މުޅި ދުނިޔެ އަށް މި ވަގުތު ކުރިމަތިވެފައިވާ މެޑިކަލް ސާމާނުގެ ދަތިކަމާ އެކު އެ ކުންފުނިން 20 މިލިއަން މާސްކް އުފައްދަން ނިންމާފައިވާ ކަމަށާއި އެޕަލްގެ ޓީމުން މިހާރު އެ މަސައްކަތް ފަށާފައިވާ ކަމަށެވެ.\n"އައިޝީލްޑް" ގެ ނަމުގައި އުފައްދާ މާސްކް މި ވަގުތު ކޮރޯނާވައިރަހުގެ ހާލަތު އެންމެ ގޯސް އެމެރިކާގެ ކަމާބެހޭ ފަރާތްތަކަށް ފޯރުކޮށް ދިނުމަށް ފަހު، ދުނިޔޭގެ އެކި ހިސާބުތަކަށް ވެސް ލިބޭނެ ގޮތް ހަދައިދޭނެ ކަމަށް އެޕަލް އިން ބުންޏެވެ.\n"މިއީ އިންސާނިއްޔަތަށްޓަކައި އަހަރެމެން ވަރަށް ލޯތްބާ އެކު ކުރާ މަސައްކަތެއް. އަދި މިކަމުގައި ގައުމުތަކުގެ ސަރުކާރުތަކާ އެކު އެކި ލެވެލްތަކުގައި އަންނަނީ މަޝްވަރާތައް ކުރަމުން" ޓިމް ވިދާޅުވި އެވެ. "އެންމެ ބޮޑަށް އެހީ އަށް ޖެހިފައިވާ ތަންތަނަށް އެހީވުމަކީ ވަރަށް ބޮޑު އިސްކަމެއް ދޭނެ ކަމެއް."\nއެޕަލް އިން މާސްކް އުފައްދަން ފެށީ މީގެ ދެ ހަފުތާއެއް ކުރިން އެމެރިކާ އާއި ޔޫރަޕްގެ ގައުމުތަކަށް މިލިއަނަކަށް ވުރެ ގިނަ މާސްކް ހަދިޔާކުރަން ނިންމިކަން އިއުލާންކޮށްފައި ވަނިކޮށެވެ.\nއެޕަަލް އިން އުފައްދަނީ ޕްލާސްޓިކް މާސްކެވެ. އެމެރިކާ އާއި ޗައިނާ އިން ހޯދާފައިވާ ރޯ މެޓީރިއަލްގެ އެހީގައި ތައްޔާރުކުރާ މި މާސްކްތައް ފުރިހަމަކުރަން ނަގަނީ ދެ މިިނިޓަށް ވުރެ މަދު ވަގުތުކޮޅެކެވެ. އެޕައިން ބުނިގޮތުގައި "އައިޝީލްޑް މާސްކް" ގެ ފުރަތަމަ ޝިޕްމަންޓް މިދިޔަ ހަފުތާގައި ވަނީ ސިލިކަން ވެލީގެ ހޮސްޕިޓަލްތަކަށް ފޮނުވައިފަ އެވެ.\nއެޕަލްގެ އިތުރުން މަޝްހޫރު ބޮޑެތި އެހެން ކުންފުނިތަކުން ވެސް މި ވަގުތު އަންނަނީ މެޑިކަލް ސާމާނު އުފައްދަމުންނެވެ. އޭގެ ތެރޭގައި ފޯޑާއި ޓެސްލާ ފާހަގަކޮށްލެވެ އެވެ. އެތަންތަމުން އަންނަނީ މާސްކާއި ވެންޓިލޭޓަރު އުފައްދަމުންނެވެ.\nApple in america aai Europe ah mask dhenee\nއެޕަލް ފޭސް މާސްކް ސަލާމަތީ ފިޔަވަޅުތައް ސިއްހަތާއި ރައްކާތެރިކަން ޓިމް ކުކް އެމެރިކާ\nއެޕަލްގެ ސީއީއޯ ތިކުރައްވާ މަސައްކަތަށް ޝުކުރިއްޔާ. ދަނޑި ޖެހުން ފަދަ ކުޅިވަރަށް މަނިކުފާނު ހިތްވަރުދެއްވާކަމީ ވެސް އުފާވެރި ކަމެކެވެ.\nތި މާސްކް މީހަކައް ގަނެވޭވަރު ވާނެބާ؟؟؟


ސެކިޔުލަރިސްޓްވުމާއި އެތީސްޓްވުން: ސަބަބުތަކާއި އޭގެ ފަރުވާ – Ilm\nސެކިޔުލަރިސްޓްވުމާއި އެތީސްޓްވުން: ސަބަބުތަކާއި އޭގެ ފަރުވާ\nސެކިޔުލިރިޒަމްއާއި އިލްޙާދުގެ މައްޗަށް ބިނާވެފައިވާ ފިކުރީ އޮއިވަރުގެ ނުރައްކާތެރި އަސަރު އަޅުގަނޑުމެންގެ މުޖުތަމަޢުތަކަށް ވަރަށް ބޮޑަށް ކުރަމުން އެބަދެއެވެ. ކަންމިހެންހުރިއިރު އިލްޙާދީ ފިކުރުތަކުގެ ބިޔަރާޅުތައް އަޅުގަނޑުމެންގެ ދިވެހި ދީބުގެ ގޮނޑުދޮށްތަކަށް މުގުރަމުންދާތާ 25ކަށް އަހަރުވެދާނެއެވެ. “ސެކިޔުލަރިސްޓްވުމާއި އެތީސްޓްވުން: ސަބަބުތަކާއި އޭގެ ފަރުވާ” މި މަޢުޟޫއުގެ ދަށުން ސިލްސިލާ ލިޔުންތަކެއްގެ ގޮތުގައި މި ހުށައަޅާލަނީ ޝައިޙް އަހްމަދު ޔޫސުފު އައްސައްޔިދު ޢަރަބިބަހުން މިފިކުރީ އޮއިވަރުގެ މައްޗަށް އަލިއަޅުއްވައި ލިޔުއްވައިފައިވާ سابغات (ސާބިޣާތު) މިފޮތުގެ ޚުލާސާ ތަރުޖަމާއެކެވެ.\nސެކިޔުލަރިސްޓް އަދި އެތީސްޓް ފިކުރީ އޮއިވަރުގެ ސިފަތައް\nސެކިޔުލިރިޒަމްއާއި އިލްޙާދުގެ މައްޗަށް ބިނާވެފައިވާ ފިކުރީ އޮއިވަރަކީ އެއްވެސް މަންހަޖެއްގެ މައްޗަށް ބިނާވެފައިވާ އެއްޗެއްނޫނެވެ. މި ފިކުރުގައި ބޮޑަށް އިސްކަންދެވިފައިވަނީ ދީންތަކަށް (ޚާއްސަކޮށް އިސްލާމްދީނަށް) ފާޑުކިޔުމަށާއި، ދީނާއިމެދު ޝައްކު އުފެއްދުމަށެވެ. އިލްޙާދީ ފިކުރުގެ އެންމެ މުހިންމު ރުކުނަކީ ކަލަކު ވޮޑިގެންވާކަމަށް އިންކާރުކުރުން ކަމުގައިވީނަމަވެސް، އެމީހުންގެ މުޅި ފޯކަސްހެން ހުއްޓިފައިވަނީ ދީނަށް ފާޑުކިޔުމަށެވެ. ހަދީސްތަކަށާއި، ރަސޫލާ صلى الله عليه وسلم ގެ މަތިވެރި ޝަޚްޝިއްޔަތްފުޅަށް ކުޑައިމީސް ބަސްތައް ބުނުމަށާއި، ދީނުގެ ޙައްދުތަކާއިމެދު ފާޑުކިޔުމަށެވެ.\nދީނާއިމެދު ޝައްކުއުފެއްދުމަށްޓަކައި ދީނާއި ގުޅޭ އެކި ރޮނގުތަކުން ސުވާލު އުފައްދާ، އެއްވެސް ހުދޫދެއްނެތި މިސުވާލުތައްކުރެއެވެ.\nއެހެންކަމުން މި އޮއިވަރު ފަތުރާމީހުންނާއިކުރިމަތިލުމަށްޓަކައި ޢިލްމީގޮތުން ވަރަށް ބޮޑަށް ތައްޔާރުވާންޖެހެއެވެ. މި އޮއިވަރު ފަތުރާމީހުން ގެންގުޅެނީ ”މިނިވަންކަން، މިނިވަންކަމާއެކު ވިސްނުން، ވާރުތަވެފައިވާކަންކަމާއިމެދު ތަހްލީލީ ނަޒަރަކުން ބެލުން” ފަދަ ވަރަށް ޖާޒުބީ ޝިޢާރުތަކެކެވެ.\nމި އޮއިވަރުގެ އަސަރުކޮށްފައިވާ ބައެއްމީހުން އެކަން ފާޅުކުރާއިރު، ގިނަ މުލްޙިދުން އުޅެނީ އެކަން ސިއްރުކޮށްގެންނެވެ. ކަންމިހެންހުރިއިރު، މި ފިކުރު ފަތުރާމީހުން އެންމެ ވަރުގަދަޔަށް ވަކި ހިއްޕާލާފައިވަނީ ސޯޝަލް މީޑިއާގައެވެ. ގިނަބަޔަކު އެތީސްޓްފިކުރުގައިޖެހެނީ ސޯޝަލް މީޑިއާގެ ތެރެއިން ލާފައެވެ. އެހެންކަމުން ފަސްވަޤުތު ޖަމާޢަތުގައި ނަމާދުކުރާ ޒުވާނާވެސް މި ފިކުރުގައި ޖެހިދާނެއެވެ. އަދި ތަޤްވާވެރި ޞާލިޙް ދެމަފިރިޔަކަށް ލިބިފައިވާ ދަރިފުޅުވެސް މުލްޙިދަކަށް ބަދަލުވެދާނެއެވެ. އެއްފަހަރަކު ލައިވް ދީނީ ޕްރޮގްރާމަކަށް މިފަދަ އަންހެންކުއްޖަކު ގުޅިއެވެ. އަދި އޭނާ އިސްލާމްދީން ޤަބޫލުނުކުރާ ވާހަކައާއި އޭނަގެ ނަޒަރުގައި ދީނުގައި ހުރި މައްސަލަތަކުގެ ވާހަކަ ދައްކަމުންދިޔައެވެ. ދެން ކުއްލިއަކަށް ވާހަކަދެއްކުން ހުއްޓާލާފައި، ވަގުތުކޮޅަކަށް ހުރިއެވެ. އެއަށްފަހު އެއަންހެންކުއްޖާ ބުނީ ވާހަކަ މެދުކަނޑާލީ އޭނަގެ ބައްޕަ އެކޮޓަރިއަށް ވަނުމުންކަމަށާއި އޭނަގެ ބައްޕައަކީ مطوعއެއް (ތަޤްވާވެރި މީހެއް) ކަމުގައެވެ.\nމިއޮއިވަރުގެ އެންމެ ނުރައްކާތެރިކަމަކީ މި އޮއިވަރުގެ އަސަރު އެންމެ ބޮޑަށް ކޮށްފައިވާ ބަޔަކީ ދެ ޖިންސުގެ ޒުވާނުންކަމުގައިވުމެވެ. އަދި މި އޮއިވަރު ފަތުރާމީހުން ދަނީ އެމީހުންގެ މުޑުވަށް ރަނގަޅުކުރުމަށްޓަކައި ތަޢްލީމީ ދާއިރާއަށްވަދެ، އެމީހުންގެ ފިކުރު ކުޑަކުދިންނަށް އުނގަންނައިދެމުންނެވެ.\nއެތީސްޓްވުމަށް ނުވަތަ ދީނާއިމެދު ޝައްކުކުރާ މީހަކަށް ވުމަށް މެދުވެރިވާ ސަބަބުތައް\nހ. އީމާންތެރިކަން ދަށްވުން\nށ. ހިތުގެ ޢަމަލުތައް މަދުވުން. (ހިތުގެ ޢަމަލުތަކަކީ ﷲ ތަޢާލާއާއިމެދު އޮންނަ ލޯބި އަދި ތަވައްކަލް ދަށްވުން) އަދި ހަސަދަ އާއި ކިބުރުވެރިކަމުން ހިތްހިލަވުން\nނ. ދީނީ ޢިލްމު ލިބިފައިނެތުން\nރ. ހުސްވަގުތުގިނަވެ، ކުރާނެ ކަމެއްނެތިފައި ހުންނަންޖެހުން.\nމުއައްލިފު ޒިކުރުކުރައްވާފައިވެއެވެ. ”ޢަޤީދާއާއި ގުޅޭ ވަސްވާސްބަލި ޖެހިފައިވާ އަންހެނަކު ތިމަންނައާއި ކެނޑިނޭޅި އޭނަގެ ޝައްކުތައް ފިލުވުމަށް ސުވާލުކުރަމުންދިޔައެވެ. ދީނީގޮތުން ވަސްވާސްބަލީގެ ފަރުވާ ކިޔައިދީގެން އެއަންހެންމީހާ އެކަމުން ސަލާމަތްކޮށްދެވޭތޯ މަސައްކަތްކުރީމެވެ. އެކަމަކު ރަނގަޅުވާގޮތެއްނުވިއެވެ. އެ އަންހެންމީހާ ނަފްސާނީ ބަލީގެ ޑޮކްޓަރަކަށް ދައްކައިގެން ފަރުވާވެސް ހޯދިއެވެ. އެކަމަކު ބަލި ފަސޭހައެއް ނުވިއެވެ. ދެން ތިމަންނަ އެ އަންހެންމީހާގެ ދުވަހުގެ ތާވަލް އޮންނަގޮތް އޮޅުންފިލުވާލިއިރު އެނގުނީ އެއަންހެންމީހާގެ ހުސްވަގުތު ވަރަށް ގިނަކަމެވެ. ދެން ތިމަންނަ އެއަންހެންމީހާ އަބަދުވެސް ކޮންމެވެސް ފައިދާހުރިކަމެއްގައި މަޝްޣޫލްވާގޮތަށް ވަގުތުތައް ރާވާލަން އެހީވެދިނީމެވެ. އެކަމުގެ ނަތީޖާ ވަރަށް އަވަހަށް ފެނުނެވެ. އޭނަ މާގިނަ ދުވަހެއްނުވެ އަޤީދާއާއި ގުޅޭ ވަސްވާސްބަލިން ސަލާމަތްވެއްޖެއެވެ. އޭނާގެ ހިތަށް ނުތަވަސްކަން ގެނުވާފަދަ ވަސްވާސްތަކާއި ޝައްކުތައް އޭނަގެ ހިތަށް އެރުން މުޅިން ހުއްޓުނެވެ.\nކުރާނެ ކަމެއްނެތި ހުހަށް ހުންނަންޖެހުމަކީ މީގައި ސިކުނޑިއާއި ރޫޙަށް ވަރަށްބޮޑު ހުސްކަމެއް ގެނެސްދޭ ކަމެކެވެ.\nމިހެން ހުންނަންގެހިއްގެނަމަ، މި ފަދަ ނުބައި ޚިޔާލުތަކާއި ޝައްކުތައް މީހާގެ ސިކުނޑީގައި ކިއްލާހަދާ ބޭކާރު ކަންކަމާއި ފިކުރުތަކުގައި މީހާ މަޝްޣޫލްކުރުވަމުން ދާނެއެވެ. އެކަހެރިނުވުމަށް ރަސޫލާ\nބ. ނަފްސާނީ މައްސަލަތައް\n“شك އެއްގެމަތީގައި ތިބެގެން، اللَّه އަށް އަޅުކަންކުރާ މީހުން، މީސްތަކުންގެ ތެރެއިންވެއެވެ. ފަހެ، އެމީހަކަށް ހެޔޮކަމެއް ދިމާވެއްޖެނަމަ، އެކަމުން ހިތްހަމަޖެހެއެވެ. އަދި އޭނާޔަށް ބަލާއެއް مصيبة އެއް ޖެހިއްޖެނަމަ، كفر ވެރިކަމަށް ފުރޮޅިދެއެވެ. އޭނާޔަށް ދުނިޔެއާއި آخرة ގެއްލުނީއެވެ. ބަޔާންވެގެންވާ ގެއްލެނިވުމަކީ ހަމައެއީއެވެ.” (ސޫރަތުލް ޙައްޖު 11)\nމުސީބާތްތަކަށް ކެތްތެރިވުމާއި މުސީބާތްތައް ދުރުކޮށްދޭ ނުވަތަ ލުއިކޮށްދޭ ކަންކަމާއި ގުޅޭ ލިޔުމެއްގެ ލިންކް ތިރީގައި މިވަނީއެވެ.\nޅ. މުޅި މުޖުތަމަޢު މާއްދިއްޔަތަށް ލެނބިފައިވާލެއް ބޮޑުކަމުން ކުރިމަތިވާ ޕްރެޝަރުތައް\nހ. ސޯޝަލް މީޑިއާ\nށ. ފިލްމުތަކާއި ވާހަކަފޮތްތައް\nނ. އިމެއްނެތް ޝަޙްވަތުގެ ރާޅުބާނި\nރ. އިސްލާމީ އުއްމަތުގެ ހުސްވެފައިވާ މަތިވަރާއި، ހުޅަނގުގެ ތަހްޒީބާއި ކުރިއެރުން\nބ. ޢައިރު މުސްލިމް ސަޤާފަތްތަކަށް ހުޅުވިފައިވާވުން\nދީނާއިމެދު ޝައްކު އުފެއްދުމުގެ މި ޙަރަކާތާއި ތިން ގޮތަކަށް މަސައްކަތްކުރަންޖެހެއެވެ. އެއީ މިޙަރަކާތުގެ އަސަރުކުރާ އަދި ކޮށްފައިވާ ގިންތިތަކަށް ބަލައިގެންނެވެ.\nމަސައްކަތްކުރަންޖެހޭ ގޮތުގެ އުސްލޫބު\nމި ގިންތިއަށް އަމާޒުކޮށް ހިންގަންޖެހޭނީ ރައްކާތެރިކުރުމުގެ\nދީނާއިމެދު ޝައްކު އުފެއްދުމުގެ މި ޙަރަކާތުގެ އަސަރުނުކުރާ މީހުން\nމި ގިންތިއަށް އަމާޒުކޮށް ހިންގަންޖެހޭނީ ފަރުވާދިނުމުގެ ޕްރޮގްރާމްތަކެވެ.\nއެތީސްޓުން، އިސްލާމްދީނާއިމެދު ޝައްކު ކުރާ މީހުން\nމި ގިންތިއަށް އަމާޒުކޮށް ހިންގަންޖެހޭނީ ޢިލްމީ ބަހުސްތަކާއި އަދި އެމީހުންގެ ނަޒަރިއްޔާތުތަކާއި ޢަޤީދާގެ ދޯހަޅިކަމާއި، އެމީހުން އިސްލާމްދީނާއި މެދު ކުރާ ތުހުމަތުތަކުގެ އަސްލެއްނެތްކަން ބަޔާންކުރުމުގެ ޕްރޮގްރާމްތަކެވެ.\nއަދި ބާރު ލިބިފައިވާ ފަރާތްތަކުން އެމީހުން ހިންގާ ޕްރޮގްރާމްތަކާއި، ސޯޝަލް މީޑިއާގައި އެމީހުންގެ އިލްޙާދީ ޕްރޮޕަގަންޑާ ފެތުރުން ހުއްޓުވަންޖެހޭނެއެވެ.\nފިކުރީ އޮއިވަރު ފަތުރާމީހުން\nފާސިދު ފިކުރުތަކުން ސަލާމަތްވެ، ދީނުގައި ސާބިތު ވުމަށްޓަކައި ދީނީ ޢިލްމު އުނގެނި، އެއަށް ޢަމަލު ކުރާށެވެ. އަދި ޝަރުޢީ ޢިލްމުގެ އަހުލުވެރިންނާއިއެކު ވާށެވެ.


Anhenunnaai firihenunge aamdhaneege bodu faragu | Mihaaru\nދިވެހި އަންހެން މުވައްޒަފަކަށް ގަޑިއިރަކަށް ޖެހޭ މުސާރަ ދިވެހި ފިރިހެން މުވައްޒަފަކަށް ވުރެ އެވްރެޖްކޮށް 22.51 ރުފިޔާ މަދު.-- ފޮޓޯ: ހުސެއިން ވަހީދު/ މިހާރު\n08 މާޗް 2019 - 10:53 39 comments\nމިދިޔަ އަހަރު ނެރުނު "ގޭބިސީގެ އާމްދަނީ އާއި ޚަރަދުކުރުން ހުރި ގޮތުގެ ސާވޭ (ހަޔަސް) 2016"ގައި ހޯދާފައިވާ މައުލޫމާތުން އެނގޭ ގޮތުގައި މަސައްކަތުގައި އުޅޭ ގަޑިއިރަކަށް މާލޭގައި އެވްރެޖްކޮށް ޖެހޭ އާމްދަނީއަކީ ފިރިހެން މުވައްޒަފުންނަށް 97.76 ރުފިޔާ އަދި އަންހެން މުވައްޒަފުންނަށް 66.52 ރުފިޔާ އެވެ. އެއީ 31.24 ރުފިޔާގެ ފަރަގެކެވެ.\nނެޝަނަލް ބިއުރޯ އޮފް ސްޓެޓިސްޓިކްސް (އެންބީއެސް) އިން ހަޔަސްގެ މަސައްކަތްތެރިކަމާ ގުޅޭ ތަފާސްހިސާބު އެކުލަވާލައި ނެރެފައިވާ ރިޕޯޓުގައި ފާހަގަކޮށްފައިވާ ގޮތުގައި މުޅި ރާއްޖެ އަށް ބަލާ އިރު 2016 ވަނަ އަހަރު އަންހެން މުވައްޒަފުންގެ މުސާރަ ފިރިހެން މުވައްޒަފުންގެ މުސާރަ އަށް ވުރެ އެވްރެޖްކޮށް 20 ޕަސެންޓް ކުޑަ އެވެ. އަދި ހަމައެކަނި ދިވެހިންނަށް ބަލާ ނަމަ، އެ ފަރަގު (ޖެންޑަ ޕޭ ގެޕް) 26 ޕަސެންޓަށް އަރަ އެވެ.\nއޭގެ މާނައަކީ ދިވެހި އަންހެން މުވައްޒަފަކަށް ގަޑިއިރަކަށް ޖެހޭ މުސާރަ ދިވެހި ފިރިހެން މުވައްޒަފަކަށް ވުރެ އެވްރެޖްކޮށް 22.51 ރުފިޔާ މަދު ކަމެވެ.\nއަދި އަންހެން މުވައްފުންގެ ތެރެއިން ބިދޭސީންނަށް ލިބޭ މުސާރަ ދިވެހިންނަށް ވުރެ އެވްރެޖްކޮށް ބޮޑުކަން ވެސް އެއިން އެނގެ އެވެ.\nހަމައެކަނި ދިވެހިންނަށް ބަލާއިރު ވަޒީފާ އަދާކުރާ އަންހެނުންނާއި ފިރިހެނުންގެ މުސާރައިގެ ފަރަގު އެންމެ ބޮޑީ މެނޭޖަރުންގެ ފެންވަރުގަ އެވެ. އެއީ 61 ޕަސެންޓެވެ. އަދި ޕްރޮފެޝަނަލް ވަޒީފާތަކުގައި 39 ޕަސެންޓުގެ ފަރަގެއް އުޅެ އެވެ. މެނޭޖަރުންގެ ގޮތުގައި މަސައްކަތްކުރާ އަންހެނުންނަށް ގަޑިއިރަކަށް އާމްދަނީ ލިބެނީ ފިރިހެން މުވައްޒަފުންނަށް ގަޑިއިރަކަށް ލިބޭ އާމްދަނީ އަށް ވުރެ އެވްރެޖްކޮށް 146.70 ރުފިޔާ މަދުންނެވެ. އަދި ޕްރޮފެޝަނަލް އަންހެން މުވައްޒަފުންނަށް 48.95 ރުފިޔާ މަދުންނެވެ.\nމާލެއާ ހިލާފަށް އަތޮޅުތަކުގައި އަންހެން މުވައްޒަފުންގެ މުސާރަ ފިރިހެން މުވައްޒަފުންނަށް ވުރެ އެއް ޕަސެންޓް ބޮޑެވެ.\nއެންބީއެސް އިން ބުނިގޮތުގައި "ޖެންޑަ ޕޭ ގެޕް" ދެނެގަތުމުގައި، ވަޒީފާގައި އުޅޭ މަސައްކަތްތެރިންގެ އާމްދަނީ އަށް ވަކިން ބަލާފައި ވަނީ އދގެ ދެމެހެއްޓެނިވި ތަރައްގީގެ ލަނޑުދަނޑި ކަނޑައަޅާފައިވާ ގޮތަށް ބިނާކޮށެވެ. އެކަމަކު ރާއްޖޭގައި ނުރަސްމީ މަސައްކަތްތަކުން އާމްދަނީ ހޯދާ މީހުން ގިނަކަން ފާހަގަކުރެވޭތީ، މަސައްކަތްކޮށްގެން އާމްދަނީ ހޯދާ އެންމެން ހިމެނޭ ގޮތަށް ވެސް އަންހެނުންނާއި ފިރިހެނުންގެ މުސާރައިގެ ފަރަގު ދެނެގެންފައިވެ އެވެ. އެއީ މުވައްޒަފުންގެ އިތުރުން، މަސައްކަތް ހިންގާ ވެރިފަރާތާއި އަމިއްލަ މަސައްކަތް ކުރާ މީހުންނާއި އާއިލާ އަށް އާމްދަނީ ލިބޭ މަސައްކަތެއްގައި އުޅޭ މީހުންނާއި ގްރޫޕެއް ހަދައިގެން މަސައްކަތްކުރާ މީހުން ލައިގެންނެވެ.\nއެ ގޮތަށް ބަލާ އިރު އަދަދުތަކަށް ބަދަލު އާދެ އެވެ.\nފާހަގަކުރެވޭ އެއް ކަމަކީ، އަތޮޅުތަކުގައި، ހުރިހާ މަސައްކަތްތެރިންގެ ތެރޭގައި "ޖެންޑަ ޕޭ ގެޕް" ފަސް ޕަސެންޓަށް ބޮޑުވެގެންދާ ކަމެވެ. އޭގެ މާނައަކީ ފިރިހެނުންގެ އާމްދަނީ އަންހެނުންނަށް ވުރެ ފަސް ޕަސެންޓް ބޮޑެވެ.\nއަތޮޅުތަކުގައި ވަޒީފާ އަދާކުރާ މުވައްޒަފުންގެ ތެރޭގައި އަންހެނުންގެ މުސާރަ ފިރިހެނުންނަށް ވުރެ އެއް ޕަސެންޓް ބޮޑު ނަމަވެސް ހުރިހާ މަސައްކަތްތެރިން ހިމަނައިގެން ބަލާ އިރު ފަރަގު ފަސް ޕަސެންޓަށް އަރަނީ، އެންބީއެސް އިން ފާހަގަކުރާ ގޮތުގައި، ރަށްރަށުގައި ވަޒީފާތައް މަދުކަމުން ވަޒީފާތަކުގައި އުޅޭ މީހުން މަދުވެފައި އާމްދަނީ ހޯދާ ގިނަ އަންހެނުން މަސައްކަތްކުރަނީ ގޭގައި އެކަނިމާއެކަނި ނުވަތަ އާއިލާ އިން އާމްދަނީ ހޯދަން ކުރާ މަސައްކަތެއްގައި ބައިވެރިވެގެން ކަމަށް ވާތީ އެވެ.\nމަސައްކަތްކުރާ އެންމެންގެ އާމްދަނީ ލައިގެން ބަލާ އިރު "ޖެންޑަ ޕޭ ގެޕް" މުޅި ރާއްޖޭގައި އަދި މާލޭގައި ވެސް ކުޑަވެ އެވެ. އެ ގޮތުން މުޅި ރާއްޖޭގައި އަންހެނުންނާއި ފިރިހެނުންގެ އާމްދަނީގެ ފަރަގު 20 ޕަސެންޓުން 13 ޕަސެންޓަށް (އޭރުން އަންހެނުންނަށް ފިރިހެނުންނަށް ވުރެ އެވްރެޖްކޮށް މަދުވަނީ ގަޑިއަކަށް 11.61 ރުފިޔާ) އަށް ދަށްވެ އެވެ.\nމާލޭގައި އުޅޭ ހުރިހާ މަސައްކަތްތެރިންގެ އާމްދަނީ އަށް ބަލާ އިރު، އަންހެނުންނާއި ފިރިހެނުންގެ އާމްދަނީގެ ފަރަގު އޮތް މިންވަރު 32 ޕަސެންޓުން 17 ޕަސެންޓަށް ކުޑަވެ އެވެ. އެންބީއެސް އިން ފާހަގަކުރާ ގޮތުގައި އެ ތަފާތު ދައްކަނީ މާލޭގައި ވަޒީފާ އަދާކުރާ އަންހެނުން ގިނަވެފައި އަންހެން މުވައްޒަފުންނަށް ލިބޭ މުސާރަ ފިރިހެން މުވައްޒަފުންގެ މުސާރަ އަށް ވުރެ ކުޑަވީމަ އެވެ. އާމްދަނީ ހޯދަން މާލޭގައި މަސައްކަތްކުރާ އަންހެނުންގެ 80 ޕަސެންޓަކީ ވަޒީފާތަކުގައި އުޅޭ މީހުންނެވެ.\nގޭބިސީގެ އާމްދަނީ އާއި ޚަރަދުކުރުން ހުރި ގޮތުގެ ސާވޭ 2016/ މަސައްކަތްތެރިކަން\nއިތުރު ލިޔުންތައް އަންހެނުން އަންހެނުންގެ ދުވަސް އަންހެނުން ބާރުވެރިކުރުން ވަޒީފާ\nއަލަށް ނުކުންނަ ގިނަ ވަކީލުންނަކީ އަންހެނުން


އިނގިރޭސިވިލާތުގައި މަގުމަތީގައި ފޮށުން ގާނޫނީ ކުށަކަށް ހަދަނީ - DhiDaily\nއިނގިރޭސިވިލާތުގައި މަގުމަތީގައި ފޮށުން ގާނޫނީ ކުށަކަށް ހަދަނީ\nމަގުމަތީގައި އަންހެނުންނަށް ކުރިމަތިވާ ފޮށުންތައް ނުވަތަ ސްޓްރީޓް ހެރެސްމެންޓް ގާނޫނީ ކުށަކަށް ހެދުމަށް އިނގިރޭސިވިލާތުގައި މަސައްކަތް ކުރަމުންދާ ކަމަށް ސަރުކާރުން ހާމަކޮށްފިއެވެ.\nއިނގިރޭސިވިލާތުން އެކަމަށް ގުޅިގެން މަސައްކަތް ކުރާ ކަމަށް ހާމަކޮށްފައިވަނީ މަގުމަތީގެ ފޯށުމާއި ގޯނާތަކާ ގުޅޭ މައްސަލަތައް އާންމުވެ އެފަދަ ކަންތައްތަކާ ދެކޮޅަށް އަޑުއުފުލައި ކެމްޕެއިން ހިންގަން ފެށުމުންނެވެ.\nއަދި އެކަންތައް ފެންމަތިވެގެން އުޅެނީ އުމުރުން 33 އަހަރުގެ ސެރާ އެވަރާޑް ނަމަކަށް ކިޔާ އަންހެން މަގުމަތިން އަތުލައިގެން ގެންގޮސް މަރާލި މައްސަލައާ ގުޅިގެންނެވެ. ލަންޑަންގައި އެ ހާދިސާ ހިނގާފައިވަނީ ސެރާ އޮފީސް ނިންމައި ގެއަށް ހިނގާފައި ދިޔަ މައްސަލައިގައެވެ.\nއެކަމާ ދެކޮޅަށް ހިންގާ ކެމްޕެއިންއެއްގެ މޭސްތިރިން ކަމަށްވާ މާޔާ ޓަޓަން އާއި ޖެމާ ޓަޓަން ވަނީ ބިލްގެ ޑްރާފްޓެއްވެސް ތައްޔާރުކޮށްފައެވެ. އެ ބިލުގެ ޑްރާފްޓްގައި ވަނީ މަގުމަތީފައި ފޮށޭ މީހުންނަށް ގާނޫނީގޮތުން ހުކުމް ހިންގޭގޮތް ހެދުމަށެވެ.\nއިނގިރޭސިވިލާތުގެ ސަރުކާރުން ހާމަކޮށްފައިވަނީ އެފަދަ އަނިޔާތައް ގާނޫނީ ކުށަކަށް ހެދުމަށްޓަކައި ވިސްނަމުން ގެންދާ ކަމަށެވެ. އަދި ޖެމާ އާއި މާޔާގެ ބިލް ގާނޫނަށް ހެދުމަށްޓަކައި މަޝްވަރާކުރަމުން ގެންދާ ކަމަށްވެސް ސަރުކާރުން ހާމަކޮށްފައިވެއެވެ.\nޔުނައިޓެޑް ނޭޝަންސް (ޔޫއެން) ވިމެން ހާމަކޮށްފައިވާގޮތުގައި ޒުވާން އަންހެނުންގެ އާބާދީގެ 97 ޕަސެންޓަކީ މަގުމަތީގައި ފޮށުމާއި ފުރައްސާރައާ ކުރިމަތިލާން ޖެހިފައިވާ ނުވަތަ ކުރިމަތިލާފައިވާ ބައެއް ކަމަށެވެ. އަދި މުޅި އަންހެނުންގެ އާބާދީގެ 70 ޕަސެންޓަކީ އެފަދަ އަނިޔާއެއް ހަޔާތުގެ ކޮންމެވެސް ހިސާބެއްގައި ތަހައްމަލުކޮށްފައިވާ ފަރާތްތައް ކަމަށް ޔޫއެން އިން ހާމަކުރި ރިޕޯޓުގައި ބުނެފައިވެއެވެ.


Dhauru Dhebai Vi Iru Tharaggee Ge Gina Mashroo'u Thakeh Nimigen Dhaa Kamee Rahyyithunnah Libey Ufaleh : Mookey ދައުރު ދެބައިވީ އިރު ތަރައްޤީގެ ގިނަ މަޝްރޫޢުތަކެއް ނިމިގެން ދާކަމީ ރައްޔިތުންނަށް ލިބޭ އުފަލެއް : މޫކޭ – Huvadhoo News Dhauru Dhebai Vi Iru Tharaggee Ge Gina Mashroo'u Thakeh Nimigen Dhaa Kamee Rahyyithunnah Libey Ufaleh : Mookey Huvadhoo News\nދައުރު ދެބައިވީ އިރު ތަރައްޤީގެ ގިނަ މަޝްރޫޢުތަކެއް ނިމިގެން ދާކަމީ ރައްޔިތުންނަށް ލިބޭ އުފަލެއް : މޫކޭ\nރައީސް އިބްރާހިމް މުހައްމަދު ޞާލިހުގެ ވެރިކަން ދެބައި ވެފައިވާއިރު، ތަރައްޤީގެ ގިނަ މަޝްރޫޢުތަކެއް ނިމިގެން ދާކަމީ ރައްޔިތުންނަށް ލިބޭ އުފަލެއްކަމުގައި އާރުޑީސީގެ މެނޭޖިންގ ޑިރެކްޓަރ މޫސާ އަލި މަނިކު (މޫކޭ) ވިދާޅުވެއްޖެއެވެ.\nމޫކޭ މިހެން ވިދާޅުވީ، ރ.މަޑުއްވަރީގެ ސްކޫލުގެ މަލްޓިޕާޕަސް ހޯލާއި، 8 ކްލާސްރޫމުގެ މަސައްކަތް ނިމި، އިމާރާތުގެ ފޮޓޯއާއިއެކު ކުރެއްވި ޓްވީޓެއްގައެވެ.\nރ.މަޑުއްވަރި މަލްޓި ޕާޕަސް ހޯލް އަދި 8 ކްލާސް ރޫމް އިމާރާތް. ހުރިހާ މަސައްކަތްތައް ނިމި އިންސްޕެކްޝަން ހެދުމުގެ މަރުހަލާގައި. ދައުރު ދެބައިވީ އިރު ތަރައްޤީގެ ގިނަ މަޝްރޫޢުތަކެއް ނިމިގެން ދާކަމީ ރައްޔިތުންނަށް ލިބޭ އުފަލެއް. – އާރުޑީސީގެ މެނޭޖިންގ ޑިރެކްޓަރ މޫސާ އަލި މަނިކު (މޫކޭ)\nރ.މަޑުއްވަރި މަލްޓި ޕާޕަސް ހޯލް އަދި 8 ކްލާސް ރޫމް އިމާރާތް. ހުރިހާ މަސައްކަތްތައް ނިމި އިންސްޕެކްޝަން ހެދުމުގެ މަރުހަލާގައި. ދައުރު ދެބައިވީ އިރު ތަރައްޤީގެ ގިނަ މަޝްރޫޢުތަކެއް ނިމިގެން ދާކަމީ ރައްޔިތުންނަށް ލިބޭ އުފަލެއް.#ރަނުންރަނަށް#އޯގާތެރިސަރުކާރު#ރައްޔިތުންގެރައީސް pic.twitter.com/QI4PgK5T3D\n— Moosa Ali Manik 🇲🇻 (@VMookey) August 27, 2021\nމިހާރު ކުރިއަށް މިދާ ވެރިކަމުގެ ދައުރު ނިމޭއިރު ރައީސް ކަމުގައި ހުންނެވި އިބްރާހިމް މުހައްމަދު ޞާލިހު ވެގެންދާނީ ރާއްޖޭގެ އުމްރާނީ ތަރައްޤީގެ ޗެމްޕިއަންގެ ގޮތުގައި ކަމަށް މޫކޭ ވަނީ މީގެ ކުރިން ސިފަ ކުރައްވާފައެވެ.\nއާރުޑީސީގެ މަސައްކަތްތަށް މިހާރުވެސް ރާއްޖޭގެ އެކި ސަރަހައްދު ތަކުގައި ކުރަމުން އަންނައިރު، ގިނަ މަސައްކަތްތައް ހުރީ ނިމުމަކާއި ގާތް ވެފައި ކަމަށް އެ ކުންފުނިިންބުނެއެވެ. އަދި ސަރުކާރުން ފަށާފައިވާ ފެނާއި ނަރުދަމާއާއި ގުޅުންހުރި ގިނަ މަޝްރޫޢުތަކެއް އަންނަ އަހަރުގެ މެދުތެރޭ ނިމި، ރައްޔިތުންނަށް ޚިދުމަތްދޭން ފެށޭވަރުވާނެކަމަށް ސަރުކާރުން ވަނީ ހާމަކޮށްފައެވެ.\nއާރުޑީސީ މޫސާ އަލި މަނިކު (މޫކޭ)


Defense ge aa imaarai alhaathee geah gellunvaa kamah bune aanmu faraathakun dhauva koffi | Mihaaru\nޚަބަރު / ރެއިންބޯ\nހ. ބުޗާގެއާގެ: އެ ގެއަށް ގެއްލުންވާތީ އެތަނުގެ ވެރިފަރާތުން ވަނީ ސިވިލް ކޯޓުގައި ދައުވާކޮށްފައި - ފޮޓޯ: އަހުމަދު އަވްޝަން އިލްޔާސް/މިހާރު\n22 ސެޕްޓެމްބަރ 2021 - 15:29\nކުރިން ކޯސްޓްގާޑް ބިލްޑިން ހުރި ތަނުގައި ޑިފެންސް މިނިސްޓްރީގެ އާ އިމާރާތް އެޅުމުގެ މަސައްކަތް ކުރާތީ، އެ އިމާރާތާ އެއް ކޮއްޓެއްގައި ހުންނަ ހ. ބުޗާގެއާގެ އަށް ގެއްލުންވާ ކަމަށް ބުނެ އެ ގޭގެ ވެރިފަރާތުން ސިވިލް ކޯޓުގައި ދައުވާކޮށްފި އެވެ.\nކުރީގެ ކޯސްޓްގާޑް ބިލްޑިން ހުރި ތަނުގައި ޑިފެންސް މިނިސްޓްރީން އަޅަމުންދާ 10 ބުރީގެ އިމާރާތުގެ ސަބަބުން ބުޗާގެއާގެއަށް ގެއްލުންވާތީ، އިހުމާލުވުމުގެ ސަބަބުން ލިބޭ ގެއްލުމުގެ ބަދަލު ހޯދަން އެ ގޭގެ ވެރިފަރާތް ފާތިމަތު ނަތާޝާ މުހައްމަދު ސިވިލް ކޯޓުގައި ދައުވާކުރީ ޑިފެންސް މިނިސްޓްރީގެ އިތުރުން އިމާރާތުގެ މަސައްކަތްކުރާ ރެއިންބޯ ކޮންސްޓްރަކްޝަންއާ ދެކޮޅަށެވެ.\nއެ ދައުވާގައި އެދިފައި ވަނީ ގެއަށް ލިބުނު ގެއްލުންތައް މަރާމާތު ކުރުމުގެ އަދި، އެ ގޭގެ ހިފާ ގެންގުޅޭ ތަކެއްޗަށް ލިބުނު ގެއްލުމުގެ ޒިންމާ ދައުވާ ލިބޭ ފަރާތްތަކުން ނަގަން ޖެހޭ ކަމަށް ކަނޑައެޅުމަށެވެ.\nއޭގެ އިތުރުން އިމާރާތުގެ މަސައްކަތް ކުރިއަށްދާތީ ބުޗާގެއާގޭގެ ކުއްޔަށް ދީފައި ހުރި ދެ ފްލޯއަކުން މީހުން ހުސްކުރަން ޖެހުމުން މިދިޔަ އަހަރުގެ ޖުލައި މަހުން ފެށިގެން މި އަހަރުގެ ޖޫން މަހުގެ ނިޔަލަށް ލިބުނު ގެއްލުމުގެ ބަދަލުގެ ގޮތުގައި 236،000ރ. އެކީ އެއްފަހަރާ ނަގައިދިނުމަށް ވެސް އެދިފައިވެ އެވެ.\nމި އަހަރުގެ ޖޫން މަހުން ފެށިގެން ބުޗާގެއާގެއަށް ލިބިފައިވާ ގެއްލުންތައް މަރާމާތުކުރުމަށް ހިނގާ މުއްދަތުގައި ކޮންމެ މަހަކަށް 29،000ރ. ދޭން ޖެހޭ ގޮތަށް ހުކުމް ކުރަން ވެސް އެ ދައުވާގައި އެދިފައިވެ އެވެ.\nމައްސަލަ ބަލައިނިމެންދެން އިމާރާތުގެ މަސައްކަތް ހުއްޓުވަން ވަގުތީ އަމުރަކަށް ވެސް ނަތާޝާގެ ފަރާތުން އެދުނެވެ. "ރައްކާތެރިކަމުގެ ފިޔަވަޅު ނާޅައި އިމާރާތް ކުރާ ނަމަ" އިއާދަ ނުކުރެވޭ ވަރުގެ ގެއްލުންތަކެއް އިމާރާތަށް ލިބިދާނެ ކަމަށް ބުނެ އެ އަމުރަށް އެދުނަސް މައްސަލަ ބައްލަވާ ގާޒީ އަބްދުއްނާސިރު ޝަފީގު މިދިޔަ ހޯމަ ދުވަހު ނިންމެވީ އެފަދަ އަމުރެއް ނެރެނުދިނުމަށެވެ.\nނިންމުމުގައި ފާހަގަކުރީ ދެ އެޕާޓްމެންޓުން ވެސް މީހުން ނެރެފައިވާއިރު، ޑިފެންސްގެ އިމާރާތް އެޅުން ހުއްޓުވައިގެން ލިބޭނެ ވަކި މާލީ މަންފާއެއް ނެތް ކަމަށެވެ. އަދި މަސައްކަތް ކުރިއަށްގެންދަނީ ރައްކާތެރިކަމުގެ ފިޔަވަޅުތައް އަޅައިގެން ކަމަށް ރެއިންބޯއިން ބުނާ އިރު، ހުސްކޮށްފައިވާ އިމާރާތެއްގައި ނުރައްކާތެރި ކަމެއް ހިނގައިފާނެ ކަމަށް ބަލައި އެކަން ހުއްޓުވަން ޖެހޭ ފަދަ ސަބަބެއް ދެއްކިފައި ނުވާ ކަމަށް ވެސް ބުނެފައިވެ އެވެ.\nޑިފެންސާއި ރެއިންބޯއިން ކޯޓުގައި ބުނެފައި ވަނީ މަސައްކަތް ހުއްޓުވައިފި ނަމަ އެ ފަރާތްކަށް ލިބޭނެ ގެއްލުން މާ ބޮޑުވާނެ ކަމަށެވެ.\nސިވިލް ކޯޓް ޑިފެންސް މިނިސްޓްރީ ރެއިންބޯ\n11 ކޮމެންޓް, 11 ރިއެކްޝަންސް\nއަދިވެސް ތިޔާ ބިންބިމުން ލިބެމުންދާ މަންފާ ކުޑައީތަ.ކުއްޔަށް މަހަކު މިލިޔަނުން ތިޔާ ބިލްޑިންގަށް ލިބޭއިރު ހިތްނުފުރިގެން އުޅޭތީ ދެރަވޭ.ދަހިވެތި ވުމަކީ ހުރިހަލާކެއް.\nސީވިއު އެއްލޭތީ ކަންނޭގެ\nކުލި ޓެކްސް ދައްކާތަ\nކީއްވެ ހަދާ ނިމެންދެން ލާރި ނަގައިދެން އެދުނީ އޭގެ ފަހުންވެސް ދޭން އެދެންވީނު ތިއެދުނު އަދަދުވެސް ކުޑައީ ތަންކޮޅެއް މަހަކު 1 މިލިއަންވަރު ނެގީމަދޯ ހަމަޖެހިލައިގެން އުޅެވޭނީ\nގެއްލުމެއް ވާނަމަ ހައްގު ހޯދަން ކޯޓައް ދިުމަކީ ދިވެހީން ވ މަދުން ކުރާ ކަމެކެވެ. އެކަމު ސަރުކާރުން ދިވެހީން ގޮވައިގެން ގެއްލުމުގެ ބަދަލު މާލީބަދަލު ހޯދަން ވ ގިނަ އިން ދެ އެވެ.\nމައްސަލަވެއްދި ފަރާތުގެ ލޯޔަރުން އުޅުއްވަނީ 2008 ގެ ކުރީގައިތޯ؟! ރާއްޖޭގެ ޤާނޫނުތަކަށާއި ޝަރުއީނިޒާމަށް ޙާއްސަކޮށް ދައުލަތުގެ ސްޕްރީމްކޯޓްބެންޗަށް އައިސްފައިވާ އިސްލާޙީބަދަލުތައް އެގިވަޑައިގަންނަވާނަމަ ތިގޮތަށް ބަދަލުހޯދާން ހުށަހަޅުއްވަފާނެކަމަކަށް ޤަބޫލެއްނުކުރެވޭ. # އެލައިޑް ފަދަ ދައުލަތް ޙިއްސާވާ ކުންފުނިތަކަށާއި އެހެން ވިޔަފާރިވެރިންނަށް ކުއްޔަށްދީފައިވާ ހ.ބުޗާގެއަށް ތިވަރު ގެއްލުން ލިބުނުއިރު އެތަންތަނަށް ގެއްލުމެއް ލިބުނުތޯ؟!\nސަރުކާރު ޕްރޮޖެކްޓެއް ކޮންމެވެސް އެއްޗެކޭ ކިޔާފަ ލަސްކޮއްލެވޭތޯ ބަލާ އަދިވެސް..\nކކކކރެންޓް އަށް މަށަށް ދޭންވީނުން ތިތަނުން އެޕާރޓްމަންޓް އެއް ...\nބުޗާގެ ހެދި އިރު ކޯސްޓްގާޑު ބިލްޑިންގ ބޭނުންކުރި ފަރާތްތަކަށް ވީ އުނދަގުލުގެ ވާހަކަ ނުދައްކައި ތިބީމަ ހީކުރީ ކުރިން އުނދަގޫ ނުވާ ކަމަށްތަ އެނޫނަސް ޖެހިގެން ހުންނަ ގޯތީގައި ބޮޑު އިމާރާތެއް ކުރާއިރު އަވަށްޓެރިންނަށް ސިމެންތީގެ އުނދަގުލާއި އަޑުފައްގަޑު ގަދަވުމާއި މިއީ އޮންނަ ކަންކަން. ޝީޓްއަޅާއިރު އެއްލެވެލެއްގައި ހުންނަ ބުރީގައި ތިބޭ މީހުންނަށް އުނދަގޫ ވެދާނެ. އެކަމަކު ކީއްކުރަންހޭ ބުޗާގެއިން އެފަރާތަށް ދޮރުތަކާއި އެއްޗެހި ކެނޑީ އަވަހަށް ބަންދުކުރޭ\n''ހ. ބުޗާގެއާގެ އަށް ގެއްލުންވާ ކަމަށް ބުނެ''. ލިބުނު ގެއްލުމެއް ލިޔުމުން ނުފެނުނު.ދެރަ ދޯ މިހެންވީމަ.


Vaahaka: Shikaayath (Part 16) - Vaguthu\nނިހާދުގެ އަތްދަނޑި މައްޗަށް ފިރާޝާ ނަގައިގަނެގެން އެ ކޮޓަރިން ބޭރަށް ނުކުތެވެ. ޑޮކްޓަރާއި ނަރުސްކުއްޖާ ވެސް ހަލުވި ހިނގުމެއްގައި ފަހަތުން ނުކުމެގެން ހިނގައްޖެއެވެ. ކޮޓަރީގައި ރީޝާ އެކަނިވުމާއެކު ފުން ނޭވާއެއް ދޫކޮށްލެވުނެވެ. ތަޤްދީރުގެ ރޭވުން އޭނާއާ އެ ކުޅެލީ ކޮންފަދަ ސަމާސާއެއް ހެއްޔެވެ؟ ކުރިމަތި މި ކުރުވީ ކޮންފަދަ ބޮޑު އިމްތިހާނެއް ހެއްޔެވެ؟ ކުއްލިއަކަށް އެނގުމެއް ނެތި ހަޔާތަށް ބިންދާލި ބޮޑު ރާޅުގެ ސަބަބުން އޭނާ މުޅިން ބަލިކަށިވެއްޖެއެވެ. އޭނާގެ ދިރިއުޅުމުގައި މުޅިން ވެސް އޮތީ ހިތާމަ ހެއްޔެވެ؟ ދެން ކިތަންމެ ސިއްރުކުރަން ބޭނުންވި ނަމަވެސް އެއްވެސް ކަމެއް ސިއްރެއް ނުވާނެއެވެ. މަންމައަށާއި ނަވީލަށް ރީޝާގެ ހިތްދަތި ދިރިއުޅުން ޙިއްސާކޮށް ނުދެވި އޮތުމުން މިއަދު ރީޝާ ވަރަށް ދެރަވެއްޖެއެވެ. އެމީހުންނަށް އޭނާގެ މަޖުބޫރީ ހާލަތު އިޙްސާސްވާނެ ބާއެވެ؟ އެމީހުންގެ މާފު އޭނާއަށް ލިބިދާނެ ހެއްޔެވެ؟ ތަފާތު އެކި ޚިޔާލުތަކުން ބޯހާސްކުރުވަން ފެށުމާއެކު އޭނާގެ ދެލޮލަށް ބާރުކުރަން ފަށައިފިއެވެ. ރީޝާގެ އެއްވެސް ކުށެށް ނެތެވެ. ކުށްކުރީ ޝިހާމެވެ. ހުރިހާ ބަދުނާމެއް އެ ވަނީ ރީޝާއާއި އޭނާގެ ޢާއިލާއެވެ. މިއީ ކޮންފަދަ އިންސާފެއް ހެއްޔެވެ؟ އޭނާ އަވަސްއަވަހަށް އެސްފިޔަތައް ތަޅުވަން ފެށިއެވެ. ނުރޯން ހިތްވަރުކުރި ނަމަވެސް އެކަމެއް ކާމިޔާބެއް ނުވިއެވެ. ދެލޮލުގެ ތެރެއަށް ކަރުނަތައް ފުނިޖެހެން ފެށީ އެއްވެސް އިޚްތިޔާރެއް ނެތިއެވެ. އަނގަމަތީ އަތްއަޅައި ބާރުކޮށްލަމުން ރޮއެގަނެވުނެވެ. ދޮރު ހުޅުވައިލައިފައި ޝިހާމް ވަދެގެން އައީ އެވަގުތުއެވެ. ރީޝާ އަވަސްއަވަހަށް ކަރުނަތައް ދިރުވައިލިއެވެ. ދެލޯ ފޮހެލިއެވެ.\n"ވަރަށް އުފާވެއްޖެ. މަރުހަބާ ރީޝާ. މަރުހަބާ." ޝިހާމް އުފާވެފައި ބުންޏެވެ. "އަވަހަށް ހިނގާ މާލެދާން."\nރީޝާގެ ހިތަށް ވެރިވި ފޫހިކަމާއެކު މޫނު ދުރަށް އަނބުރައިލިއެވެ. ޝިހާމް ގޮނޑީގައި އިށީންނަމުން ރީޝާގެ އަތުގައި ހިފައިލިއެވެ. ރީޝާ ވަގުތުން އަތް ދަމައިގަތެވެ.\n"ރީޝާ ދެން ބޮޑާނުހާކާ." ޝިހާމް އެދުނެވެ. "ދެން ވިސްނަންވީ އަހަރުމެންނަށް ލިބެން އުޅޭ ދަރިފުޅާމެދު. އަހަންނާއެކު މާލެދާން ހިނގާ. އޭރުން ރަށުމީހުންގެ މަލާމާތާއި ފުރައްސާރައިން ސަލާމަތްވާނެ. ރީޝާ ބޭނުންވަންޏާ މި ރާއްޖެ ދޫކޮށް ވެސް ދާންވީ. މީހުންގެ އަޑުތައް ނީވޭ ހިސާބަކަށް އަހަންނަށް ގެންގޮސްދެވިދާނެ. އިންޑިއާ، ސްރީލަންކާ، އެމެރިކާ ވިޔަސް ރީޝާ ބޭނުން ޤައުމެއްގެ ނަން ބުނެލަން ޖެހޭނީ. އޭރަށް ރީޝާ ވިހަންވަންދެން އެ ޤައުމެއްގައި އުޅޭނީ. އެކަކަށް އެކައްޗެއް ވެސް ނޭނގޭނެ. ހުރިހާ ބަދުނާމަކުން ސަލާމަތްވާނެ. ރީޝާ ބަލައި މި އާދެވުނީ ވެސް ވަރަށް ރަނގަޅު ދަނޑިވަޅެއްގައި."\nއެ ވާހަކަތައް އަހައިފައި ރީޝާ ގާތަށް އަލިފާން ކަހަލަ ރުޅިއައެވެ.\n"އެހެންތަ ހީވަނީ." ރީޝާ ކުއްލިއަކަށް އެނބުރިފައި ޝިހާމަށް ބަލައިލިއެވެ. "ބަދުނާމު ވަނީ ކާކުތޯ މި ފަހަރު ނިކަން ރަނގަޅަށް އަންގައިލަ ދޭނާން. ކަލެޔަށް އޮޅިގެން ނަމަވެސް ތި ބުނެވުނީ ވަރަށް ރަނގަޅު ވާހަކައެއް. ކަލެޔަށް ތި އާދެވުނީ ހަމަ ވަރަށް ރަނގަޅު ދަނޑިވަޅެއްގައި. ދެން މިކަންތައް އެކަކަށް ވެސް ސިއްރެއްނުވާނެ. ރަށު އެންމެނަށް އެނގޭނެ. ހަމައެޔާއެކު މި ބަނޑުގައި މިއޮތީ ކަލޭގެ މުޑުދާރު ލޭކަން ވެސް އެނގޭނެ. ދެން އިތުރަށް މިކަންތައް ސިއްރެއް ނުކުރާނަން. މަ ބަލާނަން މީހުންގެ ފުރައްސާރައާ މަލާމާތް އަޑު އަހަން ކެރެނީ މަށަށްތޯ ނޫނީ ކަލެޔަށްތޯ؟ ބޮޑު ފިނޑި."\nޝިހާމް އުންމީދުކުރީ ލިބުނު ޚަބަރާއެކު ރީޝާ ބަލިކަށި ވާނެކަމަށެވެ. އެހެނަސް ރީޝާ އިތުރަށް ވަރުގަދަވީއެވެ. ފިޔަފަޅައި ވަރަތައް ވަރުގަދަ ކުރީއެވެ. އެހެނަސް ޝިހާމް އެކަމާ ކަންބޮޑެއް ނުވެއެވެ. ރީޝާ އުދުހި ގަތުމުގެ ކުރިން އޭނާއަށް އެ ވަރަ ބިންދައިލެވިދާނެއެވެ.\n"ރީޝާ ދެން ބޮޑާ ނުދައްކާ." ޝިހާމް ބުންޏެވެ. "ތިއިން އެއްވެސް ކަމެއް ރީޝާ ނުކުރާނެ. ކުރާކަށް ނުވެސް ކެރޭނެ."\n"ތީ ވަރަށް ބޮޑު ކުށްހީއެއް." ރީޝާ ދެދަތްޕިލައަށް ބާރުކުރަމުން ބުންޏެވެ. "މިހާ ދުވަހު މަންމައަށް ކަލޭމެންގެ ނުލަފާކަން ސިއްރުކޮށްގެން މިހުރީ ނުކެރިގެނެއް ނޫނޭ. ކަލޭ މި ރަށަށް ތި އައީ އެހެން ހީކޮށް އެކަމުގެ ނާޖާއިޒް ފައިދާ ނަގާކަށްނު."\nރީޝާ ހާމަކުރީ ޙަޤީޤަތެވެ. ރީޝާ ހިމޭނުން ހުރުމުން ޝިހާމަށް އެ ގޮތަށް ހީކުރެވުނެވެ. ފިރާޝާއަށް އެ ކަޅުސަފުޙާ އެނގެން ރީޝާ ބޭނުން ނުވާކަމުގެ ވަރަށް ބޮޑު ޔަޤީންކަމެއް ނިހާދު ވެސް ދިނެވެ. ޝިހާމް އެ ރަށަށް އެ އައީ ވެސް ނިހާދުގެ އެ ބަހަށް ވެސް އިތުބާރުކޮށްފައެވެ. އޭގެ އިތުރުން އޭނާ ރަށަށް އަންނަން ޖެހިލުން ނުވި އެހެން ސަބަބެއް ވެސް އޮތެވެ.\n"ރީޝާގެ ބަނޑުގައި އޮތީ އަހަރެންގެ ދަރިއެއްކަން ޤަބޫލުކުރާނެ މީހަކު މަދުވާނެ." ރީޝާ ގޮތްދޫކުރަން ބޭނުންނުވުމުން ޝިހާމް ވެސް އާދޭސްކުރާކަށް ބޭނުމެއް ނުވިއެވެ. "ޕޮލިހުންނަށް ރިޕޯޓުކުރިޔަސް ދުވަސްކޮޅަކު މަ ހައްޔަރުގައި ބަހައްޓައިފައި ދޫކޮށްލަފާނެ. އެ ކީއްވެގެންކަން އެނގޭތަ؟ ތި މަގޭ ދަރިއެއްކަން ސާބިތުކޮށް ދެވޭނެ ގޮތެއް ނެތީމަ. ކަލޭ ބުނާ ބުނުމެއްގެ މައްޗަށް މަށަށް ޙުކުމެއް ނާންނާނެ."\nޝިހާމަށް އެހާ ބޮޑު ޔަޤީންކަމެއް ލިބުމުން ރީޝާއަށް ހިމޭންވެވިއްޖެއެވެ. އަދި ފަރުވާތެރިކަމާއެކު ޝިހާމްގެ މޫނަށް ބަލައިލިއެވެ. އެ މޫނުގެ ކުލަވަރު ތަރުޖަމާކޮށްދެނީ ޝިހާމްގެ ބަހުގެ ތެދުކަމެވެ. އެހާ ބޮޑު ޔަޤީންކަމެއް ޝިހާމަށް ލިބުނީ ކިހިނެއް ހެއްޔެވެ؟ ފުލުހުންގެ އިދާރާގައި އޭނާގެ މިތުރެއް އުޅެނީ ހެއްޔެވެ؟ އެމީހެއްގެ ފަރާތުން އެ ޔަޤީންކަން ލިބުނީ ހެއްޔެވެ؟ ފައިސާވެރިންނަށް ކުށްކުށުން ބަރީޢަވުމަކީ ދާދި ފަސޭހަ ކަމެއްކަން ރީޝާއަށް ވެސް ވިސްނެއެވެ. ޝިހާމަކީ އެ ޝަރުޠު ފުރިހަމަވާ މީހެކެވެ. އެހެނަސް ރީޝާގެ އަތުގައި ހުރި ހެކިތަކަކީ ފައިސާއިން "އަންދައިލެވިދާނެ" އެއްޗެއް ހެއްޔެވެ؟ ދެން ރީޝާގެ ހިތަށް އެރި އެއްޗެއްގެ ސަބަބުން އޭނާގެ ހިތުގެ ހިނގުމަށް ބަދަލު އަޔެވެ.\n"ތި ހީވީ ރަނގަޅަށޭ." ޝިހާމް އެއްމިޔަކަނުން ހީނލިއެވެ. "ނާޔާ ޢަބްދުލްޣަފޫރު، ހ.ރަންދު / ކ.މާލެ، ނިޔާފް ޢަބްދުލްޣަފޫރު، ޢަބްދުލްޣަފޫރު މޫސާ، ފާޠިމަތު މަޖުދިއްޔާ. މިހެން ގޮސް ނާޔާގެ ޢާއިލާ އެންމެންގެ ނަން ވެސް ކީ ދާނެ. އެ ޢާއިލާ މީހުންގެ މަޢުލޫމާތު ހޯދަން އުނދަގޫ ނުވި މީހަކަށް އެ ހެކިތައް ހޯދުން ވާނީ ފެން މެޓައަކައްނު."\nރީޝާގެ މުޅި ހަށިގަނޑަށް ފިނިވެގެން ދިޔައެވެ. އޭނާ ޤަބޫލުކުރަން ދަތިވެފައި އޮއްވައި، ޝިހާމްގެ ދަބަހުން ނެގީ ނާޔާގެ ފޯނެވެ. އަދި ނާޔާގެ އަތަށް ރައްކާކުރުމަށް ދިން ސިޓީ އުރައެވެ. އިރުކޮޅަކުން ޝިހާމްގެ ޖީބުން ރީޝާގެ ފޯނު ވެސް ނަގައި އެނދުމަތީގައި ބާއްވައިލިއެވެ.\n"މި ފޯނުން ވެސް އެ ވީޑިއޯ ފޮހެލައިފިން." ފަޚުރުވެރިކަމާއެކު ޝިހާމް ބުންޏެވެ. "މިހާރު ރީޝާގެ ލެޕްޓޮޕު ވެސް ގެއްލިދާނެކަމަށް މި ބަލަނީ."\nރިޝާ އަވަސްއަވަހަށް ފޯނު ނަގައި ބަލައިލިއިރު އެ އަތުގައި ވަނީ ތުރުތުރުލުމެކެވެ. ޝިހާމް ބުނީ ތެދެކެވެ. މިހާރު ފޯނުގައި އެ ވީޑިއޯއެއް ނެތެވެ. އެޔާއެކު ރީޝާގެ މޫނު މައްޗަށް އަނދިރިވެގެން ދިޔައެވެ. ކުއްލިއަކަށް ހަތަރު އަނގޮޅިއެއްގެ ކަންމައްޗަށް އޭނާ ވެއްޓިއްޖެއެވެ. ދާންވީ ދިމާއެއް ނޭނގުނެވެ. ދެވޭނެ ދިމާއެއް ވެސް ނެތެވެ. ބަލައިލި ކޮންމެ ދިމާއަކުން ވެސް މިހާރު ފެންނަނީ އަނދިރިކަމެވެ. ދެން އޭނާ ހަދާނީ ކިހިނެއް ހެއްޔެވެ؟\n"ކަލޭގެ މޮޔަކަމުން ތި ހިފައިގެން މި ރަށަށް ތި އައީ." ރީޝާ މާޔޫސްވާ ގޮތްވި ނަމަވެސް ޝިހާމަށް އެކަން އަންގާކަށް ބޭނުމެއް ނުވިއެވެ. "ކަލޭގެ މޮޔަކަމުން ތި ނައްތައިނުލައި ތި ގެންގުޅެނީ. ދެން ކަލޭ ބަލަންހުރޭ ވާގޮތް."\n"ތީ ހާދަހާ ގޮތްދޫކުރަން ބޭނުންނުވާ ކުއްޖެކޭ." ޝިހާމް ހީނގެންފައި ބުންޏެވެ. "އަދިވެސް ބަލި ޤަބޫލުކުރާކަށް ނުވޭތަ؟ ދެން މަ އަތުގައި މި ހުރުމަކުން ކަލެޔަށް ވާނެ ފައިދާއެއް ވެސް ނެތޭ. ހިތަށް އަރާފާނެ މަ ކީއްކުރަންބާއޭ މިހާ ނުރައްކާތެރި ހެކިތަކެއް މި ގެންގުޅެނީ. މިވެސް ކަލޭގެ ބަފާ މަށަށް ލަނޑެއްދީފާނެކަމަށް ފޮރުވައިގެން ގެންގުޅޭ އެއްޗެއް. އޭނަގެ ޚިޔާލު ބަދަލުވެގެން މަ ބައްދައިލަން މަސައްކަތްކޮށްފާނެތާ ދޯ؟ އެހެންވެގެން މީތި މި ގެންގުޅެނީ އިންޝުއަރެންސަކަށް. ދެން ވީޑިއޯ ޑިލީޓްކޮށްލާނެ ހިތްވަރެއް ނުލިބުނު. މިހާރުދެން ވީޑިއޯއިން ފުއްދައިލައިގެން މި ހުންނަނީ."\n"ދެން ވީޑިއޯގަ ދެލޯ ތަތްކޮށްގެން އޮވެބަލަ." ރުޅިއައިސް ހަޅޭލަވައިގަންނަ ބޭނުންވި ނަމަވެސް ރީޝާ ވާހަކަ ދެއްކީ މަޑުންނެވެ. "ކަލެޔަށް އަދަބު ލިބުނަސް ނުލިބުނަސް މަށެށް ދެން މާލެއަކަށް ނުދާނަން."\nޝިހާމް ކޮޅަށް ތެދުވަމުން ލުއި ގޮތަކަށް ހީނލިއެވެ. އަދި ކުޑަކޮށް ގުދުވެލައިފައި ރީޝާގެ ބޮލުގައި މަޑުމަޑުން ފިރުމައިލިއެވެ. ދަހިވެތިކަމާއެކުއެވެ. ވަގުތުން ރީޝާ ރުޅި އައިސްފައި އެ އަތް ވެސް ފޮޅުވައިލިއެވެ.\n"ތި މުޑުދާރު އަތުން މަގެ ގައިގާ އަތްނުލާތި." ރީޝާ އަމުރުކުރިއެވެ.\n"ތި ރުޅި މަޑުވީމަ ދެން ވާހަކަ ދައްކާނީ." ޝިހާމް ހިންދެމިލަމުން ބުންޏެވެ. "ދެން މިދަނީ ގެޔަށް. އަދި ބައްދަލުވާނެއްނު. ބަލައިގެން އުޅޭތި."\nސިޓީއުރައާއި ނާޔާގެ ފޯނު ޝިހާމް ދަބަހަށް ލިއެވެ. އަދި ދަބަސް ކޮނޑުގައި އަޅުވައިލަމުން އެނބުރި ކުރިޔަށް ހިނގައިގަތުމާއެކު ހުއްޓެވިއްޖެއެވެ. ދޮރުމަތީގައި ހުރި ނަވީލް ފެނުމުންނެވެ. އެމީހުން ދެއްކި ވާހަކަތަކުގެ އެއްވެސް މިންވަރެއް ނަވީލަށް އަޑު އިވުނު ހެއްޔެވެ؟ އެންމެފުރަތަމަ ވެސް ޝިހާމްގެ ހިތަށް އެރީ އެހެނެވެ. ނަވީލް ގަބުވެފައި ހުރި ގޮތުން އެކަހަލަ ޝައްކެއް ޝިހާމަށްވިއެވެ. ނަވީލް ރީޝާއަށް ބަލައިލައިފައި ޝިހާމަށް ހިނިތުންވުމެއް ދިނެވެ. އެޔާއެކު ޝިހާމްގެ ހިތުގައި އުފެދުނު ވަހުމު އޮބިއްޖެއެވެ. އެ ހިނިތުންވުމުގެ މާނަކޮށް ދިނީ ނަވީލަށް އެއްވެސް ކަމެއް ނޭނގޭކަމެވެ.\n"ރީޝްގެ މަންމަ ހޭ އަރައިފި." ނަވީލް ބުންޏެވެ. "ދެން އަހަރެން މިދަނީ ގެއަށް. ހިނގާ ޝިހާމްބެ ވެސް ދާން. ޝިހާމްބެ ހުންނާނީ އަހަރުމެން ގޭގައި ދޯ؟ ނޫނީ ރީޝްމެންގެ ގޭގައިތަ؟"\n"އޭނަ ހުންނާނީ ނަވީ ގޭގަ." ޝިހާމް އެއްޗެއް ބުނުމުގެ ކުރިން ރީޝާ ޖަވާބުދިނެވެ.\nޝިހާމްގެ ހިޔަނި ފެންނަ ހިސާބުގައި އުޅެން ވެސް ރީޝާ ބޭނުމެއް ނޫނެވެ. ޝިހާމް ދެކޮޅެއް ނުހަދައެވެ. ނަވީލްގެ ފަހަތުން ނުކުމެގެން ދިޔައީ ފަރުވާކުޑަ ގޮތަކަށް ދެކޮނޑު އަރުވައިލައިފައެވެ. އަނެއްކާ ވެސް ރިޝާ އެކަނިވީއެވެ. ނުވިސްނަން އޮއްވައި ވެސް އެކިއެކި ޚިޔާލުތަކުން ސިކުނޑި ބަރުވާން ފަށައިފިއެވެ. ޝިކާޔަތުން އެ ހިތް ފުރިއްޖެއެވެ. އޭނާއަށް ހަމަޖެހުމުގެ ނޭވާއެއް ލެވޭނީ ކޮން ދުވަހަކުން ހެއްޔެވެ؟\nޝިހާމަށް އެ ލިޔުންތައް ލިބުނު ގޮތެއް ހޯދުމުގެ ވިސްނުން އައުމާއެކު އޭނާ ފޯނުނަގައި ނާޔާއަށް ގުޅައިލިއެވެ. ޝިހާމްގެ އަތުގައި ފޯނު އޮތްކަން ހަނދާނަށް އައީ ދެ ފަހަރަކު ރިންގުވީ ފަހުންނެވެ. ރީޝާ ވަގުތުން ފޯނު ކަނޑައިލިއެވެ. ދެން އޭނާ ގުޅީ ނާޔާގެ ބައްޕަ ފޯނަށެވެ. ނަސީބު ދިމާކުރި ގޮތުން ފޯނު ނެގީވެސް ނާޔާއެވެ. ރީޝާއަށް އެއްޗެއް ނުބުނެވި އުޅެނިކޮށް ނާޔާ ރޯން ފަށައިފިއެވެ. ރޮމުންރޮމުން މާފަށް އެދެން ފެށުމުން ރީޝާއަށް އެއްޗެއް ބުނާނެ ހިތްވަރެއް ނުލިބުނެވެ.\n"ރީޝް ސޮރީ. ނިޔާފްބޭ ގެ ކަންތައްމީ." ނާޔާ ތަފްސީލް ދޭން ފެށިއެވެ.\nނިޔާފަކީ ނާޔާގެ ބޭބެއެވެ. ނާޔާގެ ފުށުން ޝިހާމް ބޭނުންވި މަޤުޞަދު ޙާސިލްނުކުރެވޭނެތީ އޭނާ އެންމެ ފުރަތަމަ ވެސް ބައްދަލުކުރީ ނިޔާފާއެވެ. ނިޔާފަށް ފައިސާގެ ދަޅަ ދައްކައިގެން ހައްލުވައިލުން އުނދަގޫކަމަކަށް ނުވިއެވެ. ޝިހާމް އެކަމަށް އެދުނުތާ މާގިނަ ދުވަހެއް ނުވަނީސް އެ ތަކެތި ޝިހާމަށް ރައްދުކޮށްދީ އެ ވިޔަފާރީގެ މުޢާމަލާތް ފުރިހަމަކޮށްދިނީ ނާޔާއަށް ވެސް އެނގުމެއް ނެތިއެވެ.\n"އަހަންނަށް އެނގުނީ ވެސް މިއަދު ހެނދުނު." ނާޔާ އިތުރަށް ބުންޏެވެ. "ހެނދުނު ހޭލިއިރު ފޯނުނެތިގެން ސުވާލުކުރީމަ. ނިޔާފްބޭ ދިނީ ފައިސާ. ބޭނުން ވައްތަރެއްގެ ބޭނުން ކުލައެއްގެ ފޯނެއް ގަންނާށޭ ބުނެފައި. ފޯނަށް ކިހިނެއް ހެދީތޯ ސުވާލުކުރުމުން އޭނަ އަމިއްލައަށް ތެދުތެދަށް ކިޔާދިނީ ވެސް. އައި އޭމް ސޮރީ ރީޝް."\n"އިޓްސް އޯކޭ. ދެން ހުއްޓައިލާ. މީވެސް އިމްތިހާނެއް. މި އިމްތިހާނުން ވެސް އަހަރެން ފާސްވާނަން." ރީޝާގެ އުންމީދުތައް ފުނޑުފުނޑުވެފައި ވީ ނަމަވެސް އޭނާ ނާޔާ ދެރަކޮށްލައިކަށް ބޭނުމެއް ނުވިއެވެ. ނާޔާއަށް އޭނާގެ ހާލަތު ސިއްރުކުރިއެވެ.\nފިރާޝާ ކޮޓަރިއަށް ވަނީ އިސްޖަހައިގެން ހުރެއެވެ. ދިރިހުރި މައްޔިތަކުން ހިނގާނެ ފަދައިން ލަސް ހިނގުމެއްގައި އައިސް ގޮނޑީގައި އިށީނެވެ. ރީޝާ އޮތީ ފިރާޝާ އިސް އުފުލާނެ އިރަކަށް އިންތިޒާރުކޮށްގެންނެވެ. އެ ވަގުތެއް ނައެވެ. ފިރާޝާ އިރުއިރު ކޮޅުން ނޯށްދަމައިލައެވެ. އަތުގެ އިނގިލިތަކުން ނޭފަތުގައި ހިފައިލައެވެ. އެ ޚަރަކާތްތަކުން ފިރާޝާ ރޮނީކަން ރީޝާއަށް ވިސްނުނެވެ. އަދި ފިރާޝާ އިނީ އިސްއުފުލައިލައި ބަލައިލަން ވެސް ނުކެރިފައިކަން އެނގުނެވެ. ރީޝާ ވަރަށް ބޮޑަށް ހިތުގައި ޖެހުނެވެ. ދެލޮލުން ކަރުނައިގެ އަސަރު ފާޅުވާން ފެށުމާއެކު އޭނާ މޫނު ދުރަށް އަނބުރައިލިއެވެ. އެޔާއެކު ލޮލުގެ ހިމަކޮޅުން ކަރުނަ ތިކިތައް ދެމިގެން ގޮސް ކަނދުރާގައި ބީހެމުން ބާލީސް މައްޗަށް ފައިބަން ފެށިއެވެ.\nއައި.ވީ ފުޅި ހުސްވިއިރު ހަވީރު ވެއްޖެއެވެ. ނަރުސް ކުއްޖާ އައިސް އަތަށް ގުޅައިފައިވާ ކަށިތައް ނައްޓައިލިއެވެ. ބަލިވެ އިނުމާއި ގުޅިގެން ރީޝާގެ ޢަމަލުތައް ބަހައްޓަންވީ ގޮތުގެ އިރުޝާދުތައް ޑޮކްޓަރ ދެއްވިއެވެ. އެވަގުތު ކޮޅު ވެސް ފިރާޝާ އިނީ ބޮޑަށް އިސްތިރިކޮށްލައިގެންނެވެ. ރީޝާ ވަރަށް ލަދު ގަތެވެ. އޭނާ އެންމެންގެ ކުރިމަތީގައި ބޭޒާރުވެ ފަޟީޙަތްވެފައި އެ ވަނީ އެންމެ ނުބައި ގޮތަށެވެ. ގެއަށް ދިޔުމުގެ އިޒުނަ ލިބުމުން ރީޝާ ތެދުވިއެވެ. ފިރާޝާގެ ފަހަތުން ހިނގައިގަތެވެ. ރީޝާއަށް އެއްޗެއް ބުނާކަށް ނުކެރުނެވެ. ފިރާޝާ ވެސް ބަހެއް ނުކިޔައެވެ. ދެމީހުން ވެސް އެއްހަމައެއްގައި ހުރެ ހިނގަމުން ދިޔައެވެ.\nކުއްލިއަކަށް މާދުރުން ޒުބޭދާ އަންނަތަން ފެނުމާއެކު ފިރާޝާގެ ބޮލުގައި ރިއްސައިލިއެވެ. ޒުބޭދާއަށް އެ ޚަބަރު ލިބިއްޖެކަމުގެ ވަސްވާސްތަކެއް އެ ހިތުގައި އުފެދިއްޖެއެވެ. މަގުމަތީގައި އެ އަޑުފަތުރާއިން އެ ވާހަކަ ގޮވަން ފަށައިފިނަމަ ފިރާޝާ ވަކިން ބޮޑަށް ލަދުގަންނާނެއެވެ. މިހާރު ވެސް އޭނާ އެ ހުންނަނީ މީހުންނާ ހަތަރުކަޅި ހަމަކޮށް ބަލައިލަން ވެސް ނުކެރިފައެވެ. އެހެންކަމުން އޭނާ ރީޝާ ގޮވައިގެން ޖެހިގެން އޮތް ގޯޅިއަށް ވަނެއެވެ. ދެވުނީ ވަކި ހިސާބަކަށެވެ. އެ ގޯޅިއަށް ވެސް ޒުބޭދާ ވަދެއްޖެއެވެ. އެ ހިސާބުން ޒުބޭދާއަށް އެކަން އެނގިއްޖެކަން ފިރާޝާއަށް ކަށަވަރުވިއެވެ.\n"ކޮބާ ކޮބާ. މިއޮތީ މަ ބުނި ދުވަސް އައިސްފައި." ޒުބޭދާ ދެއަތް ތަޅަމުން އެމީހުންނާ ދިމާއަށް އަޔެވެ. "އޭރުވެސް ބުނީމެއްނު އަލަގަހަކުން ކެޔޮ ނިރެއް ނުފަޅާނޭ. މިއޮތީ މަ ބުނި ދުވަސް އައިސްފައި. ލަހެއްފަހެއް ވެއްޖެތަ؟ މިހާރު ހުންނާނީ ރީތި ބޮނޑިއެއް ބޮވިފަ. މާ ރަނގަޅަށް ނުފޮޅެނީސް މާބުރަށް ފޮނިކޮޅު ބޯންދިނީމަ ވާނެ ހަ އެތި ތިވީ. ފިރާޝާ! ތާހިރު އަޑުތަކެއް އިވިއްޖެއެއްނު. ލަދުން ބޯ ފަޅައިގެންދާވަރުވޭ. މަ ހިތަށް އަރާ ނިހާދު ކަލޭމެންނާ އެކީގައި މި އުޅެނީ ކޮންކަހަލަ ސިހުރެއް ޖެހިގެން ބާއޭ. އަމަޔަށްވުރެ ވުރެ ވެސް އެއްދަރަޖަ ކުރީގައި ދަރިފުޅު މި އުޅެނީ. އަމާ ހިތާވެގެން އުޅޭ އެތީގެ ދަރިއާއެކު ދަރިފުޅު މި ގަނޑުގަނެލީ."\n"ބޮޑުދައިތާ. ތި ދުލަށް އަންނަހާ އެއްޗެއް މީހުންނާ ދިމާއަށް ނުގޮވަބަލަ." ނަވީލްގެ ބޮލުގައި ތުޙުމަތު އެޅުވުމުން ރީޝާގެ ހިތަށް ކެތެއް ނުވިއެވެ.\n"މީ އަދި ހާދަ ލަދު ހަޔާތެއް ވެސް ނުގަންނަ ކުއްޖާގަނޑެކޭ. ކަލެޔަށް ކުރެވުނު ކަންތައް މޮޅުވެގެން އަނގަފުޅާ ތިކުރަނީ." ޒުބޭދާ ރައްދުދިނެވެ.\nރީޝާއަށް ރައްދުދޭނެ ފުރުޞަތެއް ނުލިބުނެވެ. އޭގެ ކުރިން ރީޝާގެ އަތުގައި ހިފައި ދަމަމުން ފިރާޝާ ކުރިޔަށް ހިނގައިގަތެވެ. މުޅި ހިސާބުގެ ގޭގެއިން މީހުންތައް ބޯ ދިއްކޮށްގެން އެ ތިބީ "ޝޯ" ބަލަން ޝައުޤުވެރިވެފައެވެ. އެމީހުންގެ ކުރިމަތީގައި އިތުރަށް ބޭޒާރުވުމަށް ވުރެ ހަނުހުރުން ބުއްދިވެރިއެވެ. ރީޝާ ވެސް އެއްޗެއް ނުބުނީ އެކަން ވިސްނުމުން ކަންނޭނގެއެވެ. އެހެނަސް ޒުބޭދާ ދުލެއް ނުދިނެވެ. ތަންތަނުގައި އެއްވެފައި ތިބި އެންމެނަށް އެ ޚަބަރު ދެމުން ލަދުހުތުރު ބަސްތައް ގޮވަމުން ފިރާޝާމެންގެ ފަހަތުން ގެއާ ހަމައަށް ދިޔައެވެ. އޭރު އެތައް ފަހަރަކު ރީޝާގެ ބަނޑުގައި އޮތް ކުއްޖާގެ އިލްޒާމު ނަވީލްގެ ބޮލުގައި ވެސް އަޅުވައިފިއެވެ. ރީޝާ ހުރީ ހުޅުފަޅައިގެން ދާވަރުވެފައެވެ.\n"ކީއްކުރަންތަ ތި ގެއަކަށް ތި ވަންނަނީ. އެހެރަ ގެއަށް ގޮސް ވަދެ އޮވެބަލަ. ތި ކޮށްލެވުނުވަރު އަދިވެސް ކުޑަޔޭ." ރީޝާމެން ގެއަށް ވަންނަން އުޅުމުން ނަވީލްމެން ގެއަށް އިޝާރާތްކުރަމުން ޒުބޭދާ ބުންޏެވެ. "ތި ދެ ރަންޑި ވެސް އެގެއަށް ވަދެ އޮވޭ. ތަންކޮޅެއް ފަސޭހަވާނެއްނު."\n"ކިހާ ބޮޑު ދުއްޕާނެއްތަ؟" ފިރާޝާގެ އަތް ފޮޅުވައިލަމުން ރީޝާ ޒުބޭދާއާ ކުރިމަތިލިއެވެ. "ކަލޭ ތިހުރިހާ އެއްޗެއް ތި ގޮވަނީ ކަލެޔަށް ހަމަ އެކައްޗެއް ވެސް ނޭނގޭތީތަ؟ ނޫނީ ތި އުޅެނީ ހުންނަ ނުބައި ނުލަފާކަމުން އަހަރުމެންނާއި ޖެއްސިގަންނާނެ ގޮތެއް ނުފެނިގެންތަ؟"\n"ކޮން ހަޤީޤަތެއް ކިޔާކަށް. މަށަށް ސިއްރުން ތި ދެމައިންނަށް އެއްކަމެއް ވެސް ނުވާނެ." ޒުބޭދާ އަނގަޔަށް ވައްތަރެއް ޖައްސައިލިއެވެ.\n"އެހެންވީމަ މަންމައަށް ދިމާވި ހުރިހާ މުސީބާތެއްގެ އަސްލަކީ ކަލޭގެ ދަރިކަންވެސް ކަލެޔަށް އެނގޭނެ." ރީޝާ ބުނެލިއެވެ.\n"އޭނ." ޒުބޭދާ ހަޅޭލަވައިގަތެވެ. "މަގޭ ދަރިފުޅު ތި ދޭތެރެއަށް ނުކޮށްޕާ."\nފިރާޝާ ގޮސް ރީޝާގެ އަތުގައި ހިފައި ދަމައިގަތެވެ. ޒުބޭދާއާ ޒުވާބު ނުކުރުމަށް އެދުނެވެ. އެހެނަސް އެ އަތް ފޮޅުވައިލުމަށްފަހު ރީޝާ ކުރިޔަށް ޖެހިލިއެވެ.\n"ކޮށްޕާނަން. ހުރިހާ ނުބައެއް ހެދި މީހަކީ އެއީއޭ." ރީޝާ ބާރަށް ބުންޏެވެ. "އެމީހާ މަންމަގެ ފަހަތުން ނޫޅުނުނަމަ އެމީހާގެ ދަރިއަކަށް މަންމަ ބަލިވެ ނީނިސް. މަގޭ ބައްޕައަކަށް އެ ޒައިދެއް ނުވީސް. އެކަންތައް އެހެން ނުވި ނަމަ އެ ނިހާދު ވެސް މަދެކެ އެހާ ނަފުރަތެއް ނުކުރީސް. މަށަށް ކުރިމަތިވި އެއްވެސް މުސީބާތެއް ވެސް ކުރިމަތި ނުވީސް. އެހެންވީމަ މި ހުރިހާ ނުބައެއްގެ ފެށުމުގެ އަސްލަކީ ކަލޭގެ ދަރި ޒައިދު. ސާފުވެއްޖެތަ؟"\nޒުބޭދާއަށް ލިބުނީ ކުއްލި ޝޮކެކެވެ. އެޔަށްވުރެ ބޮޑު ޝޮކެއް ލިބުނީ ނިހާދަށެވެ. ގެއަށް ވަންނަން އައި ނިހާދަށް އެ އިވުނު ޚަބަރަކުން ދެފައި ބިމުގައި ތަތްލިއެވެ. އޭނާގެ ދެލޯ ބޮޑުވެގެން ދިޔަ ހިނދު ގާތުގައި ހުރި އެކުވެރިޔާއަށް ބަލައިލެވުނެވެ. ދެވަނަ ސިކުންތުގައި އޭނާ ހަމަޖެހިލިއެވެ. އެ ޒުވާބުގެ ތެރެއިން އިތުރު ޙަޤީޤަތްތަކެއް ފަޅާ އަރައިފާނެކަމުގެ ބިރު އެ ހިތުގައި އުފެދުނެވެ. އެހެންކަމުން އޭނާ އެކުވެރިޔާ ގޮވައިގެން އަވަސްއަވަހަށް އެތަނުން ދުރަށް ހިނގައްޖެއެވެ. އޭރު އެ ހިތުގައި ފިރާޝާއަށް އޮތް ނަފުރަތުގެ ފަށަލަ އިތުރަށް ބޯވެއްޖެއެވެ. އެހާ ދުވަސްވަންދެން އެ ހަޤީޤަތް އޭނާއަށް ސިއްރުކުރީތީއެވެ.\nޒުބޭދާ ވަނީ ހިމޭންވެފައެވެ. އޭނާ ޤަބޫލުކުރަން ދަތިވެފައި ހުރި ނަޒަރަކުން ފިރާޝާއަށް ބަލައިލެވުނެވެ. އެއީ އޭނާއަށް މީގެ ކުރިން އެނގިފައިވާ ހަޤީޤަތެއް ނޫނެވެ. ފިރާޝާގެ ފަސްފަހަތުން ޒައިދު އުޅުނުކަން އެނގުނު ނަމަވެސް އެ ދެމީހުންގެ ގުޅުން އެ ހިސާބަށް ދިޔަކަން އެނގިފައެއް ނުވެއެވެ.\n"މަށަށް މި ބުނެވުނީ އަދި ނޭނގޭކަމެއްގެ ވާހަކަ ދޯ؟" ޒުބޭދާގެ މޫނުކުލަވަރު ރީޝާ ތަރުޖަމާކޮށްލިއެވެ. "މަ ކުރިން ވެސް ހިތަށް އެރި ތިހާ އަނގަގަދަ އަންހެނަކަށް މި ވާހަކަ އެނގިފަ އޮތްނަމަ މަށަށް މިކަމެއް ސިއްރެއްނުވާނޭ. ދެން ވެސް މީހުންނާ ދިމާއަށް ހަޅޭއްފަޅޭއް ޖެހުމުގެ ކުރިން އަމިއްލަ ފަސްބައިގައި ހުންނަ މިލަތަކަށް ބަލައިލިއްޔާ ރަނގަޅުވާނެ."\nޒުބޭދާގެ އަނގަ ބެދިއްޖެއެވެ. އިރުކޮޅަކު ބަލަހައްޓައިގެން ހުރުމަށްފަހު އޭނާ ހިނގައިގެންފިއެވެ. ބުނާނެ އެއްޗެއް ނުވިސްނުނީކަމެއް އެއްޗެއް ބުނަން ބޭނުންނުވީކަމެއް ނޭނގެއެވެ. ޒުބޭދާ ލޯމަތިން ގެއްލުމާއެކު ފިރާޝާ ގޮސް ރީޝާގެ އަތުގައި ހިފައި ދަމަމުން ގެންގޮސް ގެއަށް ވެއްދިއެވެ.\n"ރީޝާ ތިއުޅެނީ މޮޔަވެގެންތަ؟" ހިތްހަމަނުޖެހިފައި ފިރާޝާ ބުންޏެވެ. "މީހުންނާ ޒުވާބުކުރަން ރީޝާ އަދިވެސް ލަދެއް ނުގަނޭތަ؟ ތިމާއަށް ކުރެވިފަ ތިހުރީ މާ މޮޅުކަމެއް ނޫނޭ. ލަދުގަނެބަލަ. މި މަންމައަށް ލިބުނު ފިލާވަޅުން ރީޝާ ވީ އިބްރަތެއް ހާސިލުކުރާކަށްނު. އޭގެ ބަދަލުގައި އެ ފިޔަވަޅު މަތިން ތި ހިނގަންފެށީ. އެ ނަވީލާއި ގުޅުން ކަނޑައިލި ނަމަ ތި ބަދުނާމެއް ނުވީހެއްނު. މިހާރު ތި ލިބުނު ލަނޑު ވަރަށް ތާހިރެއްނު."\nފިރާޝާއަށް ވިސްނިފައި އޮތީ މުޅިން ނުބައިކޮށެވެ. އެ ދެމީހުން އެކަހެރި ބައްދަލުވުންތައް ބޭއްވިކަން ފިރާޝާއަށް އެނގިފައި އޮތުމުން އޭނާގެ ވިސްނުމުގައި އޮތީ ވެސް ހަމައެކަނި ނަވީލްގެ ނަމެވެ. އެކަމުގެ ފަހަތުގައި ފޮރުވިފައި އިތުރު ޙަޤީޤަތެއް އޮވެދާނެއެކޭ ފިރާޝާގެ ހިތަށް ވެސް ނާރައެވެ. އެފަދަ ގޮތަކަށް ފިރާޝާ ވިސްނީތީ ވެސް ރީޝާ ވަރަށް ދެރަވިއެވެ. އެކަމުން ދޭހަވަނީ އެ މަންމަ އޭނާއަށް އިތުބާރު ނުކުރާކަމެވެ. އެ ކުށްހީ ދުރުކޮށްދޭން ރީޝާ ބޭނުންވެއެވެ. ލައްކަ ދުވަހު މަންމަ އަނދިރިގަނޑެއްގައި ބެހެއްޓިއްޖެއެވެ. ކުށްވެރިންނަށް ޙައްޤު ސަޒާ ދިނުމަށް އެއްކުރި ހެކިތައް ވަޔަށް ބުރައިގެން ދިޔައީއެވެ. އިތުރަށް އެކަން ސިއްރުކޮށްގެން ނަވީލް ބަދުނާމުވެގެންދާ މަންޒަރު ދުށުމަށް ދެއަތް އުރައިލައިގެން ހުންނާކަށް ރީޝާ ބޭނުމެއް ނޫނެވެ. އެ ވާހަކަތައް ދުލުކުރިޔާ ހަމައަށް ގެންނަން ހިތަށް އެރުމާއެކު އަރުތެރެ ހިކެން ފަށައިފިއެވެ. ދެލޮލަށް ކަރުނައިގެ މުތީތައް ޖަމާވާން ފަށައިފިއެވެ. މަންމައަށް އެ ހިތްދަތި ޙަޤީޤަތް ބަރުދާސްތުކުރާނެ ހިތްވަރު ލިބޭނެ ހެއްޔެވެ؟ ނުލިބުނަސް ދެން ފަސްޖެހޭކަށް ރީޝާ ބޭނުމެއްނޫނެވެ.\n"އަހަރެންގެ ބަނޑުގައި މި އޮތީ ނަވީލްގެ ދަރިއެއްނޫނޭ." ހިތްދަތިވެފައި ހުރެ ރީޝާ ބުންޏެވެ. "އަހަރެންގެ ބަނޑަށް ތިންމަސްވީމާ ވެސް މަންމައަށް ވިސްނެންވެއްޖެ އަހަރެން މި ރަށަށް އައި އިރުވެސް ބަނޑުބޮޑުކަން. މީ މަ ބޭނުންވެގެން ކުރިކަމެއްނޫނޭ. ގަދަކަމުން މީހަކު އަހަންނަށް ދިން ބޮނޑިއެއް."\nފިރާޝާއަށް ތެޅިގަނެވިއްޖެއެވެ. އެ މޫނުން ކަންބޮޑުވުމާއި ހާސްކަން ފާޅުވެއްޖެއެވެ. ރީޝާ އެ ދައްކަނީ ކޮންކަހަލަ ވާހަކަތަކެއް ހެއްޔެވެ؟ އޭނާގެ ދަރިފުޅަށް އެވަރުގެ ބޮޑު ލަގާއެއް ދިނީ ކާކު ހެއްޔެވެ؟\n"ކީކޭ ދަރިފުޅު ތި ކިޔަނީ؟" ކުރިޔަށް ޖެހިލައިފައި ރީޝާގެ އަތުގައި ހިފައިލަމުން ފިރާޝާ އެހިއެވެ.\n"މަންމަ ހީކުރީ އަށް އަހަރު ކުރިން އެ ނިހާދު ކިބައިން ސަލާމަތްކުރަން މާލެ ފޮނުވައިލީމަ، އެ ހިސާބުން އެ ޖަނަވާރު ކިބައިން މަ ސަލާމާތްވީކަމަށްތަ؟ ނޫނީ ދުނިޔޭގެ އުޅޭ ހުރިހާ ފިރިހެނުންގެ ލޯތަކަށް އަހަރެން ގެއްލުވައި ލެވުނީކަމަށްތަ؟" ގިސްލަމުން ރީޝާ ކުރީ ސުވާލުތަކެކެވެ. ފިރާޝާ އަތުގައި ޖަވާބެއް ނެތެވެ. ފިރާޝާއަށް އެ ސުވާލުތަކުން އެއްޗެއް ސާފުވާ ވަރެއް ނުވިއެވެ. އޭގެ މާނަ ފަހުމެއް ނުވިއެވެ. އެކަމާ ނިހާދުއާ އޮތް ގުޅުމެއް ވެސް ނުވިސްނުނެވެ.\n"ދަރިފުޅު މަންމައަށް ކަންކަން ސިއްރުނުކޮށް ކިޔާދީބަލަ." ފިރާޝާގެ އަޑު ކުރެހިއްޖެއެވެ.\n"ކިޔައިދީގެން ކޮން ފައިދާއެއް އޮތީ. މަންމައަކަށް އަހަންނަށް އެހީއެއް ނުވެވޭނެ. މަންމަ ތީ އަނިޔާގެ އަޅަކަށްވެގެން އުޅޭ މީހެއް. މަންމައަކަށް ނުވާނެ. އަހަރެން ހަމައެކަނި ބުނަން ބޭނުންވަނީ މި ބަނޑުގައި އުފެދެމުން މިދަނީ ނަވީލްގެ ލެޔެއް ނޫނޭ." ކުއްލިއަކަށް ރީޝާ ރޯން ފަށައިފިއެވެ. އަދި ހަލުވިކޮށް ހިނގާލައިފައި ގޮސް ކޮޓަރިއަށް ވަދެއްޖެއެވެ. ފިރާޝާ ވެސް ދެފަޔަށް ލެވުނުހާ ބާރެއްލައިފައި ހިނގައިގެންފިއެވެ. އޭނާއަށް އެވަރަކުން ހިތްހަމަޖައްސައެއް ނުލެވޭނެއެވެ. އޭނާގެ ދަރިފުޅުގެ ދިރިއުޅުން ހަލާކުކޮށްލި އަނިޔާވެރިޔާ އެނގެން އޭނާ ބޭނުމެވެ. އެ އަޒުމުގައި ފިރާޝާ ގޮސް އެ ކޮޓަރިއަށް ވަދެ ދޮރު ޖަހައިފިއެވެ.\nރީޝާ ބަނޑުބޮޑުވި ޚަބަރު ރަށުތެރޭގައި ފެތުރެން ފެށީ ފަތު އަޑު ކިޔާފައެވެ. އެކި މީހުން އެ ވާހަކަ ފެތުރީ އެކި ގޮތަށެވެ. ބައެއް މީހުން ހުރިހާ އިލްޒާމެއް އެޅުވީ ނަވީލްގެ ބޮލުގައެވެ. އަނެއް ބަޔަކު ކިޔަމުން ދިޔައީ މާލެއިން ބޮނޑި ބޮއެގެން ރަށަށް އައީކަމުގައެވެ. އެ އަޑުތައް އަކްޝަމްގެ ކަންފަތާއި ހަމައަށް އައުމާއެކު ނަވީލަށް ގުޅިއެވެ. ފޯނު ނުނެގުމުން ނަވީލް ހޯދަން ދިޔައެވެ. އޭރު ބޭރު ޖޯލީގައި ނަވީލް އޮތެވެ. ފުންވިސްނުމެއްގެ ތެރެއަށް ގެއްލިފައެވެ. ނަވީލަށް ވެސް އެ އަޑުތައް އިވިގެން ފިކުރުބޮޑުވެފައި އޮތް ކަހަލައެވެ. އެކަމަކު ވާހަކަ ދައްކައިލެވުމުން ނަވީލަށް ދޮންކަޅުމިން ވެސް ނޭނގޭކަން އަކްޝަމަށް އެނގުނެވެ. ނަވީލަށް އެ ޚަބަރު އިވިފައެއްނުވެއެވެ. ނަވީލް ފިކުރު ބޮޑުވެފައި އޮތީ ކޮންމެވެސް އެހެން ކަމެއްގައެވެ. އެކަމުގެ ތަފްސީލެއް ނަވީލް ނުދިނެވެ. ނަވީލް އިތުރު ނުތަނަވަސްކަމެއްގެ ތެރެއަށް ގަންބުވައިލުމަށް އަކްޝަމް ބޭނުންނުވާތީ ދައްކަން އައި ވާހަކަ ވެސް ނުދައްކައި އެނބުރި ދިޔައީއެވެ.\n"ނަވީލް ކޮން ފިކުރެއްގައި." އަކްޝަމް ދިޔަފަހުން، ޝިހާމް ބޭރަށް ނުކުމެފައި ސުވާލުކޮށްލިއެވެ. ނަވީލް ފަނޑުގޮތަކަށް ހިނިތުންވެލިއެވެ.\n"ކޮބާ ކިހާ ހިސާބަކު މިސްކިތް ހުންނަނީ." ޝިހާމް އެހިއެވެ. "މި ރަށަށް ނާދެވޭތާ ގިނަ ދުވަސްވީމަ މިހާރު ހަނދާނެއް ވެސް ނެތް."\nމިސްކިތް ހުންނަ ހިސާބު ނަވީލް އޮޅުފިލުވައި ދިނެވެ. ޝިހާމް ހިނގައިގަތެވެ. ލޯ މަތިން ގެއްލެންދެން ޝިހާމަށް ބަލަހައްޓައިގެން ނަވީލް އިނެވެ. އިރުކޮޅަކު އިނުމަށްފަހު ދެން އޭނާ ތެދުވެގެން ގޮސް ޝިހާމް ހުންނަ ކޮޓަރީގެ ތަޅުގައި ހިފައިލިއެވެ. ދޮރު ހުރީ ތަޅުލައިފައެވެ. ތަޅުދަނޑި ފަތި ހިފައިގެން އައިސް އޭނާ އެ ކޮޓަރިއަށް ވަނެއެވެ.\nކޮޓަރީގެ ހަތަރު ފަރާތަށް ނަޒަރު އުކަމުން ގޮސް އޭނާގެ ނަޒަރު ސީދާވީ ޝިހާމްގެ ދަބަހަށެވެ. އޭރު އެ ސިކުނޑީގައި ގުގުމަމުން ދިޔައީ މިއަދު ރީޝާއާއި ޝިހާމްގެ ދެމެދުގައި ދެކެވުނު ވާހަކަތަކެވެ. އެމީހުން ދެއްކި ހުރިހާ ވާހަކަތަކެއް އަޑު ނީވުނު ނަމަވެސް ހެކިތަކަކާއި ވީޑިއޯއެއްގެ ވާހަކަ ނަވީލަށް އިވުނެވެ. ރީޝާގެ ބޮލުގައި ޝިހާމް ފިރުމައިލުމާއެކު ރީޝާއަށް ވެގެންދިޔަ ގޮތް ވެސް ނަވީލަށް ފެނުނެވެ. އޭގެ އިތުރުން ޝިހާމްގެ ދަބަހަށް ލީ ފޯނާއި ސިޓީއުރަ ވެސް އޭނާގެ ރާޑަރަށް އެރިއެވެ. މީހަކަށް ޝައްކުކުރާނަމަ ޝައްކުކުރަންޖެހޭ ހުރިހާ މަންޒަރެއް ނަވީލްގެ ދެލޯ ކުރިމައްޗަށް ވަނީ ކަޝްފުވެފައެވެ. ރީޝާއަށް ޖިންސީ ގޯނާ ކުރަމުން ދިޔަ މީހަކީ ޝިހާމްކަމުގައި އެ ހިތް ބުނަންފެށީ އެ ސަބަބުތަކާ ހުރެއެވެ. ނަވީލް މިހާރު ބޭނުންވަނީ އެކަން ޔަޤީންކުރާށެވެ. އޭނާ މަޑުމަޑުން ހިނގައިލައިފައި ގޮސް ދަބަހުގެ ޒިބު ކަހައިލިއެވެ. އޭގައި ފޯނާއި ސިޓީއުރަ އޮތެވެ. އޭގެ އިތުރުން ރީޝާގެ ލެޕްޓޮޕް ވެސް އޮތެވެ. ނަވީލް އެންމެފުރަތަމަ ނެގީ ސިޓީއުރައެވެ. ތެޅިތެޅި އޮތް ހިތަކާއެކު ސިޓީއުރައިގެ ތެރޭގައި ހުރި ލިޔުންތައް ބަލައިލިއެވެ. އެޔާއެކު އެނގުނު ޙަޤީޤަތެއްގެ ސަބަބުން އޭނާ ހަށިގަނޑަށް ވަރުގަދަ "ބިންހެލުމެއް" އަތުވެއްޖެއެވެ. ފައިދަށުން ބިންގަނޑު ދެމިގެން ދިޔަ ކަހަލައެވެ. ދެލޯ ބޮޑުވެގެން ދިޔަ ހިނދު މުޅި ދުނިޔެ ވެސް އޭނާއާއެކު އެނބުރެމުން ދިޔައީ ބާރު ދުވެއްޔެއްގައެވެ.\nޖޫން 16, 2020 21:17\nއަވަހަށް އަނެއް ބައި ގެނެސްދީ.. ޕްލީޒް\nޖޫން 16, 2020 21:27\nއަޅޭ..ދެން ކިހިނެއްބާ ވާނި. ޖިންނި އައިސް އެ ޝިހާމް ގަނޑު ބިރުގަންނަ ވާނެ ނަމަ ވަރަށް މަޖާ ވާނެ\nޖޫން 16, 2020 21:48\nޖޫން 16, 2020 21:50\nދެންއަޅެ މިހިސާބުން ނިންމާލާކަށް ނުވާނެނު! ވވ ރީތި...\nޖޫން 17, 2020 00:38\nހެޔޮނުވާނެ ތަންކޮޅެއް އަވހަށް އަޕް ކޮއްދީބަލަ!!!! ވ ވ ވ ރީތި. ހަމަ ނޭވާ ހިފަހައްޓާލައިގެން މިއިނީ. އަޅެ ދެން ވާނީ ކިހިނެއް؟؟ ނަވީލް އެހީވެދީ ރީޝްއަށް.\nޖޫން 17, 2020 00:45\nވަރައް ވަރައް ރީތި މިބައިވެސް\nޖޫން 19, 2020 23:49\nދެން އަންނަބައި ގެނަސްދޭ ދުވަހެއް ކޮންމެ ބައެއް ނިމޭދުވަހު ތިރީގަ ޖަހާލާފަ ބައިންދަ ދީ ބަލަ. ވަރައް ރީތި ވާހަކައެއް މީ.\nޖޫން 20, 2020 21:45\nވާހަކަ ގެނެސްދެނީ ކޮންމެ އަންގާރަ އަދި ހޮނިހިރު މި2ދުވަހު\nޖޫން 28, 2020 19:02


ދިމާވި އާދަޔާ ޚިލާފް ޒުވާނާ (ސާދަވަނަ ބައި) – Esfiya\nބިރުވެރި ލޯބި6mins ago\nދިމާވި އާދަޔާ ޚިލާފް ޒުވާނާ (ސާދަވަނަ ބައި)\nމެންދުރަށް ކާން މޭޒުމަތި ތައްޔާރުކޮށްފައި ނައިޝާ ކޮޓަރިއަށްވަދެ ފެންވަރައިގެން ޑިއުޓީއަށް ދާން ތައްޔާރުވިއެވެ. މެންދުރު ދޭއް ޖަހަން ތިރީސް މިނެޓް ކުރިން ނައިޝާ އެޕާޓްމެންޓުން ނިކުންނަން ދިޔައެވެ. އެވަގުތު ސަނާއާއި ސަައިފް ކާމޭޒުދޮށުގައި ކާން ތިއްބެވެ. “ދައްތަ ނުކާތަ ތި ދަނީ؟” ދޮރާދިމާއަށް ހިނގައިގަތް ނައިޝާއަށް ސަނާ ބުންޏެވެ. “ދައްތަ އައިއްސަ ކާނީ” ހިނިތުންވެލަމުން ނައިޝާ ޖަވާބު ގައި ބުންޏެވެ.\n“ކިހާއިރަކު ދައްތަ ނިމޭނީ؟” އަނެއްކާ ވެސް ސަނާ އަހާލިއެވެ. “6ޖަހާއިރު…. އަނެއްކާ ރޭގަނޑު 8 ގަ ގޮއްސަ 10ގަ ނިމޭނީ” ނިކުންނަން ތަޅުގައި ހިފާލަމުން ނައިޝާ ބުންޏެވެ.\n“ދީބަ ރުފިޔާއެއް….ސަނާ ގޮވައިގެން ދުއްވާލަން ދާންވެގެން ހަވީރު” ސައިފް އެހެން ބުނުމުން ނަައިޝާ ފޯނުނަގައި 500ރުފިޔާ ސައިފްގެ އެކައުންޓަށް ޓްރާންސްފަރ ކޮށްލިއެވެ.\n6 ޖެހުމުން ޑިއުޓީ ނިންމާލުމަށްފަހު ނައިޝާ ގެއަށް އައި ވަގުތު ސައިފާ ސަނާވެސް ސައިކަލުގައި އައިސް ގޭދޮރުމައްޗަަށް މަޑުކޮށްލި އެވެ.އެންމެން އެއްވަރަކަށް ލިފްޓަށް އެރުމަށްފަހު އެޕާޓްމެންޓަށް ވަނެވެ.\nއެޕާޓްމެންޓަށް ވަތް ނައިޝާގެ މޫޑް ސަކަރާތް ވީ ކާމޭޒުމަތީގައި ކާން ހެދިގޮތަށް ތަށިތައް ސާފުނުކޮށް ހުރި މަންޒަރު ފެނިގެންނެވެ.ސައިފާ ސަނާއާއި ދެމީހުން ކޭތަށިތައްވެސް ނުދޮވެ ޒިންކް ތެރެއަށް ލާފައި ހުއްޓެވެ.ވަރުބަލިވެފައި ހުރިނަމަވެސް އެެއްޗެހި ބަދަލުކޮށްލައިގެން ނިކުމެ ނައިޝާ ތަށިތައް ދޮވެ ތަން ސާފުކުރިއެވެ.\nސަނާ އައިފަހުން ނައިޝާއަށް އިތުރަށް ބުރަވިއެވެ.ސާފުތާހިރުކަން ކުޑަ ސަނާގެ ހުރިހާ ކަމެއްވެސް ކުރަންޖެހުނީ ނައިޝާ އަށެވެ.ސަނާ ކާ ތަށިތަކުގެ އިތުރުން އޭނާ އުޅޭ ކޮޓަރިއާއި، ފާހަނަ އާއި، ލާ އަންނައުނަތައްވެސް ދޮންނަން ޖެހުނީ ނައިޝާ އަށެވެ. ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nކުރިން ދެހަފްތާވިޔަސް ހަޑިނުވާ ކޮޓަރި، މިހާރު ސަނާ އައި ފަހުން ހަފްތާއެއް ނުވަނީސް ހުންނަނީ ހަޑިވެފައެވެ.ކޮންމެ ހަފްތާއަކު މުޅިތަން ނައިޝާ ސާފުކުރާ އިރު، އެންމެ ގިނަވަގުތު ސާފުކުރަން ހޭދަކުރަން ޖެހެނީ ވެސް ސަނާ ނިދާ ކޮޓަރީގައެވެ.\nތަންތަން ހަޑިކުރުމަކީ ނައިޝާ އަށް އުދަނގޫ ވާކަމެކެވެ.އެހެންކަމުން ވަރަށް ކެތްކުރުމަށްފަހު ނައިޝާ ސައިފް އާ އެވާހަކަ ދައްކަން ނިންމިއެވެ.\n“ސައިފް ބިޒީ ވަގުތެއްތަ؟” ފޯނާ ކުޅެން ސޯފާގައި އިން ސައިފް ގާތު ނައިޝާ އަހާލިއެވެ. “ކިހިނެއްވީ؟” ފޯނާ ކުޅެމުން ސައިފް އަހާލިއެވެ. “ނައި ވާހަކައެއް ބުނަންވެގެން…ނައި މައްސަލަ ޖައްސާކަށް ނޫން މިއުޅެނީ…އެކަމް ކޮއްކޮ އައި ފަހުން ކޮޓަރިތެރެ ވަރަށް ބޮޑަށް ހަޑިވެފަ ހުންނަނީ….ނައި އަށް ވަރަށް އުދަނގޫވޭ ތަންތަން ހަޑިކޮށްފަ ހުންނަންޏާ….އަނެއްކާ ނައި ބުނުމަށް ވުރެ ސައިފް، ކޮއްކޮ ކައިރި މިވާހަކަ ބުނީމަ ރަނގަޅުވާނީ ވެސް” ނައިޝާ ރީތިކޮށް ބުންޏެވެ.\n“ނައިޝާ ކިހިނެއް ވެގެންތަ ތިއުޅެނީ؟….އޭނާ އެއީ މިގެއަށް ޗުއްޓީ ހޭދަކުރަން އައިއްސަ ހުރި މީހެކޭ….އޭނާ ލައްވާ ތަންތަން ސާފުކުރަން ތިއުޅެނީ….މަށަށް އިނގޭ ތިވެގެން އުޅޭގޮތް… އޭނަގެ ކަންކަން ކުރަން ޖެހިގެން ބޮޑުކަމަކަށް ވެގެންނު ތިއުޅެނީ….ނޫނީ އެއްހަފްތާ އަށޭ ކިޔާފަ ތިން ހަފްތާވެގެންދިޔައިރުވެސް އޭނަ މިތާ ހުރީމައެއްނު ތިއުޅެނީ” ރުޅިއައިސްފައި ހުރެ ސައިފް ބުންޏެވެ.\n“ނައި އަށް އޯކޭ ކޮއްކޮ ކިތަންމެ ދުވަހަކު މިތާ ހުއްޓަސް…. ކޮއްކޮގެ ކަންކަން ވެސް ކުރާކަށް ބޮޑުކަމަކަށް ނަހަދަން….އެކަމް ތަން ސާފުނުކޮށް ހުންނާތީ ނައިއަށް ވަރަށް އުދަނގޫވޭ” ދެރަވެފައި ހުރެ ނައިޝާ ބުންޏެވެ.\n“ކޮން އެކަމެއް ކިޔާކަށް….ކަންތައް ކުރަން އުޅެންފެށީމަ މަ އޭނަ ކައިރި ބުނީ ނުކުރާށޭ….ޗުއްޓީއަކަށް އައިއްސަ ހުންނަ މީހެއް ލައްވާ ކަންކަން ކުރުވީމަ އޭނަ ކީކޭތަ ހިތަށް އަރާނީ” ހިތްހަމަނުޖެހި ހުރެ ސައިފް ބުންޏެވެ.\n“ނައި ނުބުނަމެއްނު މިގޭގެ ކަންކަން ކުރާށެކޭ…ނައި މި ބުނަނީ އުޅޭ ކޮޓަރިތެރެ ަަަަަަަަަަަަަަަަިަަަަަަަަަަަަަަަ ހަޑިނުކޮށް ރީތިކޮށް ގެންގުޅޭށޭ ބުނާށޭ…. ކޮއްކޮގެ ހުރިހާ ކަމެއް ކޮށްދޭއިރުވެސް ނައި ޝަކުވާއެއް ނުކުރަމެއްނު ެެެެެެެެެެެެެެެެެެެެެެެެެެެެެެެެެެެެެެ”ދެރަވެފައި ހުރެ ނައިޝާ އެހެންބުނުމުން ސައިފް ކޮޓަރިއަށް ވަދެ ދޮރު ބާރަށް ޖެހިއެވެ.\nހަފްތާގެ ދުވަސްތައް ހިނގަމުން ގޮސް ހުކުރު ދުވަސް އައެވެ.ހުކުރު ދުވަހަކީ ނައިޝާއަށް އޮފް ދުވަހެއް ނަމަވެސް އެއީ ނައިޝާ ގޭތެރެ ސާފުކުރާ ދުވަހެވެ.ހެނދުނު7ޖެހުމާއެކު ނައިޝާ ތެދުވެ އެނދުގެ ބެޑްޝީޓް ބަދަލުކޮށްލައި، ކޮޓަރި ތެރެ ފޮޅާ ސާފުކޮށް ލުމަށްފަހު ފާހަނާ ތެރެވެސް ދޮވެ ނިންމާލި އެވެ.ނައިޝާގެ ކޮޓަރިއާއި ފާހަނަ މާބޮޑަށް ހަޑިވެފައި ނުވާތީ އެތަންތަން ސާފުކުރަން ހޭދަވީ ކުޑަ ވަގުތުކޮޅެކެވެ.\nނައިޝާގެ ކޮޓަރި ސާފުކުރުމަށް ފަހު ސިޓިންރޫމު ތެރެއާއި ބަދިގެ ތެރެ ސާފުކުރަން އުޅުނެވެ.އެވަގުތު ސައިފް ނައިޝާގެ ކޮޓަރިއަށް ވަނެވެ.ސިޓިންރޫމާއި ބަދިގެތެރެ ސާފުކޮށްލުމަށްފަހު އަންނައުނުތައް ދޮންނަން އޮޓޯ މެޝިނަށް އަޅާ ޖައްސާލިއެވެ.\nމެޝިނަށް އެއްޗެހިތައް އެޅުމަށް ފަހު ނައިޝާ ސަނާގެ ކޮޓަރި ދޮރުގައި ޓަކިޖެހިއެވެ.ސަނާ ދޮރު ނުހުޅުވުމުން ތަޅުނުލާ ހުރި އެކޮޓަރީގެ ދޮރު ނަައިޝާ ހުޅުވާލިއެވެ.\nދޮރު ހުޅުވާލުމާއެކު ކޮޓަރި ތެރެއިން ދުވި ނުބައިވަހުން ނައިޝާ ނޭވާ އެތެރެއަށް ހިފަހައްޓާލިއެވެ. އެނދުމަތީގައި ފޯނާކުޅެން ސަނާ އޮތްއިރު، ދާއެއްޗެހި އަޅާ ވަށިގަނޑުގެ މަތި ހުޅުވާލައިފައިވުމުން މުޅި އޭސީ ކޮޓަރިތެރެއަށް ދާވަށިގަނޑުގެ ވަސްގަނޑު ވަނީ ހިއްޕާލާފައެވެ.\nއެނދުގެ ހެޑްބޯޑު މަތީގައި ކައިފައި ހުރި ހިކިސާމާނުގެ ހުސްޕެކެޓްތައް ހުރިއިރު، ޑުރެސިން ޓޭބަލު މަތީގައި އެއްވެސް ތަރުތީބެއް ނެތި އެއްޗެހިތައް އެގޮތް މިގޮތަށް އަތުރާފައި ހުއްޓެވެ.\n“މިތަން ސާފުކޮށްލަން މިއައީ”ސަނާއަށް ނައިޝާ ބުންޏެވެ.ނައިޝާ އެހެން ބުނުމާއެކު ސަނާ ފޯނާކުޅެމުން ސިޓިންރޫމަށް ނިކުތެވެ.އެވަގުތު ނައިޝާ ބަލައިލީ ސަނާ ނިދާ އެނދަށެވެ. އަލިކަން ގަދަ އެބެޑްޝީޓު ވަނީ ކަޅު އަރާފައެވެ.ބެޑްޝީޓު ކަޅުވެފައި ވާވަރު ފެނި ސަނާ ފެން ނުވަރަނީ ބާވައޭ ނައިޝާގެ ހިތަށް އެރިއެވެ.\nނައިޝާ ގޮސް އަލަމާރި ހުޅުވާލިއިރު އަންނައުނުތައް ބޮޑިކޮށްފައި އަލާމާރިއަށްލާފައިވަ މަންޒަރު ފެނުނެވެ.ހުސްވި ހަފްތާގައި އަލަމާރީގައި ހުރި ސަނާގެ އަންނައުނުތައް ނައިޝާ ފަތްޖެހި ނަމަވެސް މިހާރު އެތަކެތި ހުރީ ގުޅަކޮށްފައެވެ.އަލަމާރީގެ ދޮރު ލައްޕާލަމުން، އެންމެ ދެތިން އަންނައުނު ފަތްޖަހާކަށް މާ ބުރަކަމަކަށް ނުވާނެޔޭ ނައިޝާގެ ހިތަށްއެރިއެވެ.\nހިތާމަ އެހެނިހެން ލޯބި June 7, 2019\nޢަޞްރު (އެކާވީސްވަނަ ބައި)\nދީނީ ލޯބި December 23, 2016


REPORT: Musaara aa eku zinmaa ves vanee boduvefai | Mihaaru\nމާލޭ ސިޓީ ކައުންސިލްގެ މެމްބަރުންނާ އެކު ރައީސް އިބްރާހިމް މުހައްމަދު ސޯލިހާއި ނައިބު ރައީސް ފައިސަލް ނަސީމް\n14 އެޕްރީލް 2019 - 10:28\nހާއްސަކޮށް، މާލެ ސިޓީ ކައުންސިލަކީ "ފިޔަ ކޮށާލާފައި" އިން ދޫންޏެއްގެ ގޮތުގައި ހެދީ މިދިޔަ ސަރުކާރުންނެވެ. ގ. ބިއްލޫރިޖެހިގެ އިން މާލެ ސިޓީ ކައުންސިލްގެ މެމްބަރުން ނެރެ، މަގުމަތިކޮށްލުން ކައުންސިލަރުންނަށް ގަބޫލެއް ނުކުރެއްވުނެވެ.\nއެކަމަކު އާ ސަރުކާރާ އެކު ލާމަރުކަޒީ ގާނޫނަށް ގެންނަން ރައީސް އިބްރާހިމް މުހައްމަދު ސޯލިހް ނިންމެވި އިސްލާހުގެ ތެރޭގައި އެއް ކަމަކީ، ކުރީގެ ސަރުކާރުން ސިޓީ ކައުންސިލްގެ ނިގުޅައިގެންފައިވާ ބާރުތައް އިއާދަކޮށްދިނުމެވެ. އޭގެ ތެރޭގައި ސިޓީ ކައުންސިލް މެމްބަރުންގެ މުސާރަ ކުރިއެކޭ އެއްވަރަށް ހަމަޖެއްސުމަކީ ސަރުކާރުގެ ވިސްނުމެވެ. އެ ވިސްނުމާ އެއްގޮތަށް މޭޔަރުންނާއި ޑެޕިއުޓީ މޭޔަރުންނާއި ސިޓީ ކައުންސިލަރުންގެ މުސާރަ ބޮޑުކުރަން މަޖިލިހުން މިހާރު ވަނީ ނިންމައިފަ އެވެ.\nމިހާރު ސިޓީ ކައުންސިލަރަކަށް މަހަކު 30،000ރ ގެ އާމްދަނީއެއް ލިބޭނެ އެވެ.\nއެކަމަކު އެ ނިންމުމާ ގުޅިގެން އާންމުންގެ ފާޑުކިއުން ވަނީ އަމާޒުވެފަ އެވެ.\nމުސާރަ ބޮޑުކުރުން ގިނަ މީހުންނަށް ބަލައެއް ނުގަނެވުނު!\nބައެއް މީހުން ބުނި ގޮތުގައި ބައެއްގެ މުސާރަ ބޮޑު ކުރިއިރު، އެހެން ތަންތަނުގައި މަސައްކަތް ކުރާ މުވައްޒަފުންނަށް ލިބޭ ވަރު ވެސް ބަލައިލަން ޖެހެ އެވެ. އެންމެ އާދައިގެ ސިވިލް ސާވަންޓަކަށް ހުރިހާ އިނާޔަތެއް ހިމެނީމަ ވެސް 5،000ރ. ނުޖެހޭ ކަމަށާއި މިހާ ބޮޑު ފަރަގެއް އޮންނަން ޖެހޭތޯ ބައެއް މީހުން ސުވާލުކުރި އެވެ.\nއެހެން ބައެއް މީހުން ގަބޫލުކުރި ގޮތުގައި، ސިޓީ ކައުންސިލަރުންގެ މުސާރަ ބޮޑުކުރަން ވާނީ އެ ކައުންސިލަރުން ކުރި މަސައްކަތަށް ބަލައިފަ އެވެ.\n"މި މުސާރަ ހައްގުވާ ކައުންސިލަރުން ކުރީ ކޮން މަސައްކަތެއްތޯ ރައްޔިތުންނަށް ސާފުވާން ޖެހޭ. ޕާކެއްގެ ނަން ބޯޑު ބަދަލު ކުރުމާއި، މަޖީދީ މަގުގައި ރީނދޫ ކުލައިގެ ދަވާދުކޮޅެއް ހާކާލުން ފިޔަވައި މިދިޔަ ހަތަރު މަސް ދުވަހު ކުރެވުނު އިތުރު ކަމެއް ބުނެދީބަލަ؟" ހިތްހަމަނުޖެހުނު އާންމުންގެ މީހަކު "މިހާރު"ގައި ހިޔާލު ފާޅުކުރި އެވެ.\n"ދަވާދު ވެސް އެއްފަހަރު ހާކާފައި، ފޮހެފައި އަނެއްކާ އޭގެ ކައިރީގައި ކުރަހާފައި އެހެރީ ގިނަ ތަންތަނުގައި. މިފެންވަރުގެ މީހުންނަށް 4000ރ. ވެސް ގިނަ."\nއެހެން ކޮމެންޓެއްގައި ބުނީ މުސާރަ ބޮޑުކުރާއިރު، ވަޒީފާތަކުގައި ތިބޭ މީހުންގެ ފެންވަރެއް ވެސް ހުންނަން ވާނެ ކަމަށެވެ. އެހެން ދާއިރާތަކުގައި ޑިގްރީ އަދި މާސްޓަސް ނަގައިގެން ތިބި މީހުންނަށް މުސާރައަށް 15،000ރ. ނުލިބޭ އިރު، އެއީ ހިތަށް ތަދުވާ ކަމެއް ކަމަށް އޭނާ ލިޔެފައިވެ އެވެ.\nހަމަ ޔަގީނުން ވެސް ސިޓީ ކައުންސިލްތަކުގެ ޒިންމާ އާއި މަސްއޫލިއްޔަތު މިހާރު މާ ބޮޑެވެ. ސިޓީ ކައުންސިލްތަކަކީ ހައިބަތު ހުރި ތަނަކަށް ބަދަލުވުމުގެ މަގު މިހާރު ވަނީ ފަހިވެފަ އެވެ. އެގޮތުން ގާނޫނަށް އެ ބަދަލުތައް ގެންނަން ވަނީ ހުށައަޅައިފަ އެވެ.\nސިޓީ ކައުންސިލަރުންގެ މުސާރަ އަށް ގެނައި ބަދަލު\n- މޭޔަރުންނަށް މުސާރަ އާއި ލިވިން އެލަވަންސާ އެކު 40،000ރ.\n- ޑެޕިއުޓީ މޭޔަރުންނަށް މުސާރަ އާއި ލިވިން އެލަވަންސާ އެކު 35،000ރ.\n- ސިޓީ ކައުންސިލަރުންނަށް މުރާސަ އާއި ލިވިން އެލަވަންސާ އެކު 30،000ރ.\nޔާމީންގެ ސަރުކާރުގައި ރައްޔިތުންގެ މަޖިލީހުން ވަނީ މޭޔަރުންގެ މުސާރަ 18،000ރ. އަށް އަދި ޑެޕިއުޓީ މޭޔަރުންގެ މުސާރަ 14،000ރ. އަށް ކުޑަކޮށްފަ އެވެ. ސިޓީ ކައުންސިލްތަކުގެ މެމްބަރުންގެ މުސާރަ އޭރު ކުޑަކުރީ 11،500ރ. އަށެވެ. މަޖިލީހުން މިގޮތަށް ކަނޑައެޅުމުގެ ކުރިން މޭޔަރުންނަށް 45،000ރ.، ޑެޕިއުޓީ މޭޔަރުންނަށް 35،000ރ. އަދި ސިޓީ ކައުންސިލްތަކުގެ މެމްބަރުންނަށް 25،000ރ. ލިބެ އެވެ.\nސިޓީ ކައުންސިލްތަކުން ދޭ ޚިދުމަތްތަކާއި ބާރުތަކުގެ ގޮތުގައި ރައީސް އިބްރާހިމް މުހައްމަދު ސޯލިހް ކަނޑައަޅުއްވާފައި ވަނީ ބިން ދޫކުރުމާއި ބިމާއި އިމާރާތްތައް ރަޖިސްޓްރީ ކުރުމާއި ބިންތަކާ ބެހޭ މުއާމަލާތްތަކުގެ ރެކޯޑް ބެލެހެއްޓުމާއި މިސްކިތްތައް ބެލެހެއްޓުމާއި ވިހައި އަދި މަރުވާ މީހުންގެ ރެކޯޑް ބެލެހެއްޓުމާއި ތަފާސްހިސާބުތައް ބެލެހެއްޓުމުގެ އިތުރުން އެ ސިޓީއެއްގައި އުޅޭ މީހުންނާއި ބިދޭސީންގެ ދަފްތަރު ބެލެހެއްޓުމާއި މަގުތައް ހެދުމާއި މަރާމާތުކޮށް، ބެލެހެއްޓުމެވެ.\nސިޓީ ކައުންސިލްތަކުގެ ދަށުން ޚިދުމަތް ދޭ ތަންތަނާއި އުޅަނދުފަހަރާއި މަގުތަކާއި ޕާކް ފަދަ ތަންތަނަށް ނަން ދިނުމާއި ނަން ބަދަލުކުރުމުގެ އިތުރުން މަގުތަކާއި ޕާކްތަކާއި މައިދާންތައް ވަގުތީ ގޮތުން ނުވަތަ ދާއިމީ ގޮތުން ހުޅުވުމާއި ބަންދު ކުރުމުގެ ބާރު ހިމެނެ އެވެ. އިގްތިސާދީ އަދި އިޖްތިމާއި ބޭނުންތަކަށް ކައުންސިލްގެ ނަމުގައި ބިމާއި ފަޅާއި ފަރުތައް ކުއްޔަށް ދޫކުރުމާއި އެފަދަ ތަންތަނުގައި އިންވެސްޓް ކުރުމާއި ކައުންސިލްގެ ނަމުގައި މިލްކު ކުރުމުގެ ބާރު ދޭން ވެސް ވަނީ ނިންމައިފަ އެވެ.\n"އަޅުގަނޑު ގަބޫލު ކުރާ ގޮތުގައި މުނިސިޕަލް ގިނަ ކަންކަން ސިޓީ ކައުންސިލްގެ ބެލުމުގެ ދަށަށް ގެނައިމަ، މުސާރަ އަށް ހެޔޮ ބަދަލެއް ގެނައުމަކީ ރަނގަޅު ކަމެއް. އަޅުގަނޑުމެންގެ މަސައްކަތް އެއްވެސް ހުއްޓުމެއް ނެތި ކުރިއަށް ދާނެ ކަމުގެ ޔަގީން ކަން ރައްޔިތުންނަށް ދެން،" ---ޝަމާއު\n"ކައުންސިލްގެ ޒިންމާ ބޮޑު، އުފާވާ ބަދަލެއް ގެނެސްދޭނަން"\nމާލޭގެ މޭޔަރު ޝިފާ މުހައްމަދު ވިދާޅުވީ ސިޓީ ކައުންސިލަރުންގެ ބާރުތައް އަތުލައި، މުސާރަ ކުޑަކޮށްލުމަކީ ޔާމީންގެ ސަރުކާރުން ސިޔާސީ ގޮތުން ދިމާކޮށްލި ދިމާކޮށްލުމެއް ކަމަށެވެ. އަދި އެކަން ޔާމީން ކުރެއްވީ އަމިއްލަފުޅު ބޭނުމެއްގައި ކައުންސިލްތަކުގެ މެޖޯރިޓީ ނުލިބުނީމަ ކަމަށް ވެސް އޭނާ ވިދާޅުވި އެވެ.\nޝިފާ ވިދާޅުވި ގޮތުގައި އާ ބަދަލުތަކާ އެކު، ހަމައެކަނި މާލެ ސިޓީ ކައުންސިލުން ތަފާތު 280 ޚިދުމަތެއް ރައްޔިތުންނަށް ދޭން ޖެހޭ އިރު، އެ ކައުންސިލުން ފަށަން ޖެހިފައިވަނީ "ސުމަކުން"ނެވެ.\n"އަޅުގަނޑުމެން ބިއްލޫރިޖެހިގެ އިން ބޭރުކޮށްލި އިރު، އެތަނުގައި ހުރި މުދާތައް ވެސް ގެންދިޔައީ. މިހާތަނަށް އައިއިރު، އެއްވެސް މުދަލެއް އަނބުރާ ލިބިފައެއް ނެތް. ފުލުހުންނަށް އެ މައްސަލަ އެތައް ފަހަރެއްގެ މަތިން ހުށަހެޅި ކަމުގައިވިޔަސް، އަދިވެސް އެ މުދާތައް ވަނީ ނުލިބި،" ޝިފާ ވިދާޅުވި އެވެ.\nމާލެ ސިޓީ ކައުންސިލުން ބުރަ މަސްއޫލިއްޔަތުތަކަކާ ހަވާލުވެފައިވާ ކަން ފާހަގަކުރައްވައި، މޭޔަރު މިސާލު ނެންގެވި ބައެއް މުހިންމު ކަންކަމުގެ ތެރޭގައި މާލޭގެ މަގުތައް މަރާމާތުކޮށް، ޓްރެފިކް މައްސަލަތައް ހައްލުކުރުމާއި ފަޅުގެ ދަތިކަން ދިމާވެފައިވާތީ އެކަން ހައްލުކުރުން ފަދަ ކަންކަން ހިމެނެ އެވެ.\nމާލޭގެ މޭޔަރު ޝިފާ. މާލެ ސިޓީ ކައުންސިލަށް ބޮޑެތި ޒިންމާތަކެއް ވަނީ ހަވާލުކޮށްފައި. --- ފޮޓޯ: މިހާރު\n"ހަމައެކަނި މާލެއެއް ނޫން. ވިލިމާލެ، ހުޅުމާލެ، ތިލަފުށި އަދި ގުޅީފަޅުގައި ހުރި ހުރިހާ ކަމެއްހެން ބަލަން ޖެހޭ. އެހެންވެ، އަޅުގަނޑުމެންގެ ޒިންމާ ވަރަށް ބޮޑު،" ޝިފާ ވިދާޅުވި އެވެ.\nއޭނާ ވިދާޅުވި ގޮތުގައި، ކުރިއަށް އޮތް ފަސް އަހަރުގެ ތެރޭގައި ރައްޔިތުން އުފާވާ ކަހަލަ ބަދަލެއް ގެނެވޭނެ އެވެ. އަދި ސިޓީ ކައުންސިލްތަކަށް މާލީ ބާރުވެރިކަން ލިބޭ ގޮތް ހަދައިފި ނަމަ، އެއީ ރައްޔިތުންނަށް ހިދުމަތް ދިނުމަށް ލިބޭނެ އިތުރު ފަސޭހައެއް ކަމަށް ވެސް އޭނާ ވިދާޅުވި އެވެ.\nލާމަރުކަޒީ ގާނޫނަށް ހުށައެޅި އިސްލާހުތަކުގެ ތެރޭގައި ކައުންސިލްތަކަށް މާލީ ބާރުވެރިކަން ލިބޭ ގޮތަށް ހެދުން ވެސް ހިމެނެ އެވެ.\nމާލެ ތަރައްގީ ކުރުމުގެ މަސައްކަތް މިހާރު ވެސް ސިޓީ ކައުންސިލުން ވަނީ ފަށައިފަ އެވެ. އެގޮތުން ލޮނުޒިޔާރަތްކޮޅުގައި ގަސް އިންދައި ޕާކަކަށް ހަދާއިރު، ބައެއް މަގުތަކުގެ ފެންވަރު ރަނގަޅުކުރުމުގެ މަސައްކަތް ވެސް ވަނީ ފަށައިފަ އެވެ. އަދި ވެހިކަލްތައް ކޮންޓްރޯލް ކުރުމުގެ މަސައްކަތާއި މަސްވެރިންގެ ޕާކް ތަރައްގީކުރުމުގެ މަސައްކަތް ވެސް ދަނީ ކުރިއަށެވެ.\nމީގެ އިތުރުން، ހުޅުމާލޭގައި މާލެ ސިޓީ ކައުންސިލްގެ އިމާރާތެއް ހެދުމާއި މާލޭގައި ޕަބްލިކް ފާހަނާތަކެއް ހެދުން ފަދަ ބޮޑެތި ކަންކަން ކުރުމުގެ ޕްލޭނެއް ވަނީ އެކުލަވާލައިފަ އެވެ. ރަށްރަށަށް ފުރާ މީހުންނަށް ހާއްސަ ޓާމިނަލެއް ހެދުން ވެސް އެ ޕްލޭންގައި ހިމެނެ އެވެ.\nޝިފާ ވިދާޅުވީ ކައުންސިލަރުންގެ މަސައްކަތް މިހާރު ހަމަޖެހިފައި އޮތް ގޮތުން، ހެނދުނުން ފަށައިގެން ދަންވަރު ހޭލާ ތިބެގެން ވެސް ބައެއް ކަންކަމުގައި އުޅެން ޖެހޭ ކަމަށެވެ. މާލޭގައި އުޅޭ ކަމަށް ލަފާކުރެވޭ 240،000 މީހުންނަށް ސިޓީ ކައުންސިލްގެ ހިދުމަތް ދޭން ޖެހޭ ކަމަށް ވެސް އޭނާ ވިދާޅުވި އެވެ.\n"ދިވެހިންގެ އާބާދީއަކަށް އެކަންޏެއް ނޫން ހިދުމަތް ދޭން ޖެހެނީ. އެހެންވެ އެއީ 82،000 ރައްޔިތުންނަށް ދޭ ހިދުމަތެއް ނޫން. މިތަންތަނުގައި އުޅޭ ބިދޭސީންނަށް ވެސް ހިދުމަތް ދޭން ޖެހޭ،" ޝިފާ ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް، މާލޭގެ މޭޔަރު ޝިފާއާ ސަލާމް ކުރައްވަނީ. --- ފޮޓޯ: މިހާރު\nމާލޭގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ ސިޓީ ކައުންސިލްގައި މަސައްކަތެއް ނެތް ދުވަސްވަރު، ރައްޔިތުންނަށް ހަމައެކަނި ހިދުމަތް ދިނީ ރަށްވެހިކަމާ ގުޅުން ހުރި ކަންކަމާއި އިމާރާތާއި ގޯތީގެ ރެޖިސްޓްރީ ދިނުން ފަދަ އިދާރީ ކަންކަމުގައި ކަމަށެވެ. ސިޓީ ކައުންސިލަކީ 24 ގަޑިއިރު ހިދުމަތް ދެމުން އަންނަ ބަޔަކަށް ވާ އިރު، އަލުން ބާރުތައް އިއާދަކުރުމަކީ ރަނގަޅު ނިންމުމެއް ކަމަށް އޭނާ ވިދާޅުވި އެވެ.\nޝަމާއު ވިދާޅުވި ގޮތުގައި، ސިޓީ ކައުންސިލަރުންގެ މުސާރަ އެހެން ގައުމުތަކާ އަޅާބަލާއިރު، ރާއްޖޭގައި ކުޑަ އެވެ. ދުނިޔޭގެ އެކި ގައުމުތަކުގައި ކައުންސިލަރުންނަކީ ހައިބަތު ހުރި، ގަދަރުވެރި ބައެއް ކަމަށް ވިޔަސް، ރާއްޖޭގައި ކައުންސިލަރުންނާ މެދު އެގޮތަށް ނުދެކޭ ކަމަށް އޭނާ ވިދާޅުވި އެވެ.\n"އަޅުގަނޑު ގަބޫލުކުރާ ގޮތުގައި މުނިސިޕަލް ގިނަ ކަންކަން ސިޓީ ކައުންސިލްގެ ބެލުމުގެ ދަށަށް ގެނައިމަ، މުސާރަ އަށް ހެޔޮ ބަދަލެއް ގެނައުމަކީ ރަނގަޅު ކަމެއް. އަޅުގަނޑުމެންގެ މަސައްކަތް އެއްވެސް ހުއްޓުމެއް ނެތި ކުރިއަށް ދާނެ ކަމުގެ ޔަގީން ކަން ރައްޔިތުންނަށް ދެން،" ޝަމާއު ވިދާޅުވި އެވެ.\n"ދިވެހިންގެ އާބާދީއަކަށް އެކަންޏެއް ނޫން ހިދުމަތް ދޭން ޖެހެނީ. އެހެންވެ އެއީ 82،000 ރައްޔިތުންނަށް ދޭ ހިދުމަތެއް ނޫން. މިތަންތަނުގައި އުޅޭ ބިދޭސީންނަށް ވެސް ހިދުމަތް ދޭން ޖެހޭ،"\nއޭނާ ވިދާޅުވި ގޮތުގައި މާލޭ ސިޓީ ކައުންސިލަރުންގެ ބޭނުމަކީ މާލެއަކީ އިންސާނުންނަށް ދިރިއުޅެވޭ ފަދަ އަދި ތިމާވެއްޓާ ރައްޓެހި ތަނަކަށް ހެދުމެވެ.\nކޮމަންޑޫ ދާއިރާގެ އެމްޑީޕީގެ މެމްބަރު އަދި މާލިއްޔަތު ކޮމިޓީގެ މުގައްރިރު އަހުމަދު ނާޝިދު ވިދާޅުވީ ސިޓީ ކައުންސިލަރުންގެ މުސާރަ ބޮޑުކޮށްގެން ބަޖެޓަށް އަންނާނީ ކޮން ކަހަލަ ބަދަލެއްތޯ ފިނޭންސް މިނިސްޓްރީ އަށް ހުށަހަޅުއްވައިގެން ބެއްލެވި ކަމަށެވެ. އެކަމުގެ ސަބަބުން ބަޖެޓަށް ދަތިކަމެއް ނާންނާނެ ކަމަށާއި މުސާރަ އެ ހަމަޖެއްސިދާނެ ކަމަށް މިނިސްޓްރީން އެންގި ކަމަށް އޭނާ ވިދާޅުވި އެވެ.\nސިޓީ ކައުންސިލަރުންގެ މުސާރަ ބޮޑު ކަމަށް އެއް ބަޔަކު ބުނި ކަމަށް ވިޔަސް، އެ ކައުންސިލަރުންނަށް މަތިކޮށްފައިވާ ޒިންމާތައް ވެސް މިހާރު އެހާމެ ގިނަ އެވެ. އެއީ ހައިބަތު ހުރި ތަންތަނަށް ވެގެން ދާނީ ރައްޔިތުން ބަލައިގަންނަ ފަދަ މަސައްކަތްތަކެއް ކޮށްގެންނެވެ. ހަމަ ޔަގީނުންވެސް މާލޭ ސިޓީ ކައުންސިލުން އަލުން މަސައްކަތް ފެށީ ރައްޔިތުން އިތުބާރު ކުރާ ފަދަ ހިދުމަތްތަކެއް ފޯރުކޮށްދިނުމުގެ އަޒުމުގަ އެވެ. އަދި ރައްޔިތުންގެ ލޯތްބާއި އިހްތިރާމް ހޯދުމުގެ ފޮނި އުންމީދާ އެކުގަ އެވެ.\nރައްޔިތުންގެ މަޖިލިސް މަޖިލީހުގެ މެމްބަރުން ސިޓީ ކައުންސިލް މާލެ ސިޓީ ކައުންސިލް އައްޑޫ ސިޓީ ކައުންސިލް ފުވައްމުލަކު ސިޓީ ކައުންސިލް ގުޑް ގަވަނެންސް ލާމަރުކަޒީ ހިންގުން އެލްޖީއޭ\n49 ކޮމެންޓް, 59 ރިއެކްޝަންސް\nކޮންމެ5އަހަރަކުން4ނައިބު ރައިސް ތީތި ވަރަށް ކަޑަ. ދޭންޖެހޭނަމަ ދޭންވާނީ ފުރިހަމަ5އަހަރު ދައުރު ފުރިހަމަ ކުރި މީހަކަށް.\nމުސާރަ ބޮޑުކުރަންޖެހޭ... ކައުންސިލަރުންނަކީ ރައްޔިތުން ވޯޓަކުން ހޮވާފައިތިބޭ ބައެއް... ސިވިލް ސާވަންޓްނާ ވަރަށް ތަފާތު މަގާމުގެ ހައިސިއްޔަތުވެސް\nދެން އިވޭނީ މިދިޔަ ސަރުކާރުން ކޮންމެވެސް ކަމެއްކޮށްގެން މިމީހުންނަށް އެއްވެސް ކަމެއް މިހާރު ނުކުރެވޭ ވާހަކަ. އެއްކަމެއްވެސް ކޮށްފަ ދައްކާ ތަނެއް ނާންނާނެ. މިިދޔަ ސަރުކާރުގަ މިމީހުންނަށް އެއްކަމެއްވެސް ނުވެގެން އެތައް މަސައްކަތެއް ސަރުކާރަށް ނަގައިގެން ކޮށްފަ ދައްކާފަ އެހެރީ. ވެމްކޯއަކީ މިސާލެއް.\nއަވަށުކައުންސިލް= ސިތީ ކައުންސ\nޒިންމާ ބޮޑުވީ ލިޔެކިޔުމުންނެވެ މަގުތަކުގައި ތަކެތި ބެހެއްޓުން ފަދަ ކަންކަމަކަށް ބަދަލެއް ނާދެއެވެ. އެމީހަކު ހަދާނެ ބައްޓަމަކަށް އާލަތްތައް ހަދައިގެން ގޭދޮރުމަތި ހިމާޔަތް ކުރުން މީ ކޮން ހަމައެއްބާ ވައެވެ.ައިޖީ އެޗް ކައިރީ ހުންނަ ފިހާރައެއްގައި އޮޅިގަނޑު ކައިރީ ދަގަނޑު ގޮނޑިއެއް ބަހައްޓާފަ ހުންނަނީ އެއަށް އަރާފަ ވަންނަ ގޮތަށެެވެ. މަގު ހިނގާމީހުން މީގަ އަޅައިގަތުމުގފެ ފުރުޞަތު އޮވެ މިގޮތަށް ހުންނަ ކަންކަން އަވަށު ކައުންސިލުން ބަލާ ރަނގަޅެއް ނުކުރޭ\nރައްޔިތުންގެ ވޯޓަކުން އިންތިޚާބުކޮށް ޒިއްމާތަކެއް މަތިކޮށްފައިވާ ރައްޔިތުންގެ ހަމަކޮންމެ ޚާދިމަކަށްވެސް އެ މެމްބަރެއްގެ ޒިއްމާއާއި އެއްވަރުގެ މުސާރައެއްދޭންވާނެ، ދެން އޮތްގޮތަކީ އެމަޤާމްތަކަށް ތަޢުލީމް ޤާބިލްމީހުންނާއި ތަޢުލީމެއް ނެތްމީހުންހޮވުމަކީ އެއީ ރައްޔިތުންގެ ޒިއްމާއެއް، އެއަކީ މުސާރަކަނޑައަޅާ ފަރާތުގެ ޒިއްމާއެއްނޫން، މިސާލަކަށް ރައްޔިތުނެގް މަޖިލީހަށް ބަލާލަމާތޯ؟ އެތަނުގައިތިބީ މުޅިންވެސް ޕީ އެޗް ޑީ ހަދާފަވާބައެއްތޯ؟\nތިޔަ ތާގައި މުސާރަ ދިނަސް ހިންގާނީ ސިޔާސީ ހަރަކާތްތައް.އެކަމަށް ގޮސް ހުސްވެފައި ތިބި ބައެއް ތީ. ކޮބާ ރަސްފަންނު ބަންދުކޮށްފައިވެސް ވީނުވީއެއް ރައްޔިތުންނަކަށް ނާންގާ. މިއިންވެސް އެނގޭ ރައްޔިތުން މިމީހުންނަށް މުހިންމު ނޫންކަން\nބޭކާރު ބައެއް. އެއްވެސް ބޭނުމެއް ހުރި ބައެއްނޫން. ޕާޓީތައް ވަރުގަދަކޮށް ތަމްސީލުކޮށްދޭން ބަހައްޓާފަ ތިބޭ ބައެއް.\nތިސިޓކައުންސިލަކީ ބޮޑުއަގައެއް ބިދޭސީންގެކޮންކަމެއްބަލަނީ ބިދޭސިން ވިޔަފާރިކުރާތަންތަނުގަ ސޭޓުންނައްތިބުމަކީމަނާކަމެއް އެކަމަކުފުރުުްޤާނުމިސްކިތުކުރިމަތީއޮންނަ ބޮޑުލޯކަލްމާރުކޭޓްތެރެއައްވަދެބަލާލަބަލަ އެންމެދިވެއްސަކުވެސް އެއިންގޮޅިއަކުންފެނޭތޯ?އަޅުގަޑައްވިސްނޭގޮތުގާ ދިވެހިމެނެޖްމެންޓެއްނެތިހިންގާކޮންމެތަނަކީ ބިދޭސީމީހާގެއަމިއްލަވިޔަފާރިއެއްވީމާމޮޅުވާހަކަދައްކާ ކައުންސިލަކައް ތިމުސާރަވެސްކުޑަކަމައް އަޅުގަޑައްފެނޭ!!!\nހުރިހާ ސިޓީ އެއްގައިވެސް ތިމުސާރަ ބޮޑުވާނެތާ\nމުސާރަ އަދިވެސް ކުޑަކަމަށޯ އެމް.ޑީޕީގެ މަޖްލިސް މެންބަރުންނަށް ފެންނަނީ. ތިމަންނައަކީ ދާއިރާ މީހުންގެ ބައްޕަޔޯ؟ އެމީހުން ފައިސާ ހޯދަން އަންނާނެޔޯ. އެހެންވީމާ މުސާރަ ބޮޑެއްނޫނޯ! ނިކަން ބަލާބަލަ ދަހިވެތިކަން ހުރިވަރު. ސިވިލް ސާވަންޓުންނަށް 4000 ރުފިޔާ ލިބުނީމާ އެމީހުން އެއްވެސް ޚަރަދެއް ކުރަން ނުޖެހެނީތޯ؟ ރައްޔިތުންނަށް ހެޔޮ އެދޭނަމަ ބޮޑެތި މުސާރަ ނަގާމީހުން މީހުން މުސާރަ ކުޑަކުރަން އެއްބަސްނުވާނެެ. އަމިއްލައަށް މުސާރަ ބޮޑުކުރުން ހުއްޓުވާނީ ކާކު؟


Rayyithun beynun vanee ekuverikamaa ekee kuriah dhaan: Raees | Mihaaru\nރައްޔިތުން ބޭނުންވަނީ އެކުވެރިކަމާ އެކީ ކުރިއަށްދާން: ރައީސް\nރައީސް އިބްރާހިމް މުހައްމަދު ސޯލިހް (އިބޫ) ވޮލީ ބޯޅައެއް ހިފަހައްޓައިގެން ހުންނެވި އިރު، އެމަނިކުފާނުގެ އަރިހުގައި ނައިބު ރައީސް ފައިސަލް ނަސީމާއި އިދިކޮޅު ތިން ލީޑަރުން. --- ފޮޓޯ: އަހުމަދު ނިޝާތު/ މިހާރު\n18 ނޮވެމްބަރ 2018 - 19:00\n"ދުޅަހެޔޮ ހަށިހެޔޮ" އީދުގައި ބައިވެރިވި މީހުންގެ ފަރާތުން އެނގިގެން ދިޔައީ ރައްޔިތުން އެކުވެރިކަމާ އެކީގައި ކުރި އަށް ދާން ބޭނުންވާ ކަން ކަމަށް ރައީސް އިބްރާހިމް މުހައްމަދު ސޯލިހް (އިބޫ) މިއަދު ވިދާޅުވެއްޖެ އެވެ.\nކުޅިވަރުގެ ގިނަ ހަރަކާތްތަކެއް ހިމަނައިގެން ދެ ދުވަހުގެ ނިޔަލަށް ކުރިއަށް ގެންދާ ކުޅިވަރު އީދުގައި ބައިވެރިވި ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުން ރައީސް އިބްރާހިމް މުހައްމަދު ސޯލިހް ވަނީ ކުޅިވަރު އީދުގައި ބައިވެރިވި ހުރިހާ އެންމެންނަށް ޝުކުރު ދަންނަވައިފަ އެވެ.\nރައީސް އިބްރާހިމް މުހައްމަދު ސޯލިހް ކުޅިވަރެއް ކުޅުއްވަނީ. --- ފޮޓޯ: އަހުމަދު ނިޝާތު/ މިހާރު\n"އަޅުގަނޑަށް ފެނިގެން ދިޔައީ ދުޅަހެޔޮ ކަމާއި ރަނގަޅު ސިއްހަތުގައި އަދި އެކުވެރިކަމާ އެކީގައި ކުރި އަށް ދާން ތިބި ރައްޔިތުންތަކެއް ތިބި ތަން،" ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nމާފަންނު ސްޓޭޑިއަމްގައި ވާހަކަފުޅު ދައްކަވަމުން ރައީސް ވިދާޅުވީ އީދުގައި ކުޑަކުދިންނާއި ޒުވާނުންނާއި އުމުރުން ދުވަސްވީ މީހުން ވެސް ބައިވެރިވަމުންދާ ކަމަށެވެ. އަދި މި އީދު ފާހަގަ ކުރީ އެންމެ ފަހަރަކު މިކަން ކުރާ ގޮތަށް ނޫން ކަމަށް ވެސް ރައީސް ވިދާޅުވި އެވެ.\n"މީގެ އިތުރު އިވެންޓުތައް އަޅުގަނޑުމެން ބާއްވާނަން،" ރައީސް ވިދާޅުވި އެވެ.\n"ދުޅަހެޔޮ ހަށިހެޔޮ އީދު"ގެ ނަމުގައި ކުރިއަށްދާ ކުޅިވަރު ފެސްޓިވަލްގައި މިއަދު ބޭއްވި ބްރިޖު ދުވުމުގެ ތެރެއިން.---ފޮޓޯ: ހުސައިން ވަހީދު/މިހާރު\nރައީސް އިބްރާހިމް މުހައްމަދު ސޯލިހް ވަނީ މިއަދުގެ އިވެންޓުތައް ފުރިހަމަކަމާ އެކު ކުރިއަށް ދިޔައީ އެތައް ބައެއްގެ މަސައްކަތުން ކަން ފާހަގަ ކުރައްވައި އިވެންޓުތައް އިންތިޒާމުކުރި ހުރިހާ އެންމެންނަށް ޝުކުރު ދަންނަވައިފަ އެވެ. ރައީސްގެ ވާހަކަފުޅު ކުރިއަށް ގެންދެވި އިރު، ނައިބު ރައީސް ފައިސަލް ނަސީމް ވެސް ބައިވެރިވެވަޑައިގެންނެވި އެވެ.\nރައީސާއި ނައިބު ރައީސް އަމަލީ ގޮތުން ބައިވެރިވެވަޑައިގެން، ރަސްމީކޮށް ކުޅިވަރު އީދު ފައްޓަވައި ދެއްވީ ރަސްމީ ފާލަން ކައިރިން މާލޭ ފަޅުތެރޭގައި ބޭއްވި މޫދު ކުޅިވަރުތަކުންނެވެ.\nއެގޮތުން، ރައީސް އިބްރާހިމް މުހައްމަދު ސޯލިހް، ވޮލީ އާއި ކަސްރަތު ފަދަ ކުޅިވަރުތަކުގައި ބައިވެރިވެވަޑައިގެންނެވި އެވެ. ނައިބު ރައީސް ފައިސަލް ވެސް މޫދު ކުޅިވަރުގެ ބައެއް ހަރަކާތްތަކުގަ އާއި ވޮލީ އާއި ކަސްރަތު ފަދަ ޕްރޮގްރާމްތަކުގައި ބައިވެރިވެވަޑައިގެންނެވި އެވެ. އަދި މަޖިލީހުގެ ރައީސް ގާސިމް އިބްރާހީމް ވަނީ ޖެޓް ސްކީ ދުއްވަވައި، ފެތުމުގައި ވެސް ބައިވެރިވެވަޑައިގެންފަ އެވެ.\nމި ކުޅިވަރު ހަރަކާތްތަކުގައި ރައީސާއި ނައިބު ރައީސްގެ އަރިހުގައި، ކުރީގެ ރައީސް މައުމޫން އަބްދުލްގައްޔޫމާއި ކުރީގެ ރައީސް މުހައްމަދު ނަޝީދުގެ އިތުރުން ހޯމް މިނިސްޓަރު އަދި އަދާލަތު ޕާޓީގެ ރައީސް ޝައިހް އިމްރާން ވެސް ބައިވެރިވެވަޑައިގެންނެވި އެވެ.\n"ދުޅަހެޔޮ ހަށިހެޔޮ އީދު"ގެ ނަމުގައި ކުރިއަށްދާ ކުޅިވަރު ފެސްޓިވަލްގައި މިއަދު ސިނަމާލެ ބްރިޖުގައި ބޭއްވި ބައިސްކަލު ދުއްވުމުގެ ތެރެއިން.---ފޮޓޯ: ހުސައިން ވަހީދު/މިހާރު\nމީގެ އިތުރުން، ބައެއް ވަޒީރުންނާއި ރައްޔިތުންގެ މަޖިލީހުގެ ބައެއް މެމްބަރުން ވެސް ބައިވެރިވެވަޑައިގެންނެވި އެވެ. އަދި ކުޅިވަރު ހަރަކާތްތަކުގައި ގިނަ އަދަދެއްގެ އާންމުން ބައިވެރިވި އެވެ.\nކުޅިވަރު އީދުގައި މޫދު ކުޅިވަރުތަކުގެ އިތުރުން، ބީޗް ވޮލީ، ސާފިން، ބޮޑީ ބޯޑިން، ސްކޭޓިން، ފެތުން، ބައިސްކަލް ދުއްވުން، ދުވުން، ފިޓްނަސް ހަރަކާތްތައް ފަދަ ކުޅިވަރުތައް ބޭއްވި އެވެ. މި ހަރަކާތްތަކުގައި 17 ކުޅިވަރު އެސޯސިއޭޝަނަކާއި، 15 ޖަމިއްޔާއެއް ބައިވެރިވި އެވެ.\nމިއީދުގެ ހަރަކާތްތަކުގެ ތެރެއިން މާދަމާ ރޭ ގަލޮޅު ދަނޑުގައި ހާއްސަ ފުޓްބޯޅަ މެޗުތަކެއް ކުޅުމަށް ވަނީ ހަމަޖެހިފަ އެވެ. އެގޮތުން، އެންމެންގެ ސަމާލު ކަން މި ވަގުތު ހުއްޓިފައި އޮތީ، ސިޔާސީ ބޭފުޅުންގެ މެދުގައި ކުޅުމަށް ހަމަޖެހިފައިވާ ފުޓްބޯޅަ މެޗަށެވެ. އެއް ޓީމުގެ ކެޕްޓަނެއްގެ ގޮތުގައި ރައީސް އިބްރާހިމް މުހައްމަދު ސޯލިހް ނުކުންނަވާއިރު، އަނެއް ޓީމުގެ ކެޕްޓަނަކީ ގާސިމެވެ.\nރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު މެމްބަރު ގާސިމް އިބްރާހިމް (މާމިގިލި) އަންހެނުންގެ ކުޅިވަރު ރައީސް އިބްރާހިމް މުހައްމަދު ސޯލިހް އިމްރާން އަބްދުﷲ، ހޯމް މިނިސްޓަރު ނައިބު ރައީސް ފައިސަލް ނަސީމް\nދިވެހިން ބޭނުންވަނީ ކަލޭމެން ރީންދޫ ޕާޓީގެ ބޮޑުން ހުޅަނގުން މިގައުމައް އެތެރެ ކޮއްގެން ގެނައި ޕާޓީ ސިސްޓަމް މިގައުމުން އުވާލާ އެންމެން އެއްބައިވަންތަ އެއްބައެއްވަންތަ ބައެއްގެ ގޮތުގައި ކުރިއަށްދާން. ޗައިނާގަ ވެސް އޮންނަނީ އެމީހުންގެ އަމިއްލަވަންތަ ވެރިކަމުގެ ސިސްޓަމެއް.\nޜައިތުން ނައް މިހާރުވެސް ނިކަމެތިކަން ދޭންފަށައިފި.. ވަޒީފާއިން ވަކިކޮއްކަނި\nރައްޔިތުން ބޭނުންވަނީ އިގްތިސާދީ ހަރަކާތް ހިންގާ އިތުރުކުރަން. އަތުގައި އާފަލެއް ނުވަތަ ޕެއަރޒެއް ކާލާނެ ފައިސާ ފޮއްޗެއްނެތި ކޮން ދުޅަހެޔޮކަމެއް. ރައީސް ޔާމިންގެ ވެރިކަމުގައި ގައުމެއް ކުރިއަށް ދާންވީ މިސްރާބު ދެއްކި. އެގޮތް މެއިންޓައިން ކުރެވެންވާނެ.\nމިސާލުދެއްކީ ކޮރަޕްޝަނާއި ވައްކަންކުރުމުގެ ރޮނގުން.. ވަރަށް ވެދުން\nތަންދޮރު ނުއެނގި ކޮމެންޓް ނުކޮއްބަލަ. ވާނުވާ އެނގޭ ނަމަ އޮޅުވާލަ ފިތުނަ ކުރުން ހުއްޓާލަ ބަލަ. ޔާމީނުގެ ސަރުކާރުގައި ވީތިޔާތްގެއްވީ ނެގި ލޯނުތަކުގެ ސަބަބުން. އޭގެވެސް ބޮޑުބަޔެއް ދިއައީ ނާޖާއިޒް ގޮތުގައި ، ނަހަމަ އަގުތަކުގައި މަސަތްކަތްތަށް ހޯދި ފަރާތްތަކަށް.\nރައްއިތުން ބޭނުމެއްނުވޭ މިރާއްޖެ އިންޑިޔާގެ ބާރުގެދަށައްދާން.\nމީހަކު މިތާގައި އިންޑިޔާގެ ވާހަަކައެއް އެބަދައްކާތަ؟ ޝޮކް ތިޔަހާ ދާހިއްވަންޏާ ދޭބަލަ އިންޑިޔާގައި ގޮސް އޮންނަން!\nއެކުވެރިއެއް ނުވެވޭނެ ކޮމަންވެލްތާ ގުޅި އަނެއްކާ އެއްކަލަ ހަޑިހާވަންޏާ. ހަމަ އެގޮތަށް އިންޑިޔާގެ ނުފޫޒު ގައުމަށް ވައްދަންޏާ އެކުވެރިއެއް ނުވެވޭނެ. އެކުވެރިކަން ބޭނުމިއްޔާ ގައުމު ބޭރުގެ ފަރާތްތަކުގެ ނުފޫޒުން ސަލާމަތްކުރައްވާ. އޭރުން އެކުވެރިވެވޭނީ. މީކީ ސިޔާސީ ކަމެއް ނޫން. ގައުމުގެ މަސްލަޙަތު.\nއަހަރެން ހަމަގައިމުވެސް ބޭނުންވަނީ އިންސާފު، ކަރަޕްޝަނާއި ނާޖާއިޒު ފައިދާ ނެގުން ހުއްޓުވުން. އަދި އެފަދަ ފަރާތްތަކަަށް ގާނޫނުގައިވާ އަދަބު ލިބުން. އެކުވެރިކަމާއެކު ދައުލަތުގެ ބައިތުލްމާލާއި، ހަރުމުދާ ސިޔާސީ ފަރާތްތަކުން ދިރުވާލާކަށް އެކުވެރިވާނެ ކަމެއްނެތް.\nރައްޔިތުން ބޭނުންވަނީ އެގޮތް..އެކަމު ކަންކަން ދަނީ އެހެންނޫން..ރައްޔިތުން ތިބިގޮތައް ތިބިހާލުގައި ތިއްބައި ސިޔާސީމީހުން ބައިލިބޭވަރު މަދުވެގެން އަނެއްބަޔަކު ވެރިކަން ވައްޓަން ކޯޅެން ފަށަނީ..ދެން އެފެށުނީ ކުޅިގަނޑު..\nތިއެކުވެރިކަމަކީ ފޮޓޯގަނޑުން ފެންނަ އެކުވެރިކަމެއް. އަސްލެއްނޫން. އަސްލުފޮޓޯ ވަރަށް އަވަހަށް ރިލީޒްވާނެ.\nޢަހަރެން ޔާމީން ބޭރުކުރަން ބޭނުންވި އެށް ސަބަބަކީ ބޭނުމެއްނެތި ކުޅިވަރައް މަގުތަށް ބަންދުކުރަންފެށުން. އިބޫވެސް އެކަންތިފެށީ. ބުރިޖާ ހެންވޭރުކޮޅު ބަންދުކުރީމަ އާއްމުންނަވާ ދުއްތުރާ ނޭގުން ކަޑަ!!!